വിമാനത്താവളത്തിൽ കോവിഡ് ഡ്യൂട്ടിയിൽ ഉണ്ടായിരുന്ന ജലീൽ എന്ന അധ്യാപകൻ എഴുതിയ കുറിപ്പ്.ദുരിതങ്ങൾക്ക് ഇടയിൽ മനുഷ്യരിൽ വിശ്വാസവും പ്രതീക്ഷയും നൽകുന്നു ഈ കുറിപ്പ്:\nഎയർ പോർട്ടിൽ കോവിഡ് ഡ്യൂട്ടി കിട്ടുമ്പോൾ ജീവിതത്തിൽ ഇങ്ങനെയൊരു അനുഭവമുണ്ടാകുമെന്ന് സ്വപ്നേപി വിചാരിച്ചിട്ടില്ല.\nഇതെഴുതുമ്പോഴും അപകടത്തിന്റെ നേർസാക്ഷ്യത്തിന്റെ ഞെട്ടലിൽ നിന്ന് മുക്തനായിട്ടില്ല. ഇന്നലെ വൈകിട്ട്\n5 മണിക്കാണ് ഞാൻ എയർപോർട്ടിലെത്തിയത്. 5മണിക്കെത്തിയ ഷാർജ ഫ്ലൈറ്റിലെ യാത്രക്കാരെ സർക്കാർ ക്വാറന്റൈൻ കേന്ദ്രങ്ങളിലേക്ക് പറഞ്ഞയച്ച് 6.45 ന് എത്തേണ്ട ദുബായ് വിമാനത്തിന് കാത്തിരിക്കുകയായിരുന്നു ഞങ്ങൾ.\nനാലഞ്ച് KSRTC ഡ്രൈവർമാരും അവരുടെ വാഹനത്തിന് അകമ്പടി പോകേണ്ട പോലീസുകാരും വിവിധ ജില്ലകളുടെ കൗണ്ടറിലുള്ള അധ്യാപകരും പോലീസുകാരുടെ വെടി പറച്ചിലുമായി സമയം കളയുകയായിരുന്നു.\nഅപ്പോൾ വിളിച്ച പി.സി. ബാബു മാഷുമായി ഞാൻ ഇനി എനിക്ക് എയർപോർട്ട് ഡ്യൂട്ടി മതി എന്ന തമാശ പങ്കുവെച്ചപ്പോൾ മാഷ്ക്ക് ഇപ്പോ ടീച്ചർമാരെ വേണ്ട എയർ ഹോസ്റ്റസുമാരെ മതി എന്ന് പോലീസുകാർ കളിയാക്കി. അങ്ങനെ തമാശകൾ പറഞ്ഞിരിക്കുമ്പോഴാണ് വിമാനം7മണിക്കാണെന്നും പിന്നെ 7.15 എന്നും പിന്നെ 7.30 എന്നും ഡിസ്പ്ലേ കാണിക്കുന്നത്. അപ്പോഴാണ് പോലീസുകാരുടെ ഹാൻഡ് സെറ്റിൽ വിമാനം ക്രാഷ് ലാന്റിംഗ് എന്ന വോയ്സ് മെസേജ് വരുന്നത്. ഉടനെ എല്ലാവരും എഴുന്നേറ്റോടി. അപ്പോഴേക്കും എമർജൻസി ഡോർ തുറന്നു വെച്ചിരുന്നു.\nകനത്ത മഴയിൽ കുതിക്കുന്ന എയർപോർട്ട് ഫയർഫോഴ്സ് വാഹനങ്ങളുടെ പിന്നാലെ റൺവേയാടെ കിഴക്കേ അറ്റത്തേക്ക് എല്ലാവരും കുതിച്ചു.\nഅവിടെ എത്തിയപ്പോഴാണ് നടുക്കുന്ന കാഴ്ച കണ്ടത്. റൺവേയും അതു കഴിഞ്ഞുള്ള സ്ഥലവും കടന്ന് 20 മീറ്ററിലധികം കുത്തനെ താഴ്ചയുള്ള കരിങ്കൽ കെട്ടും കടന്ന് താഴെയുളള മതിലിലിടിച്ചാണ് വിമാനം നിൽക്കുന്നത്.\nകനത്ത മഴ വിമാനം തീ പിടിക്കാതെ കാത്തു. ഒപ്പം ഫയർഫോഴ്‌സ് യൂണിറ്റുകൾ നിർത്താതെ വെള്ളം പമ്പു ചെയ്യുന്നുണ്ടായിരുന്നു.\nഇനിയാണ് പറയാതിരിക്കാനാവാത്ത കാഴ്ചകൾ.ആംബുലൻസുകളെത്തുന്നതിനു മുമ്പേ സ്വന്തം വാഹനങ്ങളിലെത്തി പരിക്കേറ്റവരെയും കൊണ്ട് കുതിക്കുന്ന ചെറുപ്പക്കാർ, യാത്രക്കാരോട് മീറ്ററുകൾക്കപ്പുറത്ത് നിന്ന് ഫേസ് ഷീൽഡിനുള്ളിലൂടെ മാത്രം സംസാരിക്കുന്ന പോലീസും ഉദ്യോഗസ്ഥരും ഇവരെ വാരിയെടുത്ത് ചുമലിലിട്ട് വാഹനങ്ങളിലേക്ക് കയറ്റുന്ന കാഴ്ച, ആശുപത്രികളിലെ അത്യാഹിത വിഭാഗത്തിൽ കയറി പഞ്ഞിയെടുത്ത് രക്തം തുടച്ച് മാറ്റി മുറിവ് കെട്ടുന്ന ടാക്സി ഡ്രൈവർമാർ, രക്തം ദാനം ചെയ്യാൻ വേണ്ടി തയ്യാറായി വന്നവരുടെ നീണ്ട ക്യൂ,\nഇനി ബ്ലഡ് ആവശ്യമില്ലെന്ന് അറിയിപ്പ് കേട്ടപ്പോൾ വാടാ വേറെ ആശുപത്രിയിലേക്ക് പോയി നോക്കാമെന്ന് പറഞ്ഞ് പറക്കുന്ന ഫ്രീക്കൻമാർ..\nഇന്ന് രാവിലെ കൊണ്ടോട്ടിയിലെ ആശുപത്രക്കു മുന്നിൽ കണ്ട ഒരു കാഴ്ച കൂടി വിട്ടു പോയിക്കൂടാ. എന്റെ ഭാര്യ തന്നയച്ചതാണെന്ന് പറഞ്ഞ് കുറിയരിക്കഞ്ഞിയും ഫ്ലാസ്കിൽ ചായയും നിറച്ച് വാർഡിൽ ഓടി നടക്കുന്ന ഒരു മധ്യ വയസ്കൻ. ഇങ്ങനെ മനുഷ്യൻ എന്ന മഹാപദത്തിന്റെ മുഴുവൻ അർഥവും ആവാഹിച്ച കുറെ സാധാരണക്കാർ.\nനമിക്കണം അവരെ നാം ഒരു തത്വചിന്തകർക്കും ഇവർ നൽകുന്ന ദർശനം പഠിപ്പിക്കാനാവില്ല. കൈകളുടെ വിറയൽ ഇപ്പോഴും മാറിയിട്ടില്ല.\n*മനഷ്യർ* _ഉള്ളിടത്തോളം കാലം എല്ലാ_ _ദുരന്തങ്ങളെയും നാം അതി ജീവിക്കും_.


gokulam fc: അഞ്ച് ഗോളുകള് മൂന്ന് റെഡ് കാര്‍ഡുകള്, ഗോകുലം ഹോംഗ്രൗണ്ടില് വീണു, ബഗാന് ഒന്നാം സ്ഥാനത്ത് - i league: chennai city and mohun bagan won their sixth round match,gokulam fc lost in home game | Samayam Malayalam\ni league: chennai city and mohun bagan won their sixth round match,gokulam fc lost in home game\nSamayam Malayalam | Updated: 09 Jan 2020, 10:04:00 PM\nഐ ലീഗ് ഫുട്‌ബോളില് കോഴിക്കോട്ട് നടന്ന മത്സരത്തില് ഗോകുലം കേരള 2-3ന് ചെന്നൈ സിറ്റിയോട് പരാജയപ്പെട്ടു. ഏകപക്ഷീയമായ ജയത്തിലേക്ക് നീങ്ങിയ ചെന്നൈയെ വിറപ്പിച്ചത് ഷിബില് നേടിയ ഇരട്ട ഗോളുകള്. ഇഞ്ചുറി ടൈം പരുക്കന് കളിയുടേതായി. മൂന്ന് പേര്‍ക്ക് ചുവപ്പ് കാര്‍ഡ് കണ്ടു.\nഐ ലീഗിലെ ആവേശപ്പോരില് ചെന്നൈ സിറ്റി ഗോകുലം കേരളയെ തോല്‍പ്പിച്ചപ്പോള് മോഹന് ബഗാന് ഇന്ത്യന് ആരോസിനെയും കീഴടക്കി. ഗോകുലത്തിന്റെ തട്ടകത്തില് രണ്ടിനെതിരെ മൂന്ന് ഗോളുകള്‍ക്കായിരുന്നു നിലവിലെ ജേതാക്കളുടെ ജയം. ബഗാന് ഏകപക്ഷീയമായ ഒരു ഗോളിന് ആരോസിനെ വീഴ്ത്തി.\nരണ്ടാം പകുതിയ സംഭവബഹുലം...\nഗോകുലം-ചെന്നൈ മത്സരത്തിന്റെ ആദ്യ പകുതിയില് ഒരു ഗോളിന് സന്ദര്‍ശക ടീം മുന്നിട്ട് നിന്നു. രണ്ടാം പകുതിയില് നാല് ഗോളുകളും മൂന്ന് ചുവപ്പ് കാര്‍ഡുമായി മത്സരം യുദ്ധസമാനമായി. അഡോള്‍ഫോ മിറാന്‍ഡ(45) നേടിയ ഗോളിനാണ് ചെന്നൈ ആദ്യ പകുതി ജയിച്ച് നിന്നത്. പ്രവിറ്റോ രാജു(55), ശ്രീ റാം(77) എന്നിവരിലൂടെ ചെന്നൈ ജയം ഉറപ്പാക്കി (3-0). എന്നാല്. 81,90 മിനുട്ടുകളില് ഷിബില് മുഹമ്മദ് ഗോകുലത്തിന് തിരിച്ചുവരവൊരുക്കി. ഇഞ്ചുറി ടൈമില് മുഹമ്മദ് ഇര്‍ഷാദും സോഹിബ് അമീറിയും ചുവപ്പ് കാര്‍ഡ് കണ്ടതോടെ ഗോകുലത്തിന്റെ സമനില പ്രതീക്ഷകള് അസ്തമിച്ചു. ചെന്നൈയുടെ മഷൂര് ഷെരീഫും ഇഞ്ചുറി ടൈമില് ചുവപ്പ് കാര്‍ഡ് കണ്ടു.\nലീഗ് ടേബിളില് ബഗാന് മുന്നില്...\nആറ് മ്ത്സരങ്ങളില് 13 പോയിന്റുമായി മോഹന് ബഗാന് ലീഗ് ടേബിളില് ഒന്നാം സ്ഥാനത്ത്. എട്ട് പോയിന്റോടെ ചെ്‌ന്നൈ സിറ്റി അ്ഞ്ചാം സ്ഥാനത്തേക്ക് കയറി നില മെച്ചപ്പെടുത്തി. ഗോകുലം അഞ്ച് മത്സരങ്ങളില് നിന്ന് ഏഴ് പോയിന്റോടെ ഏഴാം സ്ഥാനത്ത്..\nലോംഗ് റേഞ്ചറില് ബഗാന് ജയം...\nഇന്ത്യന് ആരോസിനെ മോഹന് ബഗാന് ഏകപക്ഷീയമായ ഒരു ഗോളിന് കീഴടക്കിയത് തകര്‍പ്പന് ലോംഗ് റേഞ്ചര് ഗോളിലാണ്. ഡാനിയല് സൈറസാണ് കല്യാണി മുനിസിപാലിറ്റി ഗ്രൗണ്ടിനെ പ്രകമ്പനം കൊള്ളിച്ച് വല കുലുക്കിയത്. മത്സരത്തിലുടനീളം ആധിപത്യം സ്ഥാപിച്ച ബഗാന് ഗോള് നേടുന്നതില് പിറകിലായി. പതിനെട്ടാം മിനുട്ടിലായിരുന്നു സൈറസിന്റെ ലോകോത്തര ഗോള്. ഇരുപത് വാര അകലെ നിന്നായിരുന്നു ഗോള്.\nAlso Read: ധോണി വിരമിക്കുന്നു!! നിര്‍ണായക വെളിപ്പെടുത്തലുമായി രവി ശാസ്ത്രി\nമാറ്റമില്ലാതെ ബഗാന്, ഒരു മാറ്റവുമായി ആരോസ്..\nറയല് കശ്മീരിനെതിരെ വിജയം കണ്ടെത്തിയ ടീമില് മാറ്റമൊന്നും വരുത്തിയില്ല കോച്ച് കിബു വികുന. ഇന്ത്യന് ആരോസ് നിരയില് കോച്ച് ഷണ്‍മുഖം വെങ്കടേഷ് ചെറിയൊരു മാറ്റം വരുത്തി. ഗോകുലം കേരളക്കെതിരെ കളത്തിലിറങ്ങിയ അമന് ഛേത്രിക്ക് പകരം ഹര്‍മന്‍പ്രീത് സിംഗിനെ സ്റ്റാര്‍ട്ടിംഗ് ലൈനപ്പില് കൊണ്ടു വന്നു.\nആദ്യ വിസില് മുഴങ്ങിയപ്പോള് അശുതോഷ മെഹ്തയും വി പി സുഹൈറും സംയുക്തമായി ആക്രമിച്ചു കയറി. വലത് വിംഗിലൂടെയായിരുന്നു ആദ്യ നീക്കം. ബഗാന്റെ പിന്നീടുള്ള ഭൂരിഭാഗം നീക്കങ്ങളും വിംഗുകളിലൂടെയായിരുന്നു.\nഅവസാന ഇരുപത് മിനുട്ട്...\nഇന്ത്യന് ആരോസിന് ജീവന്‍വെച്ചത് അവസാന 20 മിനുട്ട് നേരമായിരുന്നു. മികച്ച ആക്രമണ നീക്കങ്ങള്. ഗോള് മടക്കിയേക്കുമെന്ന സൂചനകള് നല്‍കിക്കൊണ്ടിരുന്നു ആരോസ്. എന്നാല്, പ്രതിരോധ നിരയുടെ അവസരോചിത ഇടപെടല് ബഗാന് രക്ഷയായി.\nജര്‍മനിയില് ബയേണിന്റെ ഗോളടി, ഇംഗ്ലണ്ടില് ലിവര്‍പൂളിന്...\nഎവര്‍ട്ടന് ആദ്യ തോല്‍വി, ആഴ്‌സണലിനെ ലെസ്റ്റര് വീഴ്ത്തി...\nഇകാര്‍ഡിക്ക് ഹാട്രിക്ക്, നെയ്മറും എംബാപെയും വല കുലുക്കി, പി എസ് ജി സിക്‌സറടിച്ചു! ആര്‍ട്ടിക്കിള് ഷോ\nഗോകുലം കേരള ഐ ലീഗ് mohun bagan i league 2019 20 gokulam fc chennai city fc\nWeb Title : i league: chennai city and mohun bagan won their sixth round match,gokulam fc lost in home game


സൗജന്യ ഡയാലിസിസ് യൂണിറ്റിന്റെ ഉത്ഘാടനം sep7 ന് മമ്മൂട്ടി നിർവഹിക്കുന്നു - EC Online TV\n2020, സെപ്റ്റംബർ 5, ശനിയാഴ്‌ച\nHome Regional News സൗജന്യ ഡയാലിസിസ് യൂണിറ്റിന്റെ ഉത്ഘാടനം sep7 ന് മമ്മൂട്ടി നിർവഹിക്കുന്നു\nസൗജന്യ ഡയാലിസിസ് യൂണിറ്റിന്റെ ഉത്ഘാടനം sep7 ന് മമ്മൂട്ടി നിർവഹിക്കുന്നു\nEC Online Tv സെപ്റ്റംബർ 05, 2020 Regional News,\nആറ്റിങ്ങൽ: ആറ്റിങ്ങൽ നഗരസഭയും സായിഗ്രാമും സംയുക്തമായി വലിയ കുന്ന് താലൂക്കാശുപത്രിയിൽ ആരംഭിക്കുന്ന സൗജന്യ ഡയാലിസിസ് യൂണിറ്റിന്റെ രണ്ടാം ഘട്ട ഉദ്ഘാടനമാണ് സെപ്റ്റംബർ7തിങ്കൾ രാവിലെ 10 ന് പത്മശ്രീ ഡോ. ഭരത് മമ്മൂട്ടി നിർവ്വഹിക്കുന്നത്.\nഅഡ്വ.ബി.സത്യൻ എം.എൽ.എ അധ്യക്ഷത വഹിക്കുന്ന ചടങ്ങിൽ നഗരസഭാ ചെയർമാൻ എം.പ്രദീപ് സ്വാഗതം ആശംസിക്കും. സായിഗ്രാം എക്സിക്യൂട്ടീവ് ഡയറക്ടർ കെ.എൻ. ആനന്ദകുമാർ മുഖ്യപ്രഭാഷണം നടത്തും. ആശുപത്രി സൂപ്രണ്ട് ഡോ. ജസ്റ്റിൻജോസ്, നഗരസഭാ വൈസ് ചെയർപേഴ്സൺ ആർ.എസ്. രേഖ, സെക്രട്ടറി എസ്. വിശ്വനാഥൻ, സ്റ്റാൻഡിംഗ് കമ്മിറ്റി ചെയർമാൻമാർ, കൗൺസിലർമാർ തുടങ്ങിയവർ സന്നിഹിതരാവും.\nനിലവിലെ ഡയാലിസിസ് കേന്ദ്രം പത്ത് മാസത്തിനിടെ പട്ടണത്തിനകത്തും പുറത്തുമുള്ള ആയിരത്തോളം രോഗികൾക്കാണ് ആശ്രയമായത്. തുടർന്ന് രണ്ടാം ഘട്ടമായി ഈ മാസം പ്രവർത്തനം ആരംഭിക്കുന്ന ഡയാലിസിസ് യൂണിറ്റ് കൂടുതൽ രോഗികൾക്ക് ആശ്വാസം പകരാനാവുമെന്ന് ചെയർമാൻ എം.പ്രദീപ് അറിയിച്ചു.\nBy EC Online Tv - സെപ്റ്റംബർ 05, 2020


നുഴഞ്ഞുകയറ്റക്കാരെ അടിച്ചു പുറത്താക്കും: അമിത് ഷാ :: Janmabhumi Daily\nനുഴഞ്ഞുകയറ്റക്കാരെ അടിച്ചു പുറത്താക്കും: അമിത് ഷാ\nSaturday 30 March 2019 4:12 am IST\nകൊല്‍ക്കത്ത: പ്രധാനമന്ത്രി നരേന്ദ്ര മോദിക്കു പിന്നാലെ ബിജെപി അധ്യക്ഷന് അമിത് ഷായുടെ തെരഞ്ഞെടുപ്പ് റാലികള്‍ക്കും തുടക്കമായി. ആലിപ്പൂര് ദ്വാറിലെ അമിത് ഷായുടെ പൊതുസമ്മേളനത്തില് പതിനായിരങ്ങളാണ് പങ്കെടുത്തത്.\nനുഴഞ്ഞുകയറ്റക്കാരെ അടിച്ചു പുറത്താക്കുമെന്ന് സമ്മേളനത്തില് തുറന്നടിച്ച അദ്ദേഹം ഹിന്ദു അഭയാര്‍ഥികളെ മടക്കി അയക്കില്ലെന്നും വ്യക്തമാക്കി. ബംഗാളില് നുഴഞ്ഞുകയറ്റക്കാരെ സംരക്ഷിക്കുന്നത് മമത സര്‍ക്കാരാണ്. ബിജെപി വീണ്ടും അധികാരത്തില് വന്നാല് അവരെ പുറത്താക്കാന് ദേശീയ പൗരത്വ രജിസ്റ്റര് ഏര്‍പ്പെടുത്തും. അതേസമയം ഹിന്ദുക്കളടക്കമുള്ള അഭയാര്‍ഥികളെ മടക്കി അയക്കില്ല. അവര്‍ക്ക് എല്ലാവിധ സഹായവും നല്‍കും.\nലോക്‌സഭാ തെരഞ്ഞെടുപ്പില് ഒരു വശത്ത് മോദിയാണ്. മറുവശത്ത് മമതാ ദീതിയും രാഹുല് ബാബയും ഉള്‍പ്പെട്ട തഗ്ബന്ധനും(ഗുണ്ടാസഖ്യം). ബംഗാള് ജനത തൃണമൂലിനെ തെരഞ്ഞെടുപ്പില് അടിച്ചുപുറത്താക്കുമെന്ന് ഉറപ്പുണ്ട്.\nബംഗാളില് ബിജെപി 23 സീറ്റുകള് നേടും. ദുര്‍ഗാപൂജയും സരസ്വതിപൂജയും നടത്താന് ബംഗാളികള്‍ക്ക് അനുവാദം വാങ്ങേണ്ട അവസ്ഥയാണ് ഇപ്പോള് ബംഗാളില്. ബംഗാളില് ബിജെപി സര്‍ക്കാര് വന്നാല് ഈ അവസ്ഥ ഉണ്ടാവില്ല.\nഇമാമിന് മമത പെന്‍ഷന് നല്‍കും, പക്ഷെ പൂജാരിക്ക് ഒന്നും നല്‍കില്ല. ഉന്നത വിദ്യാഭ്യാസത്തിന് മുടക്കാന് മമതയുടെ കൈയില് പണമില്ല. പക്ഷെ മദ്രസകള്‍ക്ക് നല്‍കാന് പണമുണ്ട്. നാലായിരം കോടി രൂപയാണ് മമത മദ്രസകള്‍ക്കായി നീക്കിവച്ചിരിക്കുന്നത്.\nബലാക്കോട്ടില് ഇന്ത്യ നടത്തിയ തിരിച്ചടിക്ക് തെളിവ് ചോദിക്കുകയാണ് മമത. ഇന്ത്യ പാക്കിസ്ഥാനില് തിരിച്ചടിച്ചതിന് മമതാ ദീദിക്ക് ദേഷ്യം വന്നിരിക്കുകയാണ്, അദ്ദേഹം പറഞ്ഞു.


Casting call for Anjali Menon - Prithviraj movie - Malayalam Filmibeat\nഎന്നെ പോലൊരു കുട്ടിയെ അറിയാമോ എന്ന് പൃഥ്വിരാജ്.. എന്തിനാ ??\nതന്നെ പോലൊരു കുട്ടിയെ കിട്ടുമോ എന്ന് പൃഥ്വിരാജ് ചോദിക്കുന്നു... അഞ്ജലി മേനോന് സംവിധാനം ചെയ്യുന്ന ചിത്രത്തില് പൃഥ്വിയുടെ ബാല്യകാലം അവതരിപ്പിയ്ക്കാന് പറ്റിയ കുട്ടിയെ അന്വേഷിക്കുകയാണ് താരം.\n12നും 15നും ഇടയില് പ്രായമുള്ള കുട്ടിയെയാണ് തേടന്നത്. എന്നെപ്പോലിരിക്കുന്ന ഒരു കുട്ടിയെ അറിയുമോ എന്ന ചോദ്യവുമായി പൃഥ്വിരാജ് തന്നെയാണ് കാസ്റ്റിംഗ് കോള് പോസ്റ്റ് ചെയ്തത്. പൃഥ്വിയുമായി രൂപസാമ്യം വേണമെന്നത് നിര്‍ബന്ധമാണ്.\nരജപുത്ര വിഷ്വല് മീഡിയയുടെ ബാനറില് എം രഞ്ജിത്തും ലിറ്റില് ഫിലിംസ് ഇന്ത്യയുടെ ബാനറില് അഞ്ജലി മേനോനും ചേര്‍ന്നാണ് സിനിമയുടെ നിര്‍മ്മാണം. അടുത്ത മാസം ചിത്രീകരണം ആരംഭിക്കും. ബാംഗ്ലൂര് ഡേയ്‌സ് എന്ന ബ്ലോക്ക് ബസ്റ്ററിന് ശേഷം അഞ്ജലി സംവിധാനം ചെയ്യുന്ന ചിത്രമാണിത്.\nനസ്‌റിയ നസീമാണ് ചിത്രത്തില് നായികയായി എത്തുന്നത്. വിവാഹ ശേഷം നസ്‌റിയ അഭിനയിക്കുന്ന ചിത്രമെന്ന പ്രത്യേകതയുമുണ്ട്. നേരത്തെ അഞ്ജലിയുടെ ബാംഗ്ലൂര് ഡെയ്‌സില് നസ്‌റിയ വേഷമിട്ടിരുന്നു.\nഅഞ്ജലി ആദ്യമായി സംവിധാനം ചെയ്ത മഞ്ചാടിക്കുരു എന്ന ചിത്രത്തില് അതിഥി താരമായി പൃഥ്വി എത്തിയിരുന്നു. വിക്കി എന്ന കേന്ദ്ര കഥാപാത്രമായി എത്തിയ കുട്ടി വളര്‍ന്നപ്പോള് പൃഥ്വിയാകുകയായിരുന്നു. ക്ലൈമാക്‌സിലാണ് പൃഥ്വിയുടെ എന്‍ട്രി.\nCasting call for Anjali Menon - Prithviraj movie


ആദ്യ 'അമ്മ' മീറ്റിംഗിൽ പങ്കെടുത്തതിന്റെ സന്തോഷം പങ്കുവെച്ചു മണികണ്ഠൻ...\nYou are at:Home»Latest News»ആദ്യ ‘അമ്മ’ മീറ്റിംഗിൽ പങ്കെടുത്തതിന്റെ സന്തോഷം പങ്കുവെച്ചു മണികണ്ഠൻ…\nആദ്യ ‘അമ്മ’ മീറ്റിംഗിൽ പങ്കെടുത്തതിന്റെ സന്തോഷം പങ്കുവെച്ചു മണികണ്ഠൻ…\nരാജീവ് രവി സംവിധാനം ചെയ്ത ‘കമ്മട്ടിപാടം’ എന്ന ചിത്രത്തിലൂടെ സഹനടനായി മലയാള സിനിമയിൽ അരങ്ങേറ്റം കുറിച്ച താരമാണ് മണികണ്ഠൻ. ബാലൻ ചേട്ടൻ എന്ന കഥാപാത്രത്തിലൂടെ അദ്ദേഹം വിസ്മയിപ്പിക്കുകയും ആദ്യ ചിത്രത്തിലൂടെ തന്നെ സഹനടനുള്ള സ്റ്റേറ്റ് അവാർഡും കരസ്ഥമാക്കി. ചുരുങ്ങിയ കാലംകൊണ്ട് കുറെയെ ചിത്രങ്ങളിൽ ഭാഗമാവൻ അദ്ദേഹത്തിന് സാധിച്ചു. ഈ വർഷം അദ്ദേഹത്തിന്റെ അവസാനമായി പുറത്തിറങ്ങിയ ചിത്രമായിരുന്നു ‘കാർബൺ’. ഫഹദ് ഫാസിൽ നായകനായിയെത്തിയ ചിത്രത്തിൽ മണികണ്ഠനും പ്രധാന വേഷത്തിൽ ഉടനീളം ചിത്രത്തിൽ പ്രത്യക്ഷപ്പെടുന്നുണ്ട്. നിവിൻ പോളി ചിത്രമായ ‘കായംകുളം കൊച്ചുണ്ണി’ എന്ന സിനിമയിലും മണികണ്ഠൻ ഭാഗമാവുന്നുണ്ട്. അദ്ദേഹത്തിന്റെ ഏറ്റവും വലിയ സ്വപ്നമായിരുന്നു മലയാള സിനിമയുടെ ഭാഗമാവുക അതുപോലെ ‘അമ്മ’ സംഘടനയിൽ പ്രവർത്തിക്കാൻ സാധിക്കുക എന്നത്, കമ്മട്ടിപാടത്തിലൂടെ തന്റെ ആദ്യ സ്വപ്‌നം നിറവേറിയപ്പോൾ ഇന്നലെയാണ് ആദ്യമായി അമ്മ സംഘടനയുടെ മീറ്റിങ്ങിൽ പങ്കെടുത്തത്.\nമലയാളത്തിലെ മുൻനിര നായകന്മാരുടെ കൂടെ മണികണ്ഠൻ സെൽഫി എടുക്കുകയും തന്റെ ഫേസ്ബുക്ക് പേജിൽ പോസ്റ്റ് ചെയ്യുകയും ഉണ്ടായി. മോഹൻലാൽ, മമ്മൂട്ടി, സിദ്ദിഖ്, ഇന്നസെന്റ്, നരേൻ, മധു തുടങ്ങിയ നടന്മാരുടെ കൂടെ സന്തോഷം പങ്കിടുന്ന നിമിഷങ്ങൾ കാണാൻ സാധിക്കും. മറ്റ് താരങ്ങൾ തങ്ങളുടെ ക്യാമറമാന്റെ സഹായത്താൽ ചിത്രങ്ങൾ പകർത്തിയപ്പോൾ നമ്മുടെ ബാലൻ ചേട്ടൻ തന്റെ കൊച്ചു ഫോണിൽ ആരെയും ആശ്രയിക്കാതെയാണ് സെൽഫികളാണ് എടുത്തിരിക്കുന്നത്.\nതാര ജാഡകൾ ഒന്നും തന്നെയില്ലാത്ത ഒരു സാധാരണക്കാരനായിട്ടാണ് അദ്ദേഹം പരിപാടിയിൽ പങ്കെടുത്തത്. രാവിലെ 10 മണിക്കാണ് ഇന്നലെ സംഘടനയുടെ വാർഷിക മീറ്റിംഗ് കൊച്ചിയിൽ ആരംഭിച്ചത്. പുതിയ പ്രസിഡന്റായി മോഹൻലാലിനെ തിരഞ്ഞെടുക്കുകയും ചെയ്തു.\nവർഷങ്ങളായി ‘അമ്മ’ യുടെ പ്രസിഡന്റ് ഇന്നസെന്റ് ആയിരുന്നു എന്നാൽ അദ്ദേഹം തന്റെ സ്ഥാനം ഒഴിഞ്ഞു കൊടുക്കുകയും സംഘടനയിലെ എല്ലാ അംഗങ്ങളുടെ തീരുമാനത്തിന്റെ അടിസ്ഥാനത്തിലാണ് മോഹൻലാലിനെ എതിരില്ലാതെ തിരഞ്ഞെടുത്തത്. മുകേഷിനെയാണ് ‘അമ്മ’ യുടെ വൈസ് പ്രസിഡന്റായി നിയമിച്ചിരിക്കുന്നത്, ജനറൽ സെക്രട്ടറിയായി ഇടവേള ബാബുബിനെയും, ജോയിന്റ് സെക്രട്ടറിയായി സിദ്ദിഖിനെയും ട്രഷററായി ജഗദീഷിനേയും തിരഞ്ഞെടുത്തു. യുവാക്കൾക്ക് കൂടുതൽ പ്രാധാന്യം നൽകികൊണ്ട് 11 അംഗ എക്സിക്യൂട്ടീവ് കമ്മിറ്റിയും രൂപംകൊണ്ടു.\nPrevious Articleക്ലൈമാക്സ് ഷൂട്ടിനിടയിൽ ഉണ്ണി മുകുന്ദന്റെ ടൈമിംഗ് തെറ്റി; പരിക്ക് സാരമാക്കാതെ മമ്മൂട്ടി..\nNext Article ദിലീപിനെ ‘അമ്മ’യിൽ തിരിച്ചെടുക്കുന്നു; പുതിയ പ്രസിഡന്റിന്റെ ആദ്യ തീരുമാനം!!..


'കിടപ്പറയില് പോലും സൗമ്യനാണ് ക്രിസ്റ്റ്യാനോ, പിന്നെ എങ്ങനെ പീഡിപ്പിക്കും' -മുന് കാമുകി | Cristiano Ronaldo's model ex says she'd testify to defend 'perfect gent' against rape claims\n'കിടപ്പറയില് പോലും സൗമ്യനാണ് ക്രിസ്റ്റ്യാനോ, പിന്നെ എങ്ങനെ പീഡിപ്പിക്കും' -മുന് കാമുകി\nOct 21, 2018, 02:35 PM IST\nപോര്‍ച്ചുഗീസ് താരത്തിന് വേണ്ടി കോടതിയില് സാക്ഷി പറയാന് തയ്യാറാണെന്നും മുന് കാമുകി നരെയ്ദ ഗല്ലാര്‍ഡോ\nക്രിസ്റ്റ്യാനോ മുന് കാമുകി നരെയ്ദ ഗല്ലാര്‍ഡോയ്‌ക്കൊപ്പം ഫോട്ടോ: ട്വിറ്റര്\nമാഡ്രിഡ്: ക്രിസ്റ്റ്യാനോ റൊണാള്‍ഡോ പീഡകനല്ലെന്നും പോര്‍ച്ചുഗീസ് താരത്തിന് വേണ്ടി കോടതിയില് സാക്ഷി പറയാന് തയ്യാറാണെന്നും മുന് കാമുകിയും സ്പാനിഷ് മോഡലുമായ നരെയ്ദ ഗല്ലാര്‍ഡോ.\nക്രിസ്റ്റ്യാനോയോട് എനിക്ക് പലപ്പോഴും ബഹുമാനം തോന്നിയിട്ടുണ്ട്. വളരെ കരുതലും സ്‌നേഹമുള്ളവനുമാണ്. എന്നോട് ഒരിക്കല്‍പോലും മാന്യത വിട്ട് പെരുമാറിയിട്ടില്ല. ഗല്ലാര്‍ഡോ വ്യക്തമാക്കി. ക്രിസ്റ്റ്യാനോയ്‌ക്കെതിരായ പീഡനാരോപണം കേട്ടപ്പോള് താന് ഞെട്ടിപ്പോയെന്നും മുപ്പത്തിയഞ്ചുകാരി പറയുന്നു.\nഒരു ക്ലബ്ബില് വെച്ചാണ് ഗല്ലാര്‍ഡോയും ക്രിസ്റ്റ്യാനോയും കണ്ടുമുട്ടിയത്. ഇരുവരുടേയും പ്രണയം എട്ടു മാസത്തോളം നീണ്ടുനിന്നു. അദ്ദേഹം ഒരിക്കലും ആക്രമസ്വഭാവത്തോടെ പെരുമാറിയിട്ടില്ല. ഒരാളെ കീഴ്‌പ്പെടുത്തുന്നവനോ താഴെ വീഴ്ത്തുന്നവനോ ആയിട്ട് അദ്ദേഹത്തെ എനിക്ക് സങ്കല്‍പിക്കാന് പോലും സാധിക്കുന്നില്ല. കിടപ്പറയില് പോലും അമിതാവേശം കാണിക്കാറില്ല. സൗമ്യനായാണ് പെരുമാറാറുള്ളത്. ഗല്ലാര്‍ഡോ വെളിപ്പെടുത്തുന്നു.\nകഴിഞ്ഞ മാസം ക്രിസ്റ്റ്യാനൊ റൊണാള്‍ഡോയ്‌ക്കെതിരായ അമേരിക്കന് യുവതിയുടെ പീഡിനാരോപണം പുറത്തുവന്നിരുന്നു. ലാസ് വെഗാസിലെ ഹോട്ടല് റൂമില് വെച്ച് പോര്‍ച്ചുഗീസ് താരം പീഡിപ്പിച്ചുവെന്നായിരുന്നും കാതറിന് മയോര്‍ഗയെന്ന അമേരിക്കന് യുവതിയുടെ ആരോപണം. 2009-ല് ക്രിസ്റ്റ്യാനോ മാഞ്ചസ്റ്റര് യുണൈറ്റഡില് നിന്ന് റയലിലേക്ക് മാറിയ സമയത്താണ് സംഭവം. ക്രിസ്റ്റ്യാനോയ്‌ക്കെതിരേ യുവതി പോലീസില് പരാതി നല്‍കുകയും ചെയ്തിട്ടുണ്ട്. ഇതിന്റെ പശ്ചാത്തലത്തിലാണ് മുന് കാമുകി ഗല്ലാര്‍ഡോ തന്റെ അനുഭവം പങ്കുവച്ചത്.\nഅതേസമയം, പീഡിപ്പിച്ചുവെന്ന പരാതി കള്ളമാണെന്നും മയോര്‍ഗയുടെ സമ്മതത്തോടെയാണ് എല്ലാം നടന്നതെന്നും ക്രിസ്റ്റ്യാനോയുടെ അഭിഭാഷകന് നേരത്തെ വ്യക്തമാക്കിയിരുന്നു. ഇങ്ങനെയൊരു വാര്‍ത്ത പ്രസിദ്ധീകരിച്ച ജര്‍മന് മാധ്യമം ഡെര് സ്പീഗലിനെതിരെ അഭിഭാഷകന് വക്കീല് നോട്ടീസ് അയക്കുകയും ചെയ്തു. ക്രിസ്റ്റ്യാനോയുടെ സ്വകാര്യതയിലേക്കുള്ള കടന്നുകയറ്റമാണെന്ന് ചൂണ്ടിക്കാട്ടിയായിരുന്നു ഇത്.\nContent Highlights: Cristiano Ronaldo's model ex says she'd testify to defend 'perfect gent' against rape claims


Reliance vs Amazon vs Tata: India Ready For The Retail Battle, Who Will Win? - Malayalam Goodreturns\n» റീടെയില് വിപണി പിടിക്കാന് റിലയന്‍സും ആമസോണും ടാറ്റയും — ആര് ജയിക്കും?\nഇന്ത്യയിലെ റീടെയില് വിപണി ചില്ലറ പ്രലോഭനമല്ല റിലയന്‍സിനും ടാറ്റയ്ക്കും ആമസോണിനും നല്‍കുന്നത്. പോയവര്‍ഷം 883 ബില്യണ് ഡോളര് കുറിച്ച റീടെയില് മേഖല 2024 ഓടെ 1.24 ലക്ഷം കോടി ഡോളറും 2026 ഓടെ 1.75 ലക്ഷം കോടി ഡോളറും വളര്‍ച്ച കണ്ടെത്തും. ഈ പശ്ചാത്തലത്തില് റീടെയില് രംഗത്ത് കുത്തക സ്ഥാപിക്കാനുള്ള തത്രപ്പാടിലാണ് ആമസോണ്, ടാറ്റ, റിലയന്‍സ് കമ്പനികള്.\nഡിജിറ്റല് ഹെല്‍ത്ത് കമ്പനിയായ വണ്‍എംജിയുടെ ഭൂരിപക്ഷം ഓഹരികളും വാങ്ങുമെന്ന് ടാറ്റ പ്രഖ്യാപിച്ചിട്ടുണ്ട്. ടാറ്റ ഡിജിറ്റലിനാണ് ഇതിന്റെ ചുമതല. എന്നാല് ഈ രംഗത്തു ആദ്യമേ ചുവടുറപ്പിക്കാനുള്ള നീക്കം റിലയന്‍സ് നടത്തിയത് കാണാം. 2020 ഓഗസ്റ്റില് നെറ്റ്‌മെഡ്‌സിനെ വാങ്ങിയതുവഴി ഡിജിറ്റല് ഫാര്‍മസി മേഖലയില് റിലയന്‍സ് സാന്നിധ്യം അറിയിച്ചുകഴിഞ്ഞു. സ്വന്തം ഡിജിറ്റല് ഫാര്‍മസി കെട്ടിപടുക്കാനുള്ള ശ്രമത്തിലാണ് ആമസോണും.\nനിലവില് ഗ്രോസറി ഉത്പന്നങ്ങള്‍ക്കായി റിലയന്‍സിന് ജിയോമാര്‍ട്ടുണ്ട്. ആമസോണിന് പാന്‍ട്രിയും. ഈ മേഖലയില് ബിഗ്ബാസ്‌കറ്റിനെ സ്വന്തമാക്കി ടാറ്റ ഗ്രൂപ്പും ഇപ്പോള് കടന്നുവരികയാണ്. കഴിഞ്ഞ ഏപ്രിലിലാണ് ബിഗ്ബാസ്‌കറ്റിനെ ടാറ്റ ഗ്രൂപ്പ് ഏറ്റെടുത്തത്.\nഒരൊറ്റ ആപ്പില് എല്ലാ സേവനങ്ങളും ലഭ്യമാക്കുന്നുവെന്നതാണ് ആമസോണിന് മത്സരത്തില് മേല്‍ക്കൈ നല്‍കുന്ന പ്രധാന ഘടകം. പക്ഷെ റിലയന്‍സും ടാറ്റയും വൈകാതെ ഈ മാതൃക സ്വീകരിക്കും. അണിയറയില് റിലയന്‍സിന്റെ ആപ്പ് ഒരുങ്ങുന്നുണ്ട്. ചൈനയില് വീ ചാറ്റ് പ്രചാരം കയ്യടക്കിയതുപോലുള്ള പ്രചാരമാണ് പുതിയ ആപ്പിലൂടെ റിലയന്‍സ് ലക്ഷ്യമിടുന്നത്.\nപറഞ്ഞുവരുമ്പോള് റീടെയില് മത്സരത്തില് ആമസോണും റിലയന്‍സും ടാറ്റ ഗ്രൂപ്പിനെക്കാളും ബഹുദൂരം മുന്നിലാണ്. പോയവര്‍ഷത്തെ കണക്കുകള് പ്രകാരം ആമസോണിന് ഇന്ത്യയില്7ലക്ഷത്തോളം വില്‍പ്പനക്കാരുമായി സഹകരണമുണ്ട്. ഓരോമാസവും 20,000 -ത്തോളം വില്‍പ്പനക്കാരെ പുതുതായി നേടാനും കമ്പനിക്ക് സാധിക്കുന്നു. 2025 ഓടെ 1 ലക്ഷം വില്‍പ്പനക്കാരെ പ്ലാറ്റ്‌ഫോമിലെത്തിക്കുകയെന്നതാണ് ഇന്ത്യയില് ആമസോണിന്റെ ലക്ഷ്യം. ഇതുവഴി ഇന്ത്യയില് കുത്തക സ്ഥാപിക്കാന് സാധിക്കുമെന്ന് ജെഫ് ബെസോസ് കരുതുന്നു.\nമറുഭാഗത്ത് റിലയന്‍സും ഒരുങ്ങിത്തന്നെ. റിലയന്‍സ് ഫ്രഷ്, റിലയന്‍സ് ഡിജിറ്റല്, റിലയന്‍സ് ഫൂട്ട്പ്രിന്റ്, ഹാംലീസ്, ജിയോമാര്‍ട്ട്, നെറ്റ്‌മെഡ്‌സ്, അര്‍ബന് ലാഡര് തുടങ്ങിയ 45 അനുബന്ധ കമ്പനികള് റിലയന്‍സ് റീടെയിലിന് കീഴിലുണ്ട്. ഉള്‍നാടന് മേഖലകളിലും ശൃഖലയുണ്ടെന്നതാണ് റിലയന്‍സിന് മത്സരത്തില് മേല്‍ക്കൈ നല്‍കുന്ന ഘടകം. നിലവില് 11,000 -ത്തില്‍പ്പരം സ്റ്റോറുകള് റിലയന്‍സിന് ഇന്ത്യയില് ഉടനീളമായുണ്ട്. ഒപ്പം ആമസോണിനെ വെല്ലുന്ന ഇ-കൊമേഴ്‌സ് പ്ലാറ്റ്‌ഫോമായി ജിയോമാര്‍ട്ട് പതിയെ രൂപംകൊള്ളുന്നതും കാണാം.\nവന്‍കിട കമ്പനികള് റിലയന്‍സില് നിക്ഷേപം നടത്തിയിട്ടുണ്ടെന്നതും കമ്പനിയുടെ മുന്നൊരുക്കങ്ങള്‍ക്ക് വേഗം പകരുന്നു. പോയവര്‍ഷം 6.4 ബില്യണ് ഡോളറാണ് റിലയന്‍സ് റീടെയില് വെഞ്ച്വേഴ്‌സ് നിക്ഷേപം സമാഹരിച്ചത്. സില്‍വര് ലേക്ക്, കെകെആര്, മുബാദല, അബുദാബി ഇന്‍വെസ്റ്റ്‌മെന്റ് അതോറിറ്റി, ജിഐസി, ടിപിജി, ജനറല് അറ്റ്‌ലാന്റിക്, സൗദി അറേബ്യയിലെ പബ്ലിക് ഇന്‍വെസ്റ്റ്‌മെന്റ് ഫണ്ട് എന്നിവരെല്ലാം റിലയന്‍സില് 'കാശിറക്കിയിട്ടുണ്ട്'. ഫ്യൂച്ചര് ഗ്രൂപ്പുമായുള്ള കരാറിന് സാധുത കൂടി ലഭിക്കുന്നപക്ഷം വിഖ്യാതമായ ബിഗ് ബസാര്, ബ്രാന്‍ഡ് ഫാക്ടറി ശൃഖലകള് റിലയന്‍സ് റീടെയിലിനൊപ്പം ചേരും.\nപ്രധാന പോരാട്ടം റിലയന്‍സും ആമസോണും തമ്മിലാണെങ്കിലും ടാറ്റ ഗ്രൂപ്പ് പതിയെ ചിത്രത്തിലേക്ക് കടന്നുവരുന്നുണ്ട്. ബിഗ്ബാസ്‌കറ്റ് കമ്പനിയെ വാങ്ങിയതുവഴി റീടെയില് വ്യവസായത്തില് ഒരു കൈ നോക്കാനുള്ള ഉദ്ദേശ്യം ടാറ്റ ഗ്രൂപ്പ് വ്യക്തമാക്കി.\nആമസോണ് മാതൃകയില് പുതിയ ആപ്പെന്ന ആശയം ടാറ്റയും മുറുക്കെപ്പിടിക്കുന്നു. ഇതിലൂടെ ടാറ്റ ക്ലിഖ്, സ്റ്റാര്‍ക്വിക്ക്, ക്രോമ എന്നിവയുടെ സേവനങ്ങള് ഉപഭോക്താക്കള്‍ക്ക് വിരല്‍ത്തുമ്പിലെത്തിക്കാന് ടാറ്റയ്ക്ക് സാധിക്കും. നിലവില് തനിഷ്ഖ് ജ്വല്ലറി ഔട്ട്‌ലെറ്റുകള്, ടൈറ്റന്, സ്റ്റാര് ബാസാര് റീടെയില് സ്റ്റോറുകള്, താജ് ഹോട്ടലുകള്, വെസ്റ്റ്‌സൈഡ് (തുണിത്തര ബ്രാന്‍ഡ്) എന്നിവയെല്ലാം ടാറ്റ ഗ്രൂപ്പിന് കീഴിലുള്ള ബിസിനസ് സംരംഭങ്ങളാണ്.\nRead more about: tata reliance amazon\nReliance vs Amazon vs Tata: India Ready For The Retail Battle, Who Will Win?\nReliance vs Amazon vs Tata: India Ready For The Retail Battle, Who Will Win? Read in Malayalam.


September 10, 2020 – Utharadesam\nകെ.എം.സി.സിയുടെ പ്രവര്‍ത്തനങ്ങള് പകരം വെക്കാനില്ലാത്തത്-പി.കെ കുഞ്ഞാലിക്കുട്ടി\nകാസര്‍കോട്: ആശയറ്റവര്‍ക്കും അശരണര്‍ക്കും വേണ്ടി കെ.എം.സി.സി ചെയ്യുന്ന പ്രവര്‍ത്തനങ്ങള് മാതൃകാപരവും പകരം വെക്കാനില്ലാത്തതുമാണെന്ന് മുസ്ലിം ലീഗ് ദേശീയ സെക്രട്ടറി പി.കെ കുഞ്ഞാലിക്കുട്ടി അഭിപ്രായപ്പെട്ടു. ദുബായ് കെ.എം.സി.സി കാസര്‍കോട് ...\nഖമറുദ്ദീന് ആറ് മാസത്തിനകം നിക്ഷേപം തിരിച്ച് നല്‍കണം, യു.ഡി.എഫ്. ചെയര്‍മാന് സ്ഥാനം ഒഴിഞ്ഞു\nകാസര്‍കോട്: ഫാഷന് ഗോള്‍ഡ് നിക്ഷേപ തട്ടിപ്പ് കേസില് മുസ്ലിം ലീഗ് നേതാവ് എം.സി ഖമറുദ്ദീന് പാര്‍ട്ടിയുടെ താക്കീത്. നിക്ഷേപകര്‍ക്ക് ആറ് മാസത്തിനകം തുക തിരിച്ച് നല്‍കി ബാധ്യതകള് ...\nവ്യാഴാഴ്ച ജില്ലയില് 128 പേര്‍ക്ക് കൂടി രോഗമുക്തി; ഇതുവരെ രോഗമുക്തി നേടിയത് 4770 പേര്\nകാസര്‍കോട്: ജില്ലയില് ഇന്ന് 128 പേര് കൂടി കോവിഡ് രോഗമുക്തി നേടി. ഇതോടെ ജില്ലയില് ഇതുവരെ രോഗമുക്തി നേടിയത് 4770 പേരാണ്. 6818 പേര്‍ക്കാണ് ജില്ലയില് ഇതുവരെ ...\nജില്ലയില് വ്യാഴാഴ്ച 140 പേര്‍ക്ക് കൂടി കോവിഡ്; ചികിത്സയിലുള്ള രോഗികളുടെ എണ്ണം രണ്ടായിരം കടന്നു\nകാസര്‍കോട്: ജില്ലയില് ഇന്ന് 140 പേര്‍ക്ക് കൂടി കോവിഡ്-19 പോസിറ്റീവായി. സമ്പര്‍ക്കത്തിലൂടെ 138 പേര്‍ക്കും ഇതരസംസ്ഥാനത്ത് നിന്നെത്തിയ ഒരാള്‍ക്കും വിദേശത്ത് നിന്നെത്തിയ ഓരാള്‍ക്കുമാണ് ഇന്ന് കോവിഡ് സ്ഥിരീകരിച്ചത്. ...\nസംസ്ഥാനത്ത് 3349 പേര്‍ക്ക് കൂടി കോവിഡ്; 1657 പേര്‍ക്ക് രോഗമുക്തി\nതിരുവനന്തപുരം: സംസ്ഥാനത്ത് ഇന്ന് 3349 പേര്‍ക്ക് കൂടി കോവിഡ്-19 സ്ഥിരീകരിച്ചു. തിരുവനന്തപുരം 558, മലപ്പുറം 330, തൃശൂര് 300, കണ്ണൂര് 276, ആലപ്പുഴ 267, കോഴിക്കോട് 261, ...\nപോയി പഠിക്കാന് നോക്കടീ... ടി.വിക്ക് മുന്നില് കുത്തിയിരിക്കുന്നത് കുറെ സമയമായല്ലോ? ഇതൊക്കെ കേട്ടിരുന്നത് ഒരു സമയത്തായിരുന്നു. ഇന്നത് പഴങ്കഥയായിരിക്കുന്നു. മിനി സ്‌ക്രീനില് ' ഉപ്പും മുളകും' തെളിഞ്ഞാല് ...\nടാറ്റാ ആസ്പത്രി; ജനങ്ങളുടെ പ്രതീക്ഷക്കൊത്ത് ഉയരണം\nചികിത്സാ സൗകര്യങ്ങള് കുറഞ്ഞ കാസര്‍കോട് ജില്ലയില് ടാറ്റയുടെ കോവിഡ് ആസ്പത്രി യാഥാര്‍ത്ഥ്യമായിരിക്കയാണ്. മുഖ്യമന്ത്രി പിണറായി വിജയന് ഇന്നലെ വീഡിയോ കോണ്‍ഫറന്‍സിലൂടെ ആസ്പത്രിയുടെ ഉദ്ഘാടനം നിര്‍വ്വഹിച്ചപ്പോള് ടാറ്റാ പ്രൊജക്ട് ...\n40 കോടി രൂപയുടെ മയക്കുമരുന്നുമായി ഡല്‍ഹിയില് പിടിയിലായ നീലേശ്വരം സ്വദേശികള് ലഹരിമാഫിയാസംഘത്തിലെ പ്രധാന കണ്ണികള്\nനീലേശ്വരം: 40 കോടി രൂപയുടെ മയക്കുമരുന്നുമായി ഡല്‍ഹിയില് പിടിയിലായ നീലേശ്വരം സ്വദേശികള് ലഹരിമാഫിയാസംഘത്തിലെ പ്രധാനികള്. മുമ്പും ഇവര് മയക്കുമരുന്ന് കേസുകളില് പ്രതികളായിട്ടുണ്ടെന്നും ജയില് ശിക്ഷ അനുഭവിച്ചിട്ടുണ്ടെന്നും അന്വേഷണത്തില് ...\nപ്രായവും ശരീരവും മനസ്സും\nമമ്മൂട്ടി! മുഖവുര വേണ്ട. മൂന്ന് പതിറ്റാണ്ടിലധികമായി ബിഗ് സ്‌ക്രീനില്. ഒരു വടക്കന് വീരഗാഥ എന്ന ഒറ്റ സിനിമ അഭിനയ മികവിന് അടയാളമാണ്. പ്രായം 70നോടടുക്കുന്നു. എന്നിട്ടും കാലം ...\nസ്‌പെഷ്യല് ഫീസടക്കാത്തതിന്റെ പേരില് 250 വിദ്യാര്‍ഥികളെ സ്‌കൂളിന്റെ ഓണ്‍ലൈന് ക്ലാസില് നിന്ന് പുറത്താക്കി\nപാലക്കാട്: സ്‌പെഷ്യല് ഫീസടയ്ക്കാത്തതിന്റെ പേരില് 250 വിദ്യാര്‍ഥികളെ സ്‌കൂളിന്റെ ഓണ്‍ലൈന് ക്ലാസില് നിന്ന് പുറത്താക്കി. പാലക്കാട് തത്തമംഗലം ചിന്മയ വിദ്യാലയത്തിലെ വിദ്യാര്‍ഥികള്‍ക്കാണ് ഫീസ് പ്രശ്‌നത്തിന്റെ പേരില് ഓണ്‍ലൈന് ...


Emalayalee.com - 5000 കിലോമീറ്റര് പ്രഹര പരിധിയുള്ള മിസൈല് വികസിപ്പിക്കാനൊരുങ്ങി ഇന്ത്യ!\nന്യൂഡല്‍ഹി: 5000 കിലോമീറ്റര് പ്രഹര പരിധിയുള്ള അന്തര്‍വാഹിനികളില് നിന്ന് വിക്ഷേപിക്കാവുന്ന ഭൂഖണ്ഡാന്തര ബാലിസ്റ്റിക് മിസൈല് വികസിപ്പിക്കാനൊരുങ്ങി ഇന്ത്യ. പ്രതിരോധ ഗവേഷണ സ്ഥാപനമായ ഡിഫന്‍സ് റിസേര്‍ച്ച് & ഡെവലപ്മെന്റ് ഓര്‍ഗനൈസേഷന് (ഡിആര്‍ഡിഒ)ആണ് മിസൈല് വികസിപ്പിക്കാനുള്ള പ്രവര്‍ത്തനങ്ങളുമായി മുന്നോട്ടുപോകുന്നത്.\nഅന്തര്‍വാഹിനിയില് നിന്ന് വിക്ഷേപിക്കാവുന്ന നിര്‍ദിഷ്ട മിസൈലിന് ഏഷ്യാ ഭൂഖണ്ഡം, യൂറോപ്പ്, ആഫ്രിക്കന് ഭൂഖണ്ഡത്തിന്റെ ചില ഭാഗങ്ങള്, ദക്ഷിണചൈനാ കടല് ഉള്‍പ്പെടുന്ന ഇന്തോ-പസഫിക് മേഖല എന്നിവിടങ്ങള് വരെ ലക്ഷ്യം വെക്കാന് സാധിക്കുന്ന തരത്തിലുള്ള മിസൈലാണ് അണിയറയിലൊരുങ്ങുന്നത്. 3500 കിലോമീറ്റര് പ്രഹരപരിധിയുള്ള അന്തര്‍വാഹിനിയില് നിന്ന് വിക്ഷേപിക്കാവുന്ന കെ-4 മിസൈലിന്റെ പരിഷ്‌കരിച്ച പതിപ്പായിരിക്കും ഇത്.\nനിലവില് അമേരിക്ക, റഷ്യ, ചൈന എന്നീ രാജ്യങ്ങള്‍ക്ക് മാത്രമാണ് ഇത്തരം മിസൈലുകള് കൈവശമുള്ളത്. ഈ പട്ടികയില് ഇടം നേടുകയെന്നതാണ് ഇന്ത്യയുടെ അടുത്ത ലക്ഷ്യം.\n3500 കിലോമീറ്റര് പ്രഹരപരിധിയുള്ള അന്തര് വാഹിനിയില് നിന്ന് വിക്ഷേപിക്കാവുന്ന കെ-4 മിസൈലിന്റെ രണ്ട് പരീക്ഷണങ്ങളാണ് പൂര്‍ത്തിയായിട്ടുള്ളത്. 2020 ജനുവരി 19 നും 24നും രണ്ട് പരീക്ഷണണങ്ങളാണ് ഡിആര്‍ഡിഒ നടത്തിയത്. രണ്ടും വിജയകരമായിരുന്നു. ആണവ പോര്‍മുന വഹിക്കാന് ശേഷിയുള്ള കെ-4 മിസൈല് ഇന്ത്യ തദ്ദേശീയമായി വികസിപ്പിച്ച അരിഹന്ത് ക്ലാസ് അന്തര്‍വാഹിനികളിലാകും ഘടിപ്പിക്കുക.


വൻ കള്ളനോട്ട് കടത്ത്; ചാമരാജനഗറിൽ കോടികണക്കിന് രൂപയുടെ വ്യാജനോട്ട് പിടിച്ചു!! – BengaluruVartha\nബെംഗളൂരു: ചാമരാജനഗറിൽ 3.16 കോടി രൂപയുടെ വ്യാജനോട്ട് പിടിച്ചു. അട്ടഗുളിപുരയിൽ ചിക്കഹോളെ അണക്കെട്ടിന് സമീപത്തുവെച്ചാണ് വ്യാജനോട്ട് കടത്തിയ ചരക്കുവാഹനം പോലീസ് പിടിച്ചത്. വാഹനത്തിന്റെ ഡ്രൈവർ മൈസൂരു സർഗുർ സ്വദേശി കാർത്തിക്കിനെ പിടികൂടി. കൂടെയുണ്ടായിരുന്നയാൾ രക്ഷപ്പെട്ടു.\nരണ്ടായിരം രൂപയുടെ വ്യാജനോട്ടുകൾ പെട്ടിക്കുള്ളിലാക്കിയായിരുന്നു വാഹനത്തിൽ വെച്ചിരുന്നത്. ബെംഗളൂരുവിൽനിന്ന് ചാമരാജ്‌നഗർ വഴി തമിഴ്‌നാട്ടിലേക്ക് കോടികളുടെ വ്യാജനോട്ട് കൊണ്ടുപോകുന്നതായി പോലീസിന് രഹസ്യവിവരം ലഭിച്ചിരുന്നു. ഇതേത്തുടർന്ന് എല്ലാ വാഹനങ്ങളും പരിശോധിച്ചു വരുകയായിരുന്നുവെന്ന് എസ്.പി. എച്ച്.ഡി. അനന്തകുമാർ പറഞ്ഞു.


ഫസൽവധം: കോടതി വിധി നീതിയിലേക്കുള്ള വെളിച്ചം | Editorial | Deshabhimani | Friday Jul 9, 2021\nഫസൽവധം തുടരന്വേഷണത്തിന് ഉത്തരവിട്ട് കേരള ഹൈക്കോടതി നീതിയിലേക്കുള്ള വഴി തുറന്നിരിക്കുന്നു. പ്രതിചേർക്കപ്പെട്ട് പിറന്ന നാട്ടിൽനിന്ന് നാടുകടത്തപ്പെട്ട സിപിഐ എം നേതാക്കളായ കാരായി രാജനും കാരായി ചന്ദ്രശേഖരനും രാഷ്‌ട്രീയ പകപോക്കലിന്റെ ഇരകളാണെന്ന് നീതിപീഠം പറയാതെ പറയുന്നു. ഗൂഢാലോചനക്കുറ്റം ചുമത്തപ്പെട്ട ഇരുവർക്കും എറണാകുളം ജില്ല വിട്ടുപോകരുതെന്ന വ്യവസ്ഥയിലാണ് ജാമ്യം അനുവദിച്ചത്. കൊളോണിയൽ കാലത്തെ ശിക്ഷാവിധികളിൽമാത്രം കേട്ടുപരിചയിച്ച നാടുകടത്തലിന്റെ പുതിയകാലത്തിന്റെ ഇരകൾ, ചെയ്യാത്ത കുറ്റത്തിന് അനുഭവിക്കുന്ന ശിക്ഷ പത്താം വർഷത്തിലേക്ക് കടന്നിരിക്കയാണ്.\n2006 ഒക്‌ടോബർ 22നാണ് എൻഡിഎഫ് പ്രവർത്തകനായ ഫസൽ തലശേരിയിൽ കൊല്ലപ്പെടുന്നത്. കൊലയ്‌ക്കുപിന്നിൽ ആർഎസ്‌എസ് ആണെന്ന വെളിപ്പെടുത്തലിന്റെ അടിസ്ഥാനത്തിൽ ഫസലിന്റെ സഹോദരൻ അബ്‌ദുൾ സത്താർ സമർപ്പിച്ച ഹർജിയിലാണ് തുടരന്വേഷണ ഉത്തരവ്. സംഭവത്തിൽ ആർഎസ്‌എസിന്റെ പങ്ക് വെളിവായിരുന്നു. കേസ് സിബിഐ ഏറ്റെടുത്തതോടെ അന്വേഷണം വഴിതെറ്റി. 2012 ജൂൺ 12നാണ് സിബിഐ കുറ്റപത്രത്തിൽ സിപിഐ എം നേതാക്കൾക്കെതിരെ ഗൂഢാലോചനക്കുറ്റം ചുമത്തുന്നത്. കൊലപാതകം നടത്തിയത് ആർഎസ്‌എസ് ആണെന്ന് കൃത്യത്തിൽ പങ്കെടുത്ത മാഹി സ്വദേശി സുബീഷ് പൊലീസിനോടും മജിസ്‌ട്രേട്ടിനോടും സമ്മതിച്ചിരുന്നു. കൊലപാതകത്തിൽ നേരിട്ടു പങ്കെടുത്ത ആർഎസ്‌എസ് പ്രവർത്തകൻ ഷിനോജിന്റെ ഫോൺ സംഭാഷണ രേഖയും പുറത്തുവന്നു. പൊലീസിനു ലഭിച്ച ഡിജിറ്റൽ തെളിവടക്കമുള്ള രേഖകൾ സംസ്ഥാന പൊലീസ് മേധാവി സിബിഐ ഡയറക്ടർക്ക് സമർപ്പിച്ചു. ഇതെല്ലാം കൈവശമുള്ള സിബിഐ തുടരന്വേഷണത്തെ കോടതിയിൽ എതിർക്കുകയാണുണ്ടായത്.\nസുബീഷിന്റെ വെളിപ്പെടുത്തലടക്കമുള്ള വിഷയങ്ങളിൽ സിബിഐ അന്വേഷണം നടത്തിയിട്ടില്ലെന്ന് പുനരന്വേഷണത്തിന് ഉത്തരവിട്ട ഹൈക്കോടതി സിംഗിൾ ബെഞ്ച് കണ്ടെത്തിയിട്ടുണ്ട്. ലോക്കൽ പൊലീസ് മറ്റൊരുകേസിൽ കണ്ടെത്തിയ കാര്യങ്ങളിൽ സിബിഐക്ക് തൃപ്തിയുണ്ടാകണമെന്നില്ല. അതിനാൽ, പൊലീസ് നൽകിയ തെളിവുകളുടെ വെളിച്ചത്തിൽ സിബിഐ തന്നെ തുടരന്വേഷിക്കണമെന്നാണ് കോടതിവിധി. ഇതിന് പ്രത്യേക അന്വേഷണ സംഘത്തെ നിയോഗിക്കാനും കോടതി നിർദേശിച്ചിട്ടുണ്ട്.\nഫസലിന്റെ ഭാര്യ 2007ൽ നൽകിയ റിട്ട് ഹർജിയിലാണ് ഹൈക്കോടതി സിബിഐയെ കേസ് ഏൽപ്പിച്ചത്. 2006ൽത്തന്നെ സിപിഐ എമ്മിനെതിരെ യുഡിഎഫ്–-ബിജെപി വേട്ടയാടൽ തുടങ്ങിയിരുന്നു. കാരായി രാജനും കാരായി ചന്ദ്രശേഖരനുമാണ് കൊലയ്‌ക്ക് ഉത്തരവാദിയെന്ന മാധ്യമ വിചാരണയും രൂക്ഷമായിരുന്നു. സിബിഐ ഇരുവരെയും ഗൂഢാലോചനക്കുറ്റം ചുമത്തി പ്രതിയാക്കി. ഗൂഢാലോചന നടത്തിയെന്നതിന് തെളിവുകളൊന്നും നൽകാതെയായിരുന്നു കുറ്റംചാർത്തൽ. ജയിലിലായിരുന്ന പ്രതിചേർക്കപ്പെട്ടവരിൽ ചിലരെ നുണപരിശോധനയ്‌ക്ക് വിധേയരാക്കിയപ്പോൾ അവർ ഫസലിനെ ഒരിക്കൽപോലും കണ്ടിട്ടില്ലെന്ന് വ്യക്തമായിരുന്നു. നുണ പരിശോധനയ്‌ക്ക് തയ്യാറാണെന്ന് കാരായി രാജനും കാരായി ചന്ദ്രശേഖരനും ആവശ്യപ്പെട്ടപ്പോൾ സിബിഐ അംഗീകരിച്ചില്ല.\nസംഭവത്തിന്റെ തലേന്ന് പ്രദേശത്ത് ആർഎസ്‌എസ്–-എൻഡിഎഫ് സംഘർഷം നടന്നതായി സിബിഐ കുറ്റപത്രത്തിലുണ്ട്. ഈ അക്രമത്തിൽ ആർഎസ്‌എസുകാരനായ ഷിനോജിന് പരിക്കേറ്റിരുന്നു. ഫസലിന്റെ കൊലയിൽ തനിക്കും പങ്കുണ്ടെന്ന് ഷിനോജും പൊലീസിനോട് വെളിപ്പെടുത്തിയിരുന്നു. ഷിനോജിന്റെ പകരംവീട്ടലാണോ ഫസലിന്റെ കൊലപാതകമെന്ന് അന്വേഷിക്കേണ്ടതുണ്ടെന്ന് തുടരന്വേഷണ ഉത്തരവിൽ പറയുന്നുണ്ട്.ഫസൽ കൊല്ലപ്പെട്ടിട്ട് 15 വർഷമാവുകയാണ്. സത്യസന്ധമായ അന്വേഷണം നടത്തിയാൽ യഥാർഥ പ്രതികളെ നിയമത്തിനു മുന്നിൽ കൊണ്ടുവരാനും നിരപരാധികളെ രക്ഷിക്കാനും കഴിയും.15 വർഷമെത്തിയ കേസിൽ വിചാരണപോലും തുടങ്ങിയിട്ടില്ല. നീതിനിഷേധത്തിന്റെ മറ്റൊരു മുഖംകൂടിയാണിത്. നിരപരാധികൾ ഇനിയും എത്രനാൾ നാടുകടത്തപ്പെടും?\nമാറേണ്ടത് മോഡിയും ഷായും\nപഞ്ചറായ പ്രതിച്ഛായക്ക് ഓട്ടയടയ്ക്കാൻ മന്ത്രിസഭ പുനഃസംഘടിപ്പിച്ചിരിക്കയാണ് പ്രധാനമന്ത്രി നരേന്ദ്ര മോഡി. കോവിഡ് കൈകാര്യം ചെയ്തതിലെ വൻവീഴ്‌ച രാജ്യത്തെ നാണം കെടുത്തിയ പശ്ചാത്തലത്തിൽ ആരോഗ്യമന്ത്രി ഹർഷ്‌വർധനനെ പുറത്താക്കിയത് പ്രതീക്ഷിച്ചതാണ്. സർക്കാരിന്റെ വക്താക്കളായ പ്രമുഖരെയും ഒഴിവാക്കിയിട്ടുണ്ട്. നിയമമന്ത്രി ഹരിശങ്കർ പ്രസാദ്, വനം–-പരിസ്ഥിതി മന്ത്രി പ്രകാശ് ജാവ്‌ദേക്കർ, രാസവസ്തുമന്ത്രി സദാനന്ദഗൗഡ, വിദ്യാഭ്യാസമന്ത്രി രമേശ് പൊഖ്‌റിയാൽ, സാമൂഹ്യനീതിമന്ത്രി തവർചന്ദ് ഗെലോട്ട് എന്നീ ക്യാബിനറ്റ് മന്ത്രിമാരും പുറത്തായി. പുതുതായി രൂപീകരിച്ച സഹകരണ വകുപ്പ് അമിത് ഷായ്‌ക്ക് നൽകിയത് ആപൽസൂചന നൽകുന്നുണ്ട്. സഹകരണ പ്രസ്ഥാനങ്ങളെ ചവിട്ടിമെതിക്കാൻ ഈ ഫെഡറൽതത്വ ലംഘനം ഉപയോഗിച്ചേക്കാം.\nകൂറുമാറ്റക്കാർക്ക് വലിയ പ്രാതിനിധ്യമുണ്ട്. കോൺഗ്രസിൽനിന്ന് പലപ്പോഴായി ബിജെപിയിലെത്തിയ ഡസനോളം പേർ മന്ത്രിസഭയിൽ ഇടംപിടിച്ചു. ഇതിൽ പ്രമുഖനാണ് പുതിയ വ്യോമയാനമന്ത്രി ജ്യോതിരാദിത്യ സിന്ധ്യ. കോൺഗ്രസിന്റെ അധ്യക്ഷസ്ഥാനത്തേക്കുപോലും പരിഗണിക്കപ്പെട്ട സിന്ധ്യ കഴിഞ്ഞവർഷമാണ് ബിജെപിയിൽ ചേർന്നത്.\nഉത്തർ പ്രദേശ്, ഗുജറാത്ത് ഉൾപ്പെടെ ഏഴു സംസ്ഥാനങ്ങളിൽ അടുത്തവർഷം തെരഞ്ഞെടുപ്പ് നടക്കുകയാണ്. ഇതിൽ അഞ്ചിലും ബിജെപിയാണ് അധികാരത്തിൽ. കോവിഡ് കൈകാര്യം ചെയ്‌തതിലെ ഗുരുതര വീഴ്‌ച, ഏഴുമാസം പിന്നിട്ട കർഷകപ്രക്ഷോഭം, കണ്ണിൽ ചോരയില്ലാത്ത ഇന്ധന വിലവർധന തുടങ്ങി നിരവധി കാരണങ്ങളാൽ വൻ ജനരോഷം നേരിടുകയാണ് ബിജെപി സർക്കാർ. ഇത് തണുപ്പിക്കാൻ ഒരു മന്ത്രിസഭാ പുനഃസംഘടനയ്‌ക്കും കഴിയില്ല. ഭരണപരാജയത്തിന്റെ ഉത്തരവാദിത്തം പ്രധാനമന്ത്രി നരേന്ദ്ര മോഡിക്കും ആഭ്യന്തരമന്ത്രി അമിത് ഷായ്‌ക്കും തന്നെയാണ്. ഒന്നാം കോവിഡ് തരംഗത്തിൽ അതിഥിത്തൊഴിലാളികളുടെ പലായനത്തിനിടെ നൂറുകണക്കിനുപേർ വഴിമധ്യേ മരിച്ചുവീണു. രണ്ടാംതരംഗത്തിൽ ഓക്‌സിജൻ കിട്ടാതെ അനേകംപേരുടെ ജീവൻ പൊലിഞ്ഞു. ഗംഗാനദിയിലൂടെ മൃതദേഹങ്ങൾ ഒഴുകിനടന്നു. വാക്‌സിൻ കയറ്റുമതി ചെയ്‌ത് ലോകത്തിനുമുന്നിൽ മേനി നടിച്ച മോഡിഭരണത്തിന്റെ മുഖംമൂടി അഴിഞ്ഞുവീണു. സമ്പദ് വ്യവസ്ഥയുടെ നട്ടെല്ലൊടിഞ്ഞു. ലക്ഷങ്ങൾക്ക് തൊഴിൽ നഷ്ടമായി. മോഡി–-ഷാ കൂട്ടുകെട്ടിന്റെ കെട്ട നയമാണ് ഇതിന് ഉത്തരവാദി. മാറേണ്ടത് മോഡിയും അമിത് ഷായുമാണ്. അവരെ മാറ്റാൻ ജനരോഷത്തിന് കഴിയണം.


അന്ത്യോഖ്യാ പാത്രിയര്‍ക്കീസുമാര് - സര്‍വ്വവിജ്ഞാനകോശം\nഅന്ത്യോഖ്യാ ആസ്ഥാനമായിരിക്കുന്ന വിവിധ ക്രൈസ്തവ സഭകളുടെ മേലധ്യക്ഷന്മാര്. പുരാതന സിറിയയിലെ ഒരു പ്രധാന പട്ടണമായിരുന്നു അന്ത്യോഖ്യ. യേശുക്രിസ്തുവിന്റെ അനുയായികളെ ക്രിസ്ത്യാനികള് എന്ന് വിളിക്കാന് തുടങ്ങിയത് ഈ നഗരത്തിലെ പൌരന്മാരാണ്. ക്രിസ്തുവിന്റെ ശിഷ്യരില് പ്രമുഖനായിരുന്ന പത്രോസ് ആയിരുന്നു അന്ത്യോഖ്യായിലെ ആദ്യത്തെ ബിഷപ്പ്. പത്രോസ് പില്ക്കാലത്ത് റോമിലേക്ക് പോയി അവിടത്തെ ബിഷപ്പ് ആയും അറിയപ്പെട്ടു. എ.ഡി. 4-ാം ശ.-ത്തില് ക്രിസ്തുമതം റോമാസാമ്രാജ്യത്തിന്റെ ഔദ്യോഗിക മതമായതിനെത്തുടര്‍ന്ന് സാമ്രാജ്യത്തിലെ പ്രമുഖ നഗരങ്ങളായ റോം, അലക്സാന്‍ഡ്രിയ, അന്ത്യോഖ്യാ എന്നിവിടങ്ങളിലും പില്ക്കാലത്ത് പൌരസ്ത്യ റോമാ സാമ്രാജ്യത്തിന്റെ ആസ്ഥാനമായ കോണ്‍സ്റ്റാന്റിനോപ്പിളിലും ഉള്ള മേല്പട്ടക്കാര് പാത്രിയര്‍ക്കീസ് എന്നറിയപ്പെട്ടു. വിശുദ്ധ നഗരമാണ് ജറുസലം എന്ന പരിഗണനയില് ജറുസലേമിലെ മേല്പട്ടക്കാരനെയും പാത്രിയര്‍ക്കീസ് എന്ന് ആദരസൂചകമായി സംബോധന ചെയ്തു വരുന്നു. 5-ാം ശ.-ത്തില്4പ്രധാന പാത്രിയര്‍ക്കാ സിംഹാസനങ്ങള് രണ്ട് വിഭാഗങ്ങളിലായി. അലക്സാന്‍ഡ്രിയയും അന്ത്യോഖ്യയും ഒരു വശത്തും, റോമും കോണ്‍സ്റ്റാന്റിനോപ്പിളും മറുവശത്തും. പില്ക്കാലത്ത് വിവിധ ക്രൈസ്തവ വിഭാഗങ്ങള് തമ്മിലുണ്ടായ മത്സരങ്ങളുടെ ഫലമായി കോണ്‍സ്റ്റന്റയിന് ചക്രവര്‍ത്തി ഏര്‍പ്പെടുത്തിയ ഏകോപിത സംവിധാനം ഒട്ടാകെ തകരാറിലായി. അതിന്റെ തുടര്‍ച്ചയായി അന്ത്യോഖ്യയിലും അലക്സാന്‍ഡ്രിയയിലും തങ്ങളോട് വിധേയത്വമുള്ള പാത്രിയര്‍ക്കീസുമാരെ റോമും കോണ്‍സ്റ്റാന്റിനോപ്പിളും നിയമിച്ചു. അന്ത്യോഖ്യയില് പാത്രിയര്‍ക്കീസ് എന്ന പേര് വഹിക്കുന്ന അഞ്ച് പേര് ഇപ്പോഴുണ്ട്. എന്നാല് ഇക്കൂട്ടത്തില്4പേര് റോമിലെ പോപ്പിന്റെ സാമന്തരും ഒരാള് കോണ്‍സ്റ്റാന്റിനോപ്പിളിനോട് ബന്ധപ്പെട്ട ബൈസാന്തിയന് പാത്രിയര്‍ക്കീസുമാണ്. സിറിയന് ഓര്‍ത്തഡോക്സ് സഭയുടെ പാത്രിയര്‍ക്കീസ് മാത്രമാണ് സാര്‍വത്രിക സഭയുടെ തലവനാണ് എന്ന് അവകാശപ്പെടുന്നത്. കേരളത്തിലെ സമൂഹത്തില് പാത്രിയര്‍ക്കീസിനെ അംഗീകരിക്കുന്നവര്‍ക്ക് ഈ ഒരു പാത്രിയര്‍ക്കീസുമായി മാത്രമാണ് ബന്ധമുള്ളത്. ഇപ്പോള് (2006) ആ സ്ഥാനം അലങ്കരിക്കുന്നത് ഇഗ്നാത്തിയോസക്ക പ്രഥമന് ആണ്. 2006-ല് റോമിലെ മാര്‍പാപ്പ സ്ഥാനപ്പേരില് നിന്ന് പടിഞ്ഞാറിന്റെ പാത്രിയര്‍ക്കീസ് എന്ന വിശേഷണം ഉപേക്ഷിച്ചു.\nകേരളത്തിലെ സുറിയാനി ക്രിസ്ത്യാനികളില് ഓര്‍ത്തഡോക്സ് എന്നും യാക്കോബായ എന്നും അറിയപ്പെടുന്ന വിഭാഗങ്ങള്‍ക്കാണ് അന്ത്യോഖ്യയുമായി ബന്ധമുള്ളത്. ഈ ബന്ധത്തിന്റെ ചരിത്രം സംബന്ധിച്ചോ സ്വഭാവം സംബന്ധിച്ചോ അവര്‍ക്കിടയില് അഭിപ്രായൈക്യമില്ല. ആദ്യം മുതല് ബന്ധമുണ്ടായിരുന്നുവെന്നു പറയുന്നവരും 17-ാം ശ.-ത്തിലാണ് ഈ ബന്ധം ആരംഭിച്ചത് എന്ന് വാദിക്കുന്നവരുമുണ്ട്. ആദ്യ വിഭാഗം പാത്രിയര്‍ക്കീസിന് ഭാരതത്തില് ഭരണാധികാരവും കൂടെയുണ്ട് എന്ന് വിശ്വസിക്കുമ്പോള് മറുഭാഗം പാത്രിയര്‍ക്കീസിന് ആദ്ധ്യാത്മിക മേലധ്യക്ഷത മാത്രമാണുള്ളത് എന്ന് വാദിക്കുന്നു. ഈ തര്‍ക്കം കോടതിവിധികളോടനുബന്ധിച്ച് തീരുകയും പുനര്‍ജനിക്കുകയും ചെയ്തുകൊണ്ടിരിക്കുകയാണ്. ഇപ്പോഴും ഈ കേസ് സുപ്രീം കോടതിയുടെ പരിഗണനയിലാണ്.\nസിറിയന് ഓര്‍ത്തഡോക്സ് സഭയിലെ2വിഭാഗങ്ങളും മാര്‍ത്തോമാസഭയും മാര്‍പാപ്പയുടെ കീഴിലുള്ള മലങ്കര കത്തോലിക്ക സഭയും ആരാധനാക്രമങ്ങളിലും മേല്‍പ്പട്ടക്കാരുടെ നാമകരണം, വസ്ത്രധാരണം ആദിയായ സംഗതികളിലും അന്ത്യോഖ്യന് സ്വാധീനത്തിന് വിധേയരാണ്.\n(ഡോ. ഡി. ബാബുപോള്)\n"http://web-edition.sarvavijnanakosam.gov.in/index.php?title=%E0%B4%85%E0%B4%A8%E0%B5%8D%E0%B4%A4%E0%B5%8D%E0%B4%AF%E0%B5%8B%E0%B4%96%E0%B5%8D%E0%B4%AF%E0%B4%BE_%E0%B4%AA%E0%B4%BE%E0%B4%A4%E0%B5%8D%E0%B4%B0%E0%B4%BF%E0%B4%AF%E0%B4%B0%E0%B5%8D%E2%80%8D%E0%B4%95%E0%B5%8D%E0%B4%95%E0%B5%80%E0%B4%B8%E0%B5%81%E0%B4%AE%E0%B4%BE%E0%B4%B0%E0%B5%8D%E2%80%8D" എന്ന താളില്‍നിന്നു ശേഖരിച്ചത്\nഈ താള് 670 തവണ സന്ദര്‍ശിക്കപ്പെട്ടിട്ടുണ്ട്.


Rahul Gandhi wont be continue as Congress chief says Veerappa Moily | രാഹുല് ഗാന്ധി കോണ്‍ഗ്രസ് അധ്യക്ഷ സ്ഥാനത്ത് തുടരാന് ഒരു ശതമാനം സാധ്യത പോലുമില്ലെന്ന് മൊയ്‌ലി | Mangalam\nTuesday, August 20, 2019 Last Updated3Min 8 Sec ago English Edition\nFriday 28 Jun 2019 05.27 PM\nഹൈദരാബാദ്: രാഹുല് ഗാന്ധി കോണ്‍ഗ്രസ് അധ്യക്ഷ സ്ഥാനത്ത് തുടരില്ലെന്ന് ഉറപ്പിച്ച് മുതിര്‍ന്ന കോണ്‍ഗ്രസ് നേതാവ് എം. വീരപ്പ മൊയ്‌ലി. രാഹുല് ഗാന്ധി പാര്‍ട്ടി അധ്യക്ഷ സ്ഥാനത്ത് തുടരാന് ഒരു ശതമാനം പോലും സാധ്യതയില്ലെന്ന് മെയ്‌ലി വ്യക്തമാക്കി. ഇക്കാര്യങ്ങളില് കോണ്‍ഗ്രസ് വര്‍ക്കിംഗ് കമ്മറ്റി ഉടന് തീരുമാനം എടുക്കുമെന്നും മെയ്‌ലി വ്യക്തമാക്കി.\nരാഹുല് ഗാന്ധി അധ്യക്ഷ സ്ഥാനത്ത് തുടരുന്നതിന് ഒരു ശതമാനം സാധ്യത പോലുമില്ല. എന്നാല് മറ്റൊരു പേര് പരിഗണിക്കുന്നതിന് മുമ്പ് കോണ്‍ഗ്രസ് പ്രവര്‍ത്തക സമിതി ചേരും. രാഹുല് ഗാന്ധിയുടെ രാജി സ്വീകരിക്കുന്നില്ലെങ്കില് അഭ്യൂഹങ്ങള് തുടരുമെന്നും മൊയ്‌ലി പറഞ്ഞു. രാഹുലിന് പകരം പ്രിയങ്ക ഗാന്ധി നേതൃത്വത്തിലേക്ക് കൊണ്ടുവരണമെന്ന ചില നേതാക്കളുടെ പ്രസ്താവനയോട് മൊയ്‌ലി പ്രതികരിച്ചില്ല.\nകര്‍ണാടക മുന് മുഖ്യമന്ത്രിയും മുന് കേന്ദ്രമന്ത്രിയുമാണ് വീരപ്പ മൊയ്‌ലി. ലോക്‌സഭാ തെരഞ്ഞെടുപ്പിലെ കനത്ത പരാജയത്തിന്റെ പശ്ചാത്തലത്തില് കോണ്‍ഗ്രസിന് മേജര് ശസ്ത്രക്രിയ ആവശ്യമാണെന്ന് മൊയ്‌ലി ആവശ്യപ്പെട്ടിരുന്നു.


ഉന്നാവ് പെണ്‍കുട്ടിയുടെ കത്ത് ഇന്ന് സുപ്രീം കോടതിയിൽ; സിബിഐ അന്വേഷണം തുടങ്ങി - Mathrumalayalam\nHome Uncategorized ഉന്നാവ് പെണ്‍കുട്ടിയുടെ കത്ത് ഇന്ന് സുപ്രീം കോടതിയിൽ; സിബിഐ അന്വേഷണം തുടങ്ങി\nഉന്നാവ് പെണ്‍കുട്ടിയുടെ കത്ത് ഇന്ന് സുപ്രീം കോടതിയിൽ; സിബിഐ അന്വേഷണം തുടങ്ങി\nന്യൂഡല്‍ഹി: ബി.ജെ.പി. എം.എല്.എ. കുല്‍ദീപ് സിങ് സേംഗര് പ്രതിയായ ഉന്നാവ് ബലാത്സംഗക്കേസിലെ പരാതിക്കാരി അയച്ച കത്ത് ഇന്ന് സുപ്രീം കോടതി പരിഗണിക്കും. വിഷയം സ്വമേധയാ ഏറ്റെടുത്തുകൊണ്ടാണു സുപ്രീംകോടതിയുടെ തീരുമാനം. കാറപകടത്തില്‍പ്പെട്ട് പരാതിക്കാരിയായ പെണ്‍കുട്ടി അതീവ ഗുരുതരാവസ്ഥയില് തുടരുന്നതിനിടെയാണ് ഭീഷണി ഉണ്ടെന്ന് ചൂണ്ടിക്കാട്ടി മുമ്പ് അയച്ച കത്ത് സുപ്രീംകോടതിയുടെ പരിഗണനക്ക് വരുന്നത്. ഞായറാഴ്ചയാണ് റായ്ബറേലി ഹൈവേയില് വെച്ച് പെണ്‍കുട്ടിയും കുടുംബവവും സഞ്ചരിച്ച കാര് അപകടത്തില്‍പ്പെട്ടത്.\nകത്ത് തന്റെ മുന്നിലെത്തിക്കാന് വൈകിയതിനെക്കുറിച്ചു റിപ്പോര്‍ട്ടുനല്‍കാന് സുപ്രീംകോടതി സെക്രട്ടറി ജനറലിനോടു ചീഫ് ജസ്റ്റിസ് രഞ്ജന് ഗൊഗോയ് ആവശ്യപ്പെട്ടിരുന്നു. ജൂലായ് 12-ന് അയച്ച കത്ത് തന്റെ മുന്നിലെത്തിയതു 30-നു മാത്രമാണെന്നു ചീഫ് ജസ്റ്റിസ് പറഞ്ഞിരുന്നു.\nബലാത്സംഗക്കേസിലെ പ്രതികളില്‍നിന്നു ജീവനു ഭീഷണിയുണ്ടെന്നു കാട്ടിയാണു പെണ്‍കുട്ടിയുടെ കത്ത്.”നിര്‍ഭാഗ്യവശാല് കത്ത് എന്റെ മുന്നിലെത്തിയതു ചൊവ്വാഴ്ച വൈകീട്ടു മാത്രമാണ്. കത്തുകിട്ടിയിട്ടും ഞാന് നടപടിയെടുത്തില്ലെന്നു ചില പത്രങ്ങള് എഴുതി. ഈ സാഹചര്യത്തിലാണു കത്തു വൈകിയതിനെക്കുറിച്ച് റിപ്പോര്‍ട്ടു തേടിയത്” -ചീഫ് ജസ്റ്റിസ് കഴിഞ്ഞ ദിവസം പറഞ്ഞു.\nകുട്ടികള്‍ക്കെതിരായ ലൈംഗികപീഡന സംഭവങ്ങളില് സുപ്രീംകോടതി സ്വമേധയാ എടുത്ത കേസിലെ അമിക്കസ് ക്യൂറിയായ വി. ഗിരിയാണു വിഷയം ബുധനാഴ്ച ശ്രദ്ധയില്‍പ്പെടുത്തിയത്. ഇക്കാര്യം അടിയന്തരമായി കേള്‍ക്കണമെന്ന് അദ്ദേഹം ആവശ്യപ്പെട്ടു. തുടര്‍ന്നാണു കത്തിന്റെ കാര്യം ചീഫ് ജസ്റ്റിസ് പരാമര്‍ശിച്ചത്.\nജൂലായ് ഏഴ്, എട്ട് തീയതികളിലായി എം.എല്.എ.യുടെ ആളുകള് ഭീഷണിപ്പെടുത്തിയതിന്റെ വിവരങ്ങള് ചീഫ് ജസ്റ്റിസിനയച്ച കത്തിലുണ്ട്.\nഭയന്നതുപോലെത്തന്നെ പെണ്‍കുട്ടിക്കു ഞായറാഴ്ച കാറപകടത്തില് ഗുരുതരമായി പരിക്കേറ്റു. ഇവരുടെ കാറിലേക്കു ട്രക്കിടിച്ച് കയറുകയായിരുന്നു. പെണ്‍കുട്ടിയുടെ ബന്ധുക്കളായ രണ്ടുസ്ത്രീകള് അപകടത്തില് മരിച്ചു. ഇവരിലൊരാള് കേസിലെ സാക്ഷിയാണ്. ഗുരുതരമായി പരിക്കേറ്റ പെണ്‍കുട്ടിയും അഭിഭാഷകനും ലഖ്‌നൗവിലെ ആശുപത്രിയില് വെന്റിലേറ്ററിലാണ്.\nഇതിനിടെ അപകടത്തിന്റെ അന്വേഷണം സിബിഐ ആരംഭിച്ചു. 12 അംഗ സിബിഐ അന്വേഷണ സംഘം അപകടം നടന്ന സ്ഥലം പരിശോധിച്ചു. ദൃക്‌സാക്ഷികളില് നിന്ന് മൊഴിയെടുത്തു. ഫോറന്‍സിക് സംഘവും ഇവര്‍ക്കൊപ്പമുണ്ടായിരുന്നു.\nഅപകടം വരുത്തിയ ട്രക്ക് അമിത വേഗതയിലും തെറ്റായ ദിശയിലുമായിരുന്നുമെന്ന് സിബിഐ സംഘം കണ്ടെത്തിയെന്നാണ് റിപ്പോര്‍ട്ടുകള്. നിയന്ത്രണം നഷ്ടപ്പെട്ട ട്രക്കില് ഇടിച്ചു കയറുമ്പോള് കാറും അമിത വേഗതയിലായിരുന്നുവെന്ന് സിബിഐ കണ്ടെത്തിയിട്ടുണ്ട്. തെറ്റായ ഭാഗത്ത് കൂടി ട്രക്ക് അമിത വേഗതിയില് വരുന്നത് കണ്ട് കാര് ഡ്രൈവര് പരിഭ്രാന്താനായാണ് വാഹനത്തിന്റെ നിയന്ത്രണം നഷ്ടപ്പെടാന് കാരണമെന്നാണ് അനുമാനിക്കുന്നത്.\nസംഭവത്തില് യുപി മന്ത്രിയുടെ മരുമകനടക്കം ഒമ്പത് പേര്‍ക്കെതിരെ കൊലപാക കുറ്റം ചുമത്തിയിട്ടുണ്ട്. മന്ത്രി രവീന്ദ്ര പ്രതാപ് സിങിന്റെ മരുമകന് അരുണ് സിങാണ് പ്രതിപ്പട്ടികയിലുള്ളത്.\nPrevious articleമൊബൈല് ഷോപ്പിലെ മോഷണം; രണ്ട് യുപി സ്വദേശികള് പിടിയില്\nNext article‘സ്ത്രീകളെ ദുരുദ്ദേശത്തോടെ തൊട്ടതില് കുറ്റബോധമുണ്ട്, എനിക്കതിനുള്ള ശിക്ഷ ലഭിക്കും’;മാപ്പപേക്ഷയുമായി നടന് ശരവണന്


അനുജന്റെ കുത്തേറ്റ് ചികിത്സയിൽ കഴിഞ്ഞിരുന്ന ജേഷ്ഠൻ മരണപെട്ടു. മരണപെട്ടത് പടിയൂർ സ്വദേശി - കണ്ണൂരാൻ വാർത്ത\nHome കണ്ണൂർ അനുജന്റെ കുത്തേറ്റ് ചികിത്സയിൽ കഴിഞ്ഞിരുന്ന ജേഷ്ഠൻ മരണപെട്ടു. മരണപെട്ടത് പടിയൂർ സ്വദേശി\nഅനുജന്റെ കുത്തേറ്റ് ചികിത്സയിൽ കഴിഞ്ഞിരുന്ന ജേഷ്ഠൻ മരണപെട്ടു. മരണപെട്ടത് പടിയൂർ സ്വദേശി\nകണ്ണൂരാൻ വാർത്ത August 01, 2021 കണ്ണൂർ,\nകണ്ണൂരിൽ ജ്യേഷ്ഠനെ അനുജൻ കുത്തി കൊന്നു. കണ്ണൂർ പടിയൂരിലാണ് സംഭവം. പാലയോട് കോളനിയിലെ മഹേഷ് ആണ് മരിച്ചത്. സഹോദരൻ ബിനു മദ്യലഹരിയിൽ മഹേഷിന്റെ മുഖത്ത് കത്തികൊണ്ട് കുത്തുകയായിരുന്നു. വെള്ളിയാഴ്ച വൈകിട്ടാണ് സംഭവം നടന്നത്. പരിക്കേറ്റ് ചികിത്സയിൽ ഇരിക്കെയാണ് മഹേഷ് മരിച്ചത്. ബിനുവിനെ പൊലീസ് കസ്റ്റഡിയിലെടുത്തു. മറ്റൊരു കൊലക്കേസിൽ കൂടി പ്രതിയാണ് ഇയാൾ.\nBy കണ്ണൂരാൻ വാർത്ത on - August 01, 2021


ഡിവൈഎഫ്‌ഐ നേതാവിലെ അറസ്റ്റ് ചെയ്തു, ശ്രീകാര്യം പോലീസ് സ്‌റ്റേഷനു മുന്നില് സംഘര്‍ഷം - RoundupKerala.com\nHome Current Affairs Crime ഡിവൈഎഫ്‌ഐ നേതാവിലെ അറസ്റ്റ് ചെയ്തു, ശ്രീകാര്യം പോലീസ് സ്‌റ്റേഷനു മുന്നില് സംഘര്‍ഷം\nഡിവൈഎഫ്‌ഐ നേതാവിലെ അറസ്റ്റ് ചെയ്തു, ശ്രീകാര്യം പോലീസ് സ്‌റ്റേഷനു മുന്നില് സംഘര്‍ഷം\nതിരുവനന്തപുരം: ശ്രീകാര്യം പോലീസ് സ്റ്റേഷനു മുന്നില് പോലീസും ഡി.വൈ.എഫ്.ഐ പ്രവര്‍ത്തകരും തമ്മില് വാക്കുതര്‍ക്കം. ട്രാഫിക് നിയമ ലംഘനത്തിന് പിടികൂടിയ ഡി.വൈ.എഫ്.ഐ നേതാവ് വിനീഷിനെ പോലീസ് മര്‍ദിച്ചെന്നാരോപിച്ചാണ് ഡി.വൈ.എഫ്.ഐ പ്രവര്‍ത്തകര് വൈകുന്നേരം ആറോടെ പോലീസ് സ്റ്റേഷന് മുന്നില് പ്രതിഷേധിച്ചത്.\nസീബ്ര ലൈനില് വാഹനം നിര്‍ത്തിയ ഡി.വൈ.എഫ്.ഐ കാരിയം യൂണിറ്റ് സെക്രട്ടറി വിനീഷിനോട് വാഹനം പിന്നോട്ടെടുക്കാന് നിര്‍ദേശിച്ചതാണ് പ്രശ്‌നങ്ങള്‍ക്കു തുടക്കമെന്ന് പോലീസ് പറയുന്നു. പോലീസ് ഉദ്യോഗസ്ഥനെ അസഭ്യം പറഞ്ഞെന്നാരോപിച്ചാണ് വിനീഷിനെ അറസ്റ്റ് ചെയ്തത്.\nഎ.സി സ്ഥലത്തെത്തി, പ്രതിഷേധക്കാരുമായി ചര്‍ച്ച നടത്തിയശേഷം വിനീഷിനെ വൈദ്യ പരിശോധനയ്ക്ക് വിധേയനാക്കി. പെറ്റി കേസ് ചാര്‍ജ് ചെയ്ത ശേഷം പിന്നീട് സ്റ്റേഷന് ജാമ്യത്തില് വിട്ടയച്ചു.\nPrevious articleഎയര് ഇന്ത്യയെ നോട്ടമിട്ട് സ്വകാര്യവത്ക്കരണം\nNext articleമമ്മൂട്ടിക്ക് മുന്നില് ദാദാസാഹിബ്


emalayalee.com - ബാലചന്ദ്രമേനോന് ചിത്രം `എന്നാലും ശരതിന്റെ' ഫസ്റ്റ്‌ലുക്ക് പോസ്റ്റര്\nബാലചന്ദ്രമേനോന് സംവിധാനം ചെയ്യുന്ന പുതിയ ചിത്രം `എന്നാലും ശരതിന്റെ' ഫസ്റ്റ്‌ലുക്ക് പോസ്റ്റര് പുറത്തിറങ്ങി. കഥയും തിരക്കഥയും അദ്ദേഹം തന്നെയാണ് നിര്‍വഹിച്ചിരിക്കുന്നത്. കുടുംബ പശ്ചാത്തലത്തില് നിന്ന് വ്യത്യസ്‌തമായി ക്യാമ്പസിന്റെ പശ്ചാത്തലത്തിലൊരുക്കുന്ന ചിത്രമാണ് എന്നാലും ശരത്.\nസമകാലിക സംഭവങ്ങളാണ് ചിത്രത്തിന്റെ പ്രമേയം. കൃഷ്‌ണകല ക്രിയേഷന്‍സിന്റെ ബാനറില് ആര് ഹരികുമാറാണ് ചിത്രം നിര്‍മ്മിക്കുന്നത്. 2015-ല് പുറത്തിറങ്ങിയ ഞാന് സംവിധാനം ചെയ്യും ആണ് അദ്ദേഹം അവസാനമായി സംവിധാനം ചെയ്‌ത ചിത്രം.\nചാര്‍ളി ജോ, നിധി അരുണ്, നിത്യ നരേഷ്, ജോഷി മാത്യു എന്നിവരാണ് ചിത്രത്തിലെ പ്രധാന അഭിനേതാക്കള്.


കള്ളവോട്ടിന് ഉദ്യോഗസ്ഥർ കൂട്ടുനിന്നു, ബൂത്ത് ഏജന്റുമാരെ അടി കൊടുത്ത് പുറത്താക്കി; രൂക്ഷ വിമർശനവുമായി ഉണ്ണിത്താൻ |\nകാസർകോട് മണ്ഡലത്തിൽ കള്ളവോട്ട് നടന്നുവെന്ന ആരോപണത്തിൽ രൂക്ഷ വിമർശനവുമായി കോൺഗ്രസ് സ്ഥാനാർഥി രാജ്‌മോഹൻ ഉണ്ണിത്താൻ. കള്ളവോട്ടിന് കൂട്ടുനിൽക്കുന്നത് തെരഞ്ഞെടുപ്പ് സുഗമമായി മുന്നോട്ടു കൊണ്ടുപോകേണ്ട ഉദ്യോഗസ്ഥരാണ്. തെരഞ്ഞെടുപ്പിനെത്തുന്ന പ്രിസൈഡിംഗ് ഓഫീസർ പാർട്ടി ഗ്രാമങ്ങളിലാണ് താമസിക്കുന്നത്.\nമെഷീന്റെ തകരാർ പറഞ്ഞ് പലയിടങ്ങളിലും വോട്ടെടുപ്പ് മനപ്പൂർവം നിർത്തിവെച്ചു. പോളിംഗ് രാത്രിയിലേക്ക് നീട്ടാനായിരുന്നുവിത്. വെട്ടവും വെളിച്ചവുമില്ലാത്ത സമയത്താണ് കള്ളവോട്ടുകളെല്ലാം ചെയ്തത്. ബൂത്ത് എജന്റുമാരെ സിപിഎം നേതാക്കൾ അടികൊടുത്ത് പുറത്താക്കി. ഇത്രയധികം കള്ള വോട്ട് നടന്നാലും കാസർകോട് താൻ ജയിക്കുമെന്നും ഉണ്ണിത്താൻ പറഞ്ഞു\n← ഗ്യാലറിക്ക് വേണ്ടി കളിക്കാത്ത നേതാവാണ് പിണറായി വിജയൻ: ഗീവർഗീസ് മാർ കൂറിലോസ്\nബിജെപി സ്ഥാനാർഥി ഗൗതം ഗംഭീറിനെതിരെ കേസെടുക്കാൻ തെരഞ്ഞെടുപ്പ് കമ്മീഷന്റെ നിർദേശം →\nവിധി പുന:പരിശോധിക്കേണ്ടതില്ലെന്ന് സംസ്ഥാന സർക്കാർ; വിധിക്ക് ആധാരം തുല്യത\nജനവിധി മാനിക്കുന്നു; തിരിച്ചടിക്ക് കാരണം രണ്ടില ചിഹ്നം ഇല്ലാതിരുന്നത്: ജോസ് കെ മാണി


കനയ്യകുമാർ ലക്ഷ്യം കണ്ടു: ക്രൗഡ്‌ഫണ്ടിങിലൂടെ 70 ലക്ഷം സമാഹരിച്ചു\nസിപിഐ സ്ഥാനാർത്ഥി കനയ്യകുമാറിന് ഓൺലൈനായി സംഭാവന നൽകിയത് അയ്യായിരത്തിലേറെ പേർ\nBegusarai, First Published Apr 5, 2019, 2:25 PM IST\nപാറ്റ്ന: ബീഹാറിലെ ബെഗുസരായി മണ്ഡലത്തിൽ നിന്ന് മത്സരിക്കുന്ന സിപിഐ സ്ഥാനാർത്ഥി കനയ്യകുമാറിന് വേണ്ടി ഓൺലൈനായി നടത്തിയ ഫണ്ട് പിരിവ് ലക്ഷ്യം കണ്ടു. 23 ദിവസം ബാക്കിനിൽക്കെയാണ് പിരിവ് 70 ലക്ഷം എന്ന ലക്ഷ്യത്തിലെത്തിയത്. ഇതുവരെ അയ്യായിരത്തിലേറെ പേർ പണം നൽകി.\nസംഭാവന 70 ലക്ഷം രൂപയിലെത്തുമ്പോൾ പിരിവ് അവസാനിപ്പിക്കുമെന്നാണ് പാർട്ടി നേതാക്കൾ അറിയിച്ചിരുന്നത്. 5325 പേർ 7000403 രൂപയാണ് നൽകിയത്. ദില്ലിയിലെ ജവഹർലാൽ നെഹ്റു സർവ്വകലാശാലയിലെ വിദ്യാർത്ഥി യൂണിയൻ മുൻ പ്രസിഡന്റായ കനയ്യ കുമാർ ബെഗുസരായി മണ്ഡലത്തിൽ ബിജെപി നേതാവും കേന്ദ്രമന്ത്രിയുമായ ഗിരിരാജ് സിങിനെയാണ് നേരിടുന്നത്.\nഅവർ ഡെമോക്രസി (Our Democracy) എന്ന ക്രൗഡ്‌ഫണ്ടിങ് പ്ലാറ്റ്ഫോം വഴിയാണ് കനയ്യകുമാറിന്റെ തെരഞ്ഞെടുപ്പ് ചിലവിലേക്ക് പണം സമാഹരിക്കുന്നത്. മഹേശ്വർ പെരി എന്ന വ്യക്തി അഞ്ച് ലക്ഷം രൂപയാണ് സംഭാവനയായി നൽകിയത്. 100 രൂപ ലഭിച്ച ഏറ്റവും കുറഞ്ഞ സംഭാവന.\nമാർച്ച് 26 നാണ് പണം സമാഹരിക്കാൻ തുടങ്ങിയത്. ആദ്യ ദിവസം തന്നെ 30 ലക്ഷം രൂപ ലഭിച്ചിരുന്നു. പിന്നീട് സർവർ തകരാറായത് മൂലം ഉദ്ദേശിച്ച രീതിയിൽ പണം സമാഹരിക്കാനായില്ല. പണം നൽകിയവരിൽ വിദേശികളില്ലെന്നും വിദേശത്ത് നിന്നുളള സംഭാവന സ്വീകരിക്കില്ലെന്നും സിപിഐ വ്യക്തമാക്കി.\nLast Updated Apr 5, 2019, 2:34 PM IST


ആര്‍ക്കൊപ്പം വേണമെങ്കിലും കളിക്കാം: പെയ്‌സ്\nFriday 29th June 2012 12:26pm\nന്യൂദല്‍ഹി: വാഗ്വാദങ്ങള്‍ക്കും കുറ്റപ്പെടുത്തലുകള്‍ക്കും ഒരു പക്ഷേ ഇവിടെ വിരാമമായേക്കാം. ഒളിമ്പിക്‌സ് ടെന്നിസില് താന് ആര്‍ക്കൊപ്പം വേണമെങ്കിലും മത്സരിക്കാന് തയ്യാറാണെന്നു പറഞ്ഞ് എല്ലാവരെയും ഞെട്ടിച്ചിരിക്കുകയാണ് പെയ്‌സ്.\n‘ ആറാമത് ഒളിമ്പിക്‌സ് ടെന്നിസില് മത്സരിക്കണമെന്നത് എന്റെ ഒരു സ്വപ്‌നമാണ്. അസോസിയേഷന്റെ ഒളിമ്പിക്‌സ് സെലക്ഷനുമായി ബന്ധപ്പെട്ട വിവാദങ്ങളെല്ലാം ഞാന് മറക്കുകയാണ്. ആ വിവാദങ്ങളൊന്നും ഇനി എന്നെ ബാധിക്കില്ല. ഇന്ത്യന് ടെന്നിസ് അസോസിയേഷന് പറയുന്ന ആര്‍ക്കൊപ്പവും മത്സരിക്കാന് ഞാന് തയ്യാറാണ്. ഇന്ത്യന് ടീമിനെ പ്രതിനിധീകരിച്ച് ഒളിമ്പിക്‌സില് മത്സരിക്കുകയെന്നതാണ് വലിയ കാര്യം. എന്റെ ജോഡിയായി വിഷ്ണുവര്‍ദ്ധന് വരുന്നതില് സന്തോഷമേയുള്ളു. വളരെ കഴിവുള്ള താരമാണ് അദ്ദേഹം. ഞങ്ങള് തമ്മിലുള്ള കോമ്പിനേഷന് എങ്ങനെ വരുമെന്നൊന്നും അറിയില്ല. എങ്കിലും മികച്ച പ്രകടനത്തിനായി ശ്രമിക്കാം”.-പെയ്‌സ് പറഞ്ഞു.\nടെന്നിസ് അസോസിയേഷനെതിരെ കഴിഞ്ഞ ദിവസം ഇന്ത്യന് ടെന്നിസ് താരം സാനിയ മിര്‍സ ആഞ്ഞടിച്ചിരുന്നു. കടുത്ത ഭാഷയിലായിരുന്നു സാനിയയുടെ വിമര്‍ശനം. പെയ്‌സ്- ഭൂപതി പ്രശ്‌നത്തിനിടയിലേക്ക് തന്നെ അനാവശ്യമായി വലിച്ചിഴയ്ക്കുകയാണെന്നായിരുന്നു സാനിയയുടെ വാദം.\nറാങ്കില് പെയ്‌സിനേക്കാള് താഴെയുള്ള വിഷ്ണുവര്‍ദ്ധനെയായിരുന്നു അസോസിയേഷന് പെയ്‌സിന്റെ ജോഡിയായി പ്രഖ്യാപിച്ചത്. എന്നാല് റാങ്കില് തന്നേക്കാളും താഴെയുള്ള ഒരു താരത്തോടൊപ്പം കളിക്കാനാവില്ലെന്നായിരുന്നു അന്ന് പെയ്‌സ് പറഞ്ഞിരുന്നത്. സാനിയയ്‌ക്കൊപ്പം കളിക്കാന് താന് തയ്യാറാണെന്നും അതിന് സാനിയ എഗ്രിമെന്റ് ചെയ്യണമെന്നുള്ള പെയ്‌സിന്റെ വാദത്തെയും സാനിയ കുറ്റപ്പെടുത്തിയിരുന്നു.\nഎന്തായാലും ആര്‍ക്കൊപ്പം വേണമെങ്കിലും കളിക്കാന് തയ്യാറാണെന്ന പെയ്‌സിന്റെ തീരുമാനം ടെന്നിസ് അസോസിയേഷന് ആശ്വാസം പകരുന്ന വാര്‍ത്തയാണ്.\nConfirms Participation In London Olympics


കോട്ടയം നഗരത്തിൽ പട്ടാപകൽ പോലീസ് സംഘത്തിന് നേരെ ആക്രമണം; പോലീസിനെ ആക്രമിച്ചത് ഗുണ്ടാ തലവൻ അലോട്ടിയുടെ സംഘം. | Kerala Speaks\nകോട്ടയം നഗരത്തിൽ പട്ടാപകൽ പോലീസ് സംഘത്തിന് നേരെ ആക്രമണം; പോലീസിനെ ആക്രമിച്ചത് ഗുണ്ടാ തലവൻ അലോട്ടിയുടെ സംഘം.\nകോട്ടയം: ഗുണ്ടാത്തലവന് ആര്‍പ്പൂക്കര കോലേട്ടമ്ബലം കൊപ്രായില് ജെയ്‌സ് മോന് ജേക്കബ്ബ് എന്ന അലോട്ടി (27) യുടെ സംഘം പട്ടാപ്പകല് നഗരമദ്ധ്യത്തില് പോലീസിനെ ആക്രമിച്ചു. കോട്ടയം കെഎസ് ആര്‍ടിസി ബസ്സ് സ്റ്റാന്‍ഡിനു സമീപം ഇന്നലെ ഉച്ചയ്ക്കാണ് സംഭവം. കൊലപാതകശ്രമം, കഞ്ചാവ്കടത്ത്, പിടിച്ചുപറി, അടിപിടി തുടങ്ങി വിവിധ പോലീസ് സ്റ്റേഷനുകളിലായി നിരവധി കേസുകളില് പ്രതിയായ അലോട്ടിയെ കാപ്പ ചുമത്തി തിരുവനന്തപുരം പൂജപ്പുര സെന്‍ട്രല് ജയിലില് അടച്ചിരിക്കുകയാണ്. അവിടെ നിന്ന് ചില കേസുകളുടെ വിചാരണയ്കായി കോട്ടയത്തെ കോടതിയില് ഇന്നലെ ഇയാളെ എത്തിച്ചിരുന്നു.\nകോടതി നടപടികള്‍ക്കു ശേഷം തിരികെ തിരുവനന്തപുരത്തേയ്ക്ക് ബസ്സില് കൊണ്ടു പോകുവാന് ഇവിടെ എത്തിച്ചപ്പോഴാണ് ഗുണ്ടാസംഘത്തിന്റെ ആക്രമണം ഉണ്ടായത്. അലോട്ടിയുമായി പോലീസ് സംഘം എത്തുമ്ബോള് പിന്നിലായി അലോട്ടിയുടെ സംഘത്തില് പെട്ട പത്തോളം പേര് ഇവര്‍ക്കു പിന്നാലെ കൂടിയിരുന്നു. ഇതിനെ ചോദ്യം ചെയ്ത പോലീസുകാരെയാണ് അലോട്ടിയുടെ സംഘം പട്ടാപ്പകല് നടുറോഡില് വച്ച് ആക്രമിച്ചത്. വിവരമറിഞ്ഞ് കൂടുതല് പോലീസുകാര് എത്തുന്നതറിഞ്ഞ് ഗുണ്ടാസംഘം സ്ഥലത്തു നിന്ന് രക്ഷപ്പെട്ടു. പോലീസ് രഹസ്യാന്വേഷണ വിഭാഗം സംഭവത്തില് അന്വേഷണം ആരംഭിച്ചു.\nPrevious articleമമ്മൂട്ടി വില്ലനാകുന്ന ” ഏജന്റ് ” അടുത്ത മാസം ആരംഭിക്കും.\nNext articleപൊലീസ് കസ്റ്റഡിയിലിരുന്ന അലോട്ടിയെ രക്ഷിക്കാൻ പൊലീസിനെ ആക്രമിച്ച പ്രതി പിടിയിൽ; പിടിയിലായത് വില്ലൂന്നി സ്വദേശി റൊണാൾഡോ\nതൃശ്ശൂരിൽ സദാചാര ഗുണ്ടകളുടെ വിളയാട്ടം: കൂടെ യാത്ര ചെയ്തിരുന്ന യുവതി ബൈക്കിൽനിന്ന് വീണതിന് യുവാവിന് ക്രൂര മർദ്ദനവും, അസഭ്യവർഷവും- വീഡിയോ കാണാം.\nപിണറായിയുടെ പോലീസിനെതിരെ എസ്എഫ്ഐ: പരിക്കേറ്റ പ്രവർത്തകനെ ആശുപത്രിയിൽ കൊണ്ടുപോകാൻ പോലീസ് തയ്യാറായില്ല ; കുത്തേറ്റ വിവരം അറിഞ്ഞപ്പോൾ അവിടെ കിടക്കട്ടെ എന്ന് പോലീസ് പ്രതികരിച്ചു എന്നും ആരോപണം.\n“ചവിട്ടി കൂട്ടണമായിരുന്നു ആ പട്ടി കമ്മിണിയെ” : ബിന്ദു അമ്മിണിയെ മര്‍ദ്ദിച്ചതിനെ അനുകൂലിച്ച് പോലിസ് ഉദ്യോഗസ്ഥന്


ബിപിന് റാവത്ത് കരസേന മേധാവി ബി.എസ്.ധനോവ വ്യോമസേനാ മേധാവി | Daily Indian Herald\nന്യൂഡല്‍ഹി: രാജ്യത്തിന് പുതിയ കര, വ്യോമസേന മേധാവികള്. ലെഫ്റ്റനന്‍റ് ജനറല് ബിപിന് റാവത്തിനെ കരസേന മേധാവിയായും എയര് മാര്‍ഷല് ബി.എസ്. ധനോവയെ വ്യോമസേന മേധാവിയായും നിയമിച്ചു.കരസേനാ മേധാവി ജനറല് ദല്‍ബീര് സിംഗും വ്യോമസേനാമേധാവി എയര് ചീഫ് മാര്‍ഷല് അരൂപ് രാഹയും 31നു വിരമിക്കുന്ന ഒഴിവുകളിലാണ് പുതിയ നിയമനങ്ങള്. ഡിസംബര് 31ന് ഇരു മേധാവികളും സ്ഥാനമേല്‍ക്കുമെന്ന് പ്രതിരോധമന്ത്രാലയം ട്വിറ്റിലൂടെ അറിയിച്ചു.\n1980ലെ ജാര്‍ഖണ്ഡ് കേഡര് ഐപിഎസ് ഓഫീസറും നിലവില് ഐബിയിലെ സ്പെഷല് ഡയറക്ടറുമായ രാജീവ് ജയിനെ ഐബി ഡയറക്ടറായി നിയമിച്ചു. 1981 മധ്യപ്രദേശ് കേഡര് ഐപിഎസ് ഉദ്യോഗസ്‌ഥന് എ.കെ. ദസ്മാനയാണ് റോ ഡയറക്ടര്.\nഉത്തരാഖണ്ഡിലെ പൗരിഗഡ്വാളില് ജനിച്ച ലഫ്. ജന.റാവത്ത് ഗൂര്‍ഖാ റൈഫിള്‍സ് അംഗമായാണ് കരസേനയിലെത്തിയത്. ഡെമോക്രാറ്റിക് റിപ്പബ്ലിക് ഓഫ്കോംഗോയിലെ ബഹുരാഷ്ട്ര സേനയെ നയിച്ച ഇദ്ദേഹം ദേശീയ സുരക്ഷ, നേതൃത്വം തുടങ്ങിയവയെപ്പറ്റി നിരവധി പ്രബന്ധങ്ങള് രചിച്ചിട്ടുണ്ട്. എംഫില്, പിഎച്ച്ഡി ബിരുദങ്ങളും നേടി. എയര്‍മാര്‍ഷല് ബീരേന്ദ്രസിംഗ് ധനോവ വ്യോമസേനാ ഉപമേധാവിയാകും മുമ്പ് ദക്ഷിണ–പശ്ചിമ വ്യോമ കമാന്‍ഡിന്റെ മേധാവിയായിരുന്നു. പഞ്ചാബിലെ എസ്എഎസ് നഗറില് ജനിച്ച ഇദ്ദേഹത്തിന്റെ പിതാവും വ്യോമസേനാ ഓഫീസറായിരുന്നു. പിതാമഹന് ബ്രിട്ടീഷ്–ഇന്ത്യന് സൈന്യത്തില് ക്യാപ്റ്റനായിരുന്നു. 1978–ല് വ്യോമസേനയില് ചേര്‍ന്നു.\nരണ്ടുപേരെ മറികടന്നാണ് ല ഫ്. ജന. റാവത്തിനെ കരസേനാ മേധാവിയാക്കിയത്. ഈസ്റ്റേണ് കമാന്‍ഡിന്റെ മേധാവി ലഫ്. ജന.പ്രവീണ് ബക്ഷി, സതേണ് കമാന്‍ഡിന്റെ മേധാവി ലഫ്.ജന. പി.എം.ഹാരിസ് എന്നിവരെ മറികടന്നാണ് നിയമനം. ബക്ഷി ഈമാസാവസാനം വിരമിക്കും. ലഫ്. ജന. റാവത്തിനു കാഷ്മീര്, ചൈന അതിര്‍ത്തികളിലും വിദേശത്തുമുള്ള പരിചയസമ്പത്ത് നിയമനത്തില് പരിഗണിക്കപ്പെട്ടു.\n1983–ല് ലഫ്.ജന. എസ്.കെ.സിന്‍ഹയെ മറികടന്ന് ലഫ്. ജന. എ.എസ്.വൈദ്യയെയും 1972–ല് ല ഫ്.ജന.പി.എസ്.ഭഗതിനെ ഒഴിവാക്കി ലഫ്. ജന. ജി. ജി.ബേവൂറിനെയും നിയമിച്ച ചരിത്രമുണ്ട്. ഐബി, റോ തലവന്മാര്‍ക്ക് രണ്ടുവര്‍ഷംവീതം കാലാവധിയുണ്ടാകും.\nകാഷ്മീര് കാര്യത്തില് വിദഗ്ധനാണ് ഐബി തലവന് രാജീവ് ജയിന്. നേരത്തേ എന്‍ഡിഎ ഭരിച്ചിരുന്നപ്പോള് കാഷ്മീര് വിഘടനവാദികളുമായുള്ള ചര്‍ച്ച നടത്തിവന്ന കെ.സി. പന്തിന്റെ സഹായിയായി പ്രവര്‍ത്തിച്ചിട്ടുണ്ട്.\nഇന്ത്യയുടെ വിദേശ ചാരസംഘടനയായ റോയുടെ തലവനാകുന്ന ധസ്മാന ഏറെക്കാലം പാക്കിസ്‌ഥാന് കാര്യങ്ങള് നോക്കിയിരുന്നയാളാണ്. 23 വര്‍ഷം റോയില് പ്രവര്‍ത്തിച്ചു.\nകേന്ദ്ര കുറ്റാന്വേഷണ ഏജന്‍സിയായ സിബിഐക്കു പുതിയ മുഴുവന് സമയ മേധാവിയെ നിയമിക്കുന്നതിനായി പ്രധാനമന്ത്രി നരേന്ദ്ര മോദി, സുപ്രീംകോടതി ചീഫ് ജസ്റ്റീസ്, ലോക്സഭയിലെ ഏറ്റവും വലിയ പ്രതിപക്ഷ കക്ഷിയുടെ നേതാവായ കോണ്‍ഗ്രസിലെ മല്ലികാര്‍ജുന് ഖാര്‍ഗെ എന്നിവര് ഈ മാസം 26നു യോഗം ചേരും.\nസിബിഐ ഡയറക്ടര് അനില് സിന്‍ഹ വിരമിച്ചതിനെത്തുടര്‍ന്ന് ഗുജറാത്ത് കേഡര് ഐപിഎസ് ഓഫീസറായ രാകേഷ് അസ്താനയ്ക്കു കഴിഞ്ഞയാഴ്ച താത്കാലിക ചുമതല നല്‍കിയിരുന്നു.\nപത്തു വര്‍ഷത്തിനിടെ സിബിഐ തലപ്പത്ത് ഇതാദ്യമായാണ് സ്‌ഥിരം നിയമനം നടത്താതെ ഒരാള്‍ക്ക് അധിക ചുമതല നല്‍കിയത്. അസ്താനയുടെ സീനിയര് ആയ സ്പെഷല് ഡയറക്ടര് ആര്.കെ. ദത്തയെ സിബിഐയില്‍നിന്ന് ആഭ്യന്തര മന്ത്രാലയത്തിലേക്കുസ്‌ഥലം മാറ്റിയാണു രാകേഷ് അസ്താനയെ സിബിഐയുടെ തലപ്പത്ത് പ്രതിഷ്ഠിച്ചത്.


‘അലാവുദ്ദീന്റെ അല്‍ഭുത വിളക്ക്’ വിറ്റ് കാശാക്കി; ഡോക്ടര്‍ക്ക് പോയത് 31 ലക്ഷം രൂപ – Chandrika Daily\nBy web desk 1 Saturday October 31, 2020 15:00 pm\n‘അലാവുദ്ദീന്റെ അല്‍ഭുത വിളക്ക്’ വിറ്റ് കാശാക്കി; ഡോക്ടര്‍ക്ക് പോയത് 31 ലക്ഷം രൂപ\nവിളക്കിന് പുറത്ത് തിരുമ്മിയാല് നാം ഉദ്ദേശിച്ച ആഗ്രഹം സാധിച്ചു തരുന്ന ജിന്ന് മുമ്പില് പ്രത്യക്ഷപ്പെടുന്നതായാണ് കഥയിലുള്ളത്. ഡോക്ടറെ വിശ്വസിപ്പിക്കാന് ഒരു ‘ജിന്നിനെ’യും ഇവര് ഏര്‍പ്പാടാക്കിയിരുന്നു\nസ്വര്‍ണ നിറമുള്ള വിളക്ക് കാണിച്ച് അലാവുദ്ദീന്റെ അല്‍ഭുത വിളക്കാണെന്നു പറഞ്ഞ് തട്ടിപ്പു നടത്തിയ രണ്ടു പേര് പിടിയില്. ഉത്തര്‍പ്രദേശിലാണ് സംഭവം. ഒരു ഡോക്ടറാണ് തട്ടിപ്പിനിരയായത്. അറബിക്കഥയിലെ അലാവുദ്ദീന്റെ അല്‍ഭുത വിളക്കാണെന്നും നമ്മുടെ ഏതാഗ്രഹവും സാധിപ്പിച്ചു തരുമെന്നും പറഞ്ഞ് ഡോക്ടറില് നിന്ന് പ്രതികള് 31 ലക്ഷം രൂപ തട്ടിയെടുക്കുകയായിരുന്നു. വിളക്കിന് പുറത്ത് തിരുമ്മിയാല് നാം ഉദ്ദേശിച്ച ആഗ്രഹം സാധിച്ചു തരുന്ന ജിന്ന് മുമ്പില് പ്രത്യക്ഷപ്പെടുന്നതായാണ് കഥയിലുള്ളത്. ഡോക്ടറെ വിശ്വസിപ്പിക്കാന് ഒരു ‘ജിന്നിനെ’യും ഇവര് ഏര്‍പ്പാടാക്കിയിരുന്നു.\nഇക്രാമുദ്ദീന്, അനീസ് എന്നീ രണ്ടു പേരെയാണ് പൊലീസ് അറസ്റ്റ് ചെയ്തത്. തട്ടിപ്പ് തിരിച്ചറിഞ്ഞ് ഡോ. എല്‍എ ഖാന് ഒക്ടോബര് 25 പൊലീസില് പരാതി നല്‍കുകയായിരുന്നു. ഇതേ തുടര്‍ന്നാണ് അറസ്റ്റ്. ഇരുവരുടെയും അമ്മയെന്നവകാശപ്പെട്ട ഒരു സ്ത്രീയെ ചികിത്സിക്കുന്നതിനായി വീട്ടില് കൂട്ടിക്കൊണ്ടു പോയതു വഴി ഡോക്ടറുമായി പരിചയത്തിലായിരുന്നു. ഈ പരിചയം തട്ടിപ്പിനു വേണ്ടി പ്രയോജനപ്പെടുത്തുകയായിരുന്നു.\nചികിത്സയുടെ ഭാഗമായി വീട്ടിലെത്തിയിരുന്ന ഡോക്ടറോട് അദ്ഭുതസിദ്ധികളുള്ള ബാബയെകുറിച്ച് സ്ഥിരമായി ഇവര് പറയാനാരംഭിച്ചു. ബാബയെ കാണാനും ഇവര് ഡോക്ടറെ നിര്‍ബന്ധിക്കാനാരംഭിച്ചു. അവസാനം ബാബയെ സന്ദര്‍ശിച്ചതായി ഡോക്ടര് പരാതിയില് പറഞ്ഞു. പിന്നീട് ഇവര് ഡോക്ടടറുടെ മുമ്പില് വിളക്കുമായെത്തി. ഒന്നരക്കോടി രൂപയാണ് ഇവര് അദ്ഭുതവിളക്കിന് പ്രതിഫലമായി ആവശ്യപ്പെട്ടത്. അവസാനം 31 ലക്ഷം രൂപക്ക് വിളക്ക് നല്‍കാമെന്ന് സമ്മതിച്ചു.\nഒരു തവണ അലാവുദ്ദീനെ കണ്ടതായും ഡോക്ടര് പറഞ്ഞു. അറസ്റ്റിലായവരില് ഒരാള് തന്നെയാണ് അലാവുദ്ദീനായി വേഷമിട്ട് തന്റെ മുന്നിലെത്തിയതെന്ന് പിന്നീട് തിരിച്ചറിഞ്ഞതായും ഡോക്ടര് കൂട്ടിച്ചേര്‍ത്തു. ഈ സംഘം മറ്റു പല വീടുകളിലും തട്ടിപ്പ് നടത്തിയതായി കണ്ടെത്തിയതായി പൊലീസ് അറിയിച്ചു. സംഘത്തിലെ ഒരു സ്ത്രീയെ കൂടി അറസ്റ്റ് ചെയ്യാനുണ്ടെന്ന് പോലീസ് പറഞ്ഞു.


കോഴിക്കോട് ജില്ലയില് ഇന്ന് 58 പേര്‍ക്ക് കൂടി കോവിഡ്; വിശദ വിവരങ്ങള് - Pathram Online\nജില്ലയില് ഇന്ന് (14-07-2020) 58 പേര്‍ക്ക് കൂടി കോവിഡ് 19 സ്ഥിരീകരിച്ചിട്ടുണ്ട്. 21 പേര് ഇന്ന്\nജൂലൈ 11 ന് തൂണേരി പഞ്ചായത്തില് കോവിഡ് സ്ഥിരീകരിച്ച സാഹചര്യത്തില് ജൂലൈ 13ന് തൂണേരി പ്രാഥമികാരോഗ്യകേന്ദ്രത്തില് വെച്ച് നടത്തിയ പ്രത്യേക ആന്റിജന് പരിശോധനയില് രോഗം സ്ഥിരീകരിച്ചവര് :\n(ക്രമ നമ്പർ 1 മുതല് 11വരെ) 52, 66, 28, 49, 40, 24, 41, 62, 32, 35, 22 വയസ്സുള്ള തൂണേരി സ്വദേശിനികള്.\n(ക്രമ നമ്പർ 12 മുതല് 35വരെ) 27, 50, 40, 60, 40, 36, 67, 71, 60, 19, 43, 33, 48, 37, 50, 19, 49, 18, 43, 49, 56, 63, 50, 65, 70 വയസ്സുള്ള തൂണേരി സ്വദേശികള്.\n(ക്രമ നമ്പർ 36 മുതല് 40 വരെ)4വയസ്സുള്ള പെണ്‍കുട്ടി,4മാസം പ്രായമുള്ള ആണ്‍കുട്ടി, 6, 16 വയസ്സുള്ള ആണ്‍കുട്ടികള് – തൂണേരി സ്വദേശികള്\n(ക്രമ നമ്പർ 41 മുതല് 43 വരെ) 48, 18, 42,വയസ്സുള്ള പുരുഷന്‍മാര് – നാദാപുരം സ്വദേശികള്\n45) 14 വയസ്സുള്ള ആണ്‍കുട്ടി നാദാപുരം സ്വദേശി,\n47) 47 വയസ്സുള്ള ചോറോട് സ്വദേശിനി.\nഇവരെ ചികിത്സയ്ക്കായി എന്.ഐ.ടി എഫ്.എല്.ടി.സി യിലേയ്ക്ക് മാറ്റി.\nനാദാപുരം പഞ്ചായത്തില് കോവിഡ് സ്ഥിരീകരിച്ച സാഹചര്യത്തില് ജൂലൈ 13 ന് നാദാപുരം താലൂക്ക് ആശുപത്രിയില് വെച്ച് നടത്തിയ പ്രത്യേക ആന്റിജന് പരിശോധനയില് രോഗം സ്ഥിരീകരിച്ചവര്:\n(ക്രമ നമ്പർ 48 മുതല് 50 വരെ) 65 വയസ്സുള്ള പുരുഷന്. 52 വയസ്സുള്ള പുരുഷന്‍മാര്, 42 വയസ്സുള്ള സ്ത്രീ നാദാപുരം സ്വദേശികള്. ഇവരെ ചികിത്സയ്ക്കായി എന്.ഐ.ടി എഫ്.എല്.ടി.സി യിലേയ്ക്ക് മാറ്റി.\n52) 22 വയസ്സുള്ള കല്ലായി,കോഴിക്കോട് കോര്‍പ്പറേഷന് സ്വദേശി. ജൂലൈ 11 ന്\nമീഞ്ചന്ത പ്രദേശത്ത് പോസിറ്റീവായ ആളുമായി സമ്പര്‍ക്കത്തില് വന്ന ആള്\nരോഗലക്ഷണങ്ങളെ തുടര്‍ന്ന് മെഡിക്കല് കോളേജില് പ്രവേശിപ്പിച്ച് സ്രവം\nപരിശോധന നടത്തി. ഫലം പോസിറ്റീവായി. അവിടെ ചികിത്സയിലാണ്.\n54) 43 വയസ്സുള്ള തിക്കോടി സ്വദേശി. ജൂണ് 11 ന് കുവൈറ്റില് നിന്നും വിമാന മാര്‍ഗ്ഗം കൊച്ചിയിലെത്തി. കോഴിക്കോട് കൊറോണ കെയര് സെന്ററില് നിരീക്ഷണത്തിലായിരുന്നു. തുടര്‍ന്ന് വീട്ടിലെത്തി നിരീക്ഷണം തുടര്‍ന്നു. ജൂലൈ\n12 ന് രോഗലക്ഷണങ്ങളെ തുടര്‍ന്ന് സ്രവ സാമ്പിള് എടുത്തു. പരിശോധന\nനടത്തി ഫലം പോസിറ്റീവായി. ചികിത്സയ്ക്കായി എഫ്.എല്.ടി.സി യിലേയ്ക്ക് മാറ്റി.\n55) 45 വയസ്സുള്ള നല്ലളം നിവാസി. ജൂലൈ9ന് കൊളത്തറയില് പോസിറ്റീവായ\nവ്യക്തിയുമായി സമ്പര്‍ക്കത്തില് വന്ന ആള്. ജൂലൈ 13 ന് ബീച്ചാശുപത്രിയില് സ്രവം പരിശോധനയ്ക്ക് നല്‍കി. ഫലം പോസിറ്റീവായി. ചികിത്സയ്ക്കായി എഫ്.എല്.ടി.സി യിലേയ്ക്ക് മാറ്റി.\n(56,57) 29 വയസ്സുള്ള ദമ്പതികള് കാവിലുംപാറ സ്വദേശികള്. ജൂണ് 30 ന് ഖത്തറില് നിന്നും വിമാനമാര്‍ഗ്ഗം കോഴിക്കോടെത്തി. കോഴിക്കോട് കൊറോണ കെയര് സെന്ററില് എത്തി നിരീക്ഷണത്തിലായിരുന്നു. ജൂലൈ 13 ന് കൊറോണ കെയര് സെന്ററില് വെച്ച് നടത്തിയ സ്രവ പരിശോധനയില് സ്രവസാമ്പിള് എടുക്കുകയും പരിശോധന ഫലം പോസിറ്റീവായതിനെ തുടര്‍ന്ന് ചികിത്സയ്ക്കായി എന്.ഐ.ടി എഫ്.എല്.ടി.സി യിലേയ്ക്ക് മാറ്റി.\n58) 35 വയസ്സുള്ള അരിക്കുളം സ്വദേശി. ജൂലൈ 10 ന് കാര് മാര്‍ഗ്ഗം ബാംഗ്ലൂരില് നിന്നും കോഴിക്കോട് എത്തി. യാത്രമധ്യേ മുത്തങ്ങ ചെക്ക് പോസ്റ്റില് വെച്ച് സ്രവസാമ്പിള് പരിശോധനയ്ക്ക് എടുത്തിരുന്നു. വീട്ടില് നിരീക്ഷണത്തിലായിരുന്നു. ഫലം പോസിറ്റീവായി. ചികിത്സയ്ക്കായി എഫ്.എല്.ടി.സി യിലേയ്ക്ക് മാറ്റി.\nഇപ്പോള് 209 കോഴിക്കോട് സ്വദേശികള് കോവിഡ് പോസിറ്റീവായി ചികിത്സയിലാണ്. ഇതില് 48 പേര് കോഴിക്കോട് മെഡിക്കല് കോളേജിലും 83 പേര് ഫസ്റ്റ് ലൈന് ട്രീറ്റ്മെന്റ് സെന്ററായ കോഴിക്കോട്ടെ ലക്ഷദ്വീപ് ഗസ്റ്റ് ഹൗസിലും, കോഴിക്കോട് എന്.ഐ.ടി എഫ്.എല്.ടി. യില് 69 പേരും, ഇതില്4പേര് കണ്ണൂരിലും,3പേര് മലപ്പുറത്തും, ഒരാള് തിരുവനന്തപുരത്തും, ഒരാള് എറണാകുളത്തും ചികിത്സയിലാണ്. ഇതുകൂടാതെ ഒരാള് തിരുവനന്തപുരം സ്വദേശികള്, ഒരു തമിഴ്നാട് സ്വദേശി, ഒരു മലപ്പുറം സ്വദേശി, മൂന്ന് പത്തനംതിട്ട സ്വദേശികള്, ഒരു കാസര്‍ഗോഡ് സ്വദേശി ഒരു കൊല്ലം സ്വദേശി, ഒരു ആലപ്പുഴ സ്വദേശി കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററിലും, ഒരു തൃശൂര് സ്വദേശി, ഒരു കൊല്ലം സ്വദേശിയും രണ്ട് മലപ്പുറം സ്വദേശികളും കോഴിക്കോട് മെഡിക്കല് കോളേജില് ചികിത്സയിലാണ്.\nഎഫ്. എല്.ടി.സി യില് ചികിത്സയിലായിരുന്നവർ\nഇന്ന് 1000 സ്രവ സാംപിള് പരിശോധനയ്ക്ക് എടുത്ത് അയച്ചിട്ടുണ്ട്. ആകെ 22365 സ്രവ സാംപിളുകള് പരിശോധനയ്ക്ക് അയച്ചതില് 21837 എണ്ണത്തിന്റെ പരിശോധനാ ഫലം ലഭിച്ചു. ഇതില് 21420 എണ്ണം നെഗറ്റീവ് ആണ്. പരിശോധനയ്ക്കയച്ച സാമ്പിളുകളില് 468 പേരുടെ പരിശോധനാ ഫലം കൂടി ലഭിക്കാന് ബാക്കി ഉണ്ട്.\nഇന്ന് പുതുതായി വന്ന 902 പേര് ഉള്‍പ്പെടെ ജില്ലയില് 15286 പേര് നിരീക്ഷണത്തില് ഉള്ളത്. ജില്ലയില് ഇതുവരെ 64692 പേര് നിരീക്ഷണം പൂര്‍ത്തിയാക്കി. ഇന്ന് പുതുതായി വന്ന 84 പേര് ഉള്‍പ്പെടെ 288 പേര് ആണ് ആശുപത്രികളില് നിരീക്ഷണത്തിലുള്ളത്. ഇതില് 130 പേര് മെഡിക്കല് കോളേജിലും 97 പേര് കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററായ കോഴിക്കോട്ടെ ലക്ഷദ്വീപ് ഗസ്റ്റ്ഹൗസിലുമാണ്. 61 പേര് എന്.ഐ.ടി കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററി ലും നിരീക്ഷണത്തിലാണ്. 44 പേര് ഇന്ന് ഡിസ്ചാര്‍ജ്ജ് ആയി.\nജില്ലയില് ഇന്ന് വന്ന 300 പേര് ഉള്‍പ്പെടെ ആകെ 8160 പ്രവാസികളാണ് നിരീക്ഷണത്തില് ഉള്ളത്. ഇതില് 729 പേര് ജില്ലാ ഭരണകൂടം സജ്ജമാക്കിയ കോവിഡ് കെയര് സെന്ററുകളിലും 7358 പേര് വീടുകളിലും 73 പേര് ആശുപത്രിയിലും നിരീക്ഷണത്തിലാണ്. വീടുകളില് നിരീക്ഷണത്തിലുള്ളവരില് 77 പേര് ഗര്‍ഭിണികളാണ്. ഇതുവരെ 17053 പ്രവാസികള് നിരീക്ഷണം പൂര്‍ത്തിയാക്കി.\nചെല്ലാനത്ത് പ്രത്യേക കരുതൽ ഉറപ്പാക്കണം: മുഖ്യമന്ത്രി


ചെമ്മാപ്പിള്ളി തൂക്കുപാലം; പ്രശ്നം പരിഹരിക്കാന് മുഖ്യമന്ത്രി ഇടപെടും -എം.എല്.എ. | chemmappilly bridge triprayar bridge protest geetha gopi mla ensure chief minister will interfere\nചെമ്മാപ്പിള്ളി തൂക്കുപാലം; പ്രശ്നം പരിഹരിക്കാന് മുഖ്യമന്ത്രി ഇടപെടും -എം.എല്.എ.\nJun 25, 2019, 08:30 AM IST\nപാലത്തിലൂടെയുള്ള യാത്ര അപകടകരമാണെന്നും ജില്ലാ ഭരണകൂടം വിഷയത്തില് ഇടപെടുന്നില്ലെന്നും എം.എല്.എ. മുഖ്യമന്ത്രിക്ക് നല്‍കിയ നിവേദനത്തില് പറഞ്ഞു. പാലത്തിന്റെ അറ്റകുറ്റപ്പണി നടത്തണമെന്നാവശ്യപ്പെട്ട് ജില്ലാ കളക്ടര്‍ക്കും ആര്.ഡി.ഒയ്ക്കും കത്തുനല്‍കിയിട്ടും നടപടിയുണ്ടായില്ലെന്നും എം.എല്.എ. ചൂണ്ടിക്കാട്ടി.\nചെമ്മാപ്പിള്ളി തൂക്കുപാലം സംരക്ഷിക്കണമെന്നാവശ്യപ്പെട്ട് സമരം\nതൃപ്രയാര്: ചെമ്മാപ്പിള്ളി തൂക്കുപാലത്തിന്റെ സുരക്ഷ ഉറപ്പാക്കാന് മുഖ്യമന്ത്രി ഇടപെടുന്നു. പാലത്തിന്റെ അവസ്ഥയെക്കുറിച്ചുള്ള 'മാതൃഭൂമി' വാര്‍ത്തസഹിതം ഗീതാ ഗോപി എം.എല്.എ. നിവേദനം നല്‍കിയതിനെത്തുടര്‍ന്നാണിത്. പ്രശ്നം അടിയന്തരമായി പരിഹരിക്കുമെന്ന് മുഖ്യമന്ത്രി ഉറപ്പുനല്‍കിയതായി എം.എല്.എ. പറഞ്ഞു.\nഅറ്റകുറ്റപ്പണി നടത്താനാവില്ലെങ്കില് പാലം അടച്ചിടാന് നിര്‍ദ്ദേശിച്ചെങ്കിലും അതും നടപ്പായില്ല.\n2013 മേയ് 31-നാണ് പാലം ഉദ്ഘാടനം ചെയ്തത്. 1.25 കോടിരൂപ ചെലവിട്ടാണ് തൂക്കുപാലം നിര്‍മിച്ചത്. വഞ്ചിയിലൂടെ പുഴ കടക്കുന്നതിന്റെ അപകടാവസ്ഥ കണക്കിലെടുത്തായിരുന്നു ഇത്.\nനടപ്പാത തകര്‍ന്ന പാലത്തിലൂടെയുള്ള യാത്ര തോണിയാത്രയേക്കാള് അപകടമാകുന്ന അവസ്ഥയാണിപ്പോള്.\nതദ്ദേശസ്വയംഭരണസ്ഥാപനങ്ങള് പാലത്തിന്റെ സംരക്ഷണം ഏറ്റെടുക്കാന് തയ്യാറാകാത്തതാണ് മുഖ്യമന്ത്രിക്ക് നിവേദനം നല്‍കാന് എം.എല്.എ.യെ പ്രേരിപ്പിച്ചത്.\nപാലം സംരക്ഷിക്കണമെന്നാവശ്യപ്പെട്ട് സമരം\nതൃപ്രയാര്: ചെമ്മാപ്പള്ളി തൂക്കുപാലം സംരക്ഷിക്കണമെന്നാവശ്യപ്പെട്ട് സംസ്‌കാരസാഹിതി നാട്ടിക നിയോജകമണ്ഡലം കമ്മിറ്റി പാലത്തില് കിടപ്പുസമരം നടത്തി. നടപ്പാതയിലെ കോണ്‍ക്രീറ്റുപാളികള് തകര്‍ന്നും കൈവരികള് തുരുമ്പെടുത്തും അപകടാവസ്ഥയിലായ പാലത്തെക്കുറിച്ച് വാര്‍ത്ത വന്നിരുന്നു.\nവിദ്യാര്‍ഥികളും തൊഴിലാളികളും കനോലിക്കനാല് കുറുകെ കടക്കാനുപയോഗിക്കുന്ന പാലത്തിന്റെ സംരക്ഷണം ഏറ്റെടുക്കാന് തദ്ദേശസ്വയംഭരണ സ്ഥാപനങ്ങള് തയ്യാറാകാത്തതാണ് പാലത്തിന്റെ ദുരവസ്ഥയ്ക്ക് കാരണം. എം.എല്.എ. വാഗ്ദാനങ്ങള് നല്‍കുക മാത്രമാണെന്നും പാലത്തിന്റെ സുരക്ഷ ഉറപ്പാക്കാന് നടപടിയെടുക്കുന്നില്ലെന്നും സമരക്കാര് കുറ്റപ്പെടുത്തി.\nപ്രതിഷേധസമരം ജില്ലാ പഞ്ചായത്തംഗം ശോഭാ സുബിന് ഉദ്ഘാടനം ചെയ്തു. സംസ്‌കാരസാഹിതി നിയോജകമണ്ഡലം ചെയര്‍മാന് പി.എസ്. സന്തോഷ് അധ്യക്ഷനായി. കെ.എന്. വേണുഗോപാല്, സുമേഷ് പാനാട്ടില്, അശ്വിന് ആലപ്പുഴ, ഫാറൂഖ് താന്ന്യം, വൈശാഖ് വേണുഗോപാല് എന്നിവര് സമരത്തിന് നേതൃത്വം നല്‍കി.\nകാട്ടൂർ ബസാറിൽ ആരോഗ്യവകുപ്പിന്റെ വ്യാപക പരിശോധന\nഅബ്ദുൾകലാമിനെ അനുസ്‌മരിച്ച് വിദ്യാർഥി ദിനാചരണം\nറെയിൽവേ ഗേറ്റിൽ സിഗ്നൽ സംവിധാനം ഏർപ്പെടുത്താൻ ഒപ്പുശേഖരണം


അമ്മയെത്തി; ആഘോഷം തുടങ്ങി | Matha Amritanandamayi onashort visit to mysore - Malayalam Oneindia\nഅമ്മയെത്തി; ആഘോഷം തുടങ്ങി\nബാംഗ്ലൂര്: മൈസൂരിലെ മാതാ അമൃതാനന്ദമയീ മഠത്തിന്റെ അമൃത കുടീരം പദ്ധതിയുടെ ഭാഗമായി നിര്‍മ്മിച്ച വീടുകളുടെ താക്കോല് ദാനം മാര്‍ച്ച് അഞ്ച് തിങ്കളാഴ്ച മുഖ്യമന്ത്രി എസ്.എം.കൃഷ്ണ നിര്‍വഹിച്ചു .\nചടങ്ങില് മാതാ അമൃതാനന്ദമയിയും പങ്കെടുത്തു. മൈസൂര് രൂപ നഗറില് നിര്‍മ്മിക്കുന്ന അമൃത കൃപ ചാരിറ്റബിള് ആശുപത്രിയുടെ പ്രഖ്യാപനവും ഇതിനോടനുബന്ധിച്ച് നടന്നു. അമൃതാ ഇന്‍സ്റിട്യൂട്ട് ഓഫ് കമ്പ്യൂട്ടര് ടെക്നോളജിയുടെ ഉദ്ഘാടനവും സോവനീര് പ്രകാശനവും നടന്നു. കര്‍ണാടക പ്രൈമറി വിദ്യാഭ്യാസ വകുപ്പ് മന്ത്രി എച്ച്.വിശ്വനാഥ്, വ്യവസായ വകുപ്പ് മന്ത്രി ആര്.വി. ദേശ്പാണ്ഡെ എന്നിവരും പങ്കെടുത്തു.\nമൈസൂര് മാതാ അമൃതാനന്ദമയി ദേവീ ബ്രഹ്മസ്ഥാന ക്ഷേത്രപ്രതിഷ്ഠാ വാര്‍ഷിക മഹോത്സവ പരിപാടികള് മാര്‍ച്ച് നാല് ഞായറാഴ്ച തുടങ്ങി. പരിപാടിയില് പങ്കെടുക്കാന് മാതാ അമൃതാനന്ദമയീദേവി മാര്‍ച്ച് മൂന്ന് ശനിയാഴ്ച തന്നെ മൈസൂരിലെ മഠത്തിലെത്തിയിരുന്നു. മാര്‍ച്ച് അഞ്ച് തിങ്കളാഴ്ച കൂടി അമ്മ മൈസൂരിലുണ്ടാവും. എല്ലാ ദിവസവും അമ്മ ദര്‍ശനം നല്കുന്നുണ്ട്.


വിശ്വമാനവന്: November 2009\nമൊബൈല് ഫോണിന്റെ തിരിച്ചറിയില് നമ്പരായ ഐ.എം.ഇ.ഐ (ഇന്റര്‍നാഷണല് മൊബൈല് എക്വിപ്‌മെന്റ് ഐഡന്റിഫിക്കേഷന് നമ്പര്) ഇല്ലാത്ത ഫോണുകളെയാണ് വ്യാജ ഫോണുകളുടെ പട്ടികയില് കേന്ദ്ര വാര്‍ത്താ വിനിമയ മന്ത്രാലയം ഉള്‍പ്പെടുത്തിയിരിക്കുന്നത്. ഇത്തരത്തില് രണ്ടരക്കോടിയോളം ഫോണുകള് രാജ്യത്ത് ഉപയോഗിച്ചുവരുന്നതായി കണക്കാക്കിയിട്ടുണ്ട്. മുപ്പതിനായിരത്തോളം രൂപ വിലവരുന്ന ആപ്പിള് ഐ-ഫോണിന്റെ അതേ മാതൃകയില് നിര്‍മിച്ച ചൈനീസ് മൊബൈല് ഫോണുകള് നാലായിരം രൂപയ്ക്ക് ലഭ്യമായിത്തുടങ്ങിയതോടെ കേരളത്തിലും വ്യാജ ഫോണുകള് ഹരമായി മാറി.\nനവംബര് മുപ്പതോടെ, ഐ.എം.ഇ.ഐ. നമ്പര് ഇല്ലാത്ത ഫോണുകളില് നിന്ന് കാളുകള് പോകുന്നത് തടയാന് മൊബൈല് ഫോണ് ഓപ്പറേറ്റര്‍മാര്‍ക്ക് കേന്ദ്രസര്‍ക്കാര് നിര്‍ദേശം നല്‍കിയിരിക്കുകയാണ്. ഇത്തരം ഫോണുകളിലേക്ക് തല്‍ക്കാലം ഇന്‍കമിങ് കാളുകള് ലഭ്യമാകും. 'ഐ.എം.ഇ.ഐ. നമ്പര് ഇംപ്ലാന്റ്' പ്രവര്‍ത്തനം നടത്താന് മൊബൈല് ഫോണ് നിര്‍മാതാക്കളുടെ സംഘടനയായ ഇന്ത്യന് സെല്ലുലാര് അസോസിയേഷനാണ് (ഐ.സി.എ.) ചുമതല നല്‍കിയിരിക്കുന്നത്. ഗ്ലോബല് സിസ്റ്റം ഓഫ് മൊബൈല് കമ്മ്യൂണിക്കേഷന്‍സ് (ജി.എസ്.എം.) മാനദണ്ഡമനുസരിച്ച് തയ്യാറാക്കിയ ഐ.എം.ഇ.ഐ. നമ്പര്\nചയ്താല് മതിയാകും. നമ്പരിന് നിയമസാധുത ഉണ്ടോയെന്നറിയാന് 53232 എന്ന നമ്പരിലേക്ക് ഐ.എം.ഇ.ഐ. നമ്പര് എസ്.എം.എസ്. ചെയ്യണം. ഫോണ് വ്യാജമാണെങ്കില് കുറച്ചുനാളുകള്‍ക്കുള്ളില് ഐ.എം.ഇ.ഐ. ഇംപ്ലാന്റ് നടത്തി അവയ്ക്ക് നിയമ സാധുത നല്‍കാം.\nPosted by Rafeeq kizhattur at 20:26\nകണ്ണൂര്: സകല പ്രവചനങ്ങളെയും കാറ്റിപ്പറത്തിക്കൊണ്ടാണ് എ.പി. അബ്ദുള്ളക്കുട്ടി കണ്ണൂരില് പഴയ രാഷ്ട്രീയഗുരുവിനെതിരെ വിജയക്കൊടി പാറിച്ചത്. ലോക്‌സഭാ തിരഞ്ഞെടുപ്പില് മുല്ലപ്പള്ളിയെ തറപറ്റിച്ച് അത്ഭുതക്കുട്ടി എന്ന ഓമനപ്പേരു സമ്പാദിച്ച അബ്ദുള്ളക്കുട്ടി താന് അക്ഷരാര്‍ഥത്തില് തന്നെ അത്ഭുതക്കുട്ടിയാണെന്ന് ആവര്‍ത്തിച്ച് ഉറപ്പിച്ചിരിക്കുകയാണ്. ചേരിമാറ്റത്തിനും വിവാദ പ്രസ്താവനകള്‍ക്കും ഏറെ പഴി കേട്ടെങ്കിലും കണ്ണൂരിന്റെ ചുവന്ന മണ്ണില് മുല്ലപ്പള്ളിയേക്കാള് കരുത്തനായ എം.വി. ജയരാജനെ തന്നെ മുട്ടുകുത്തിച്ചാണ് അബ്ദുള്ളക്കുട്ടി നിയമസഭയിലേയ്ക്കും കാലെടുത്തുവച്ചത്. കഴിഞ്ഞ തവണ കെ.സുധാകരന് എന്ന അതികായന്റെ ഭൂരിപക്ഷം പോലും അബ്ദുള്ളക്കുട്ടിയുടെ മുന്നേറ്റത്തിന് മുന്നില് അപ്രസക്തമായിപ്പോയി എന്നതാണ് ചരിത്രം.\nഒരര്‍ഥത്തില് കെ.സുധാകരന് കൂടി അവകാശപ്പെട്ടതാണ് അബ്ദുള്ളക്കുട്ടിയുടെ വിജയം. ഒരു മാസം മുന്‍പ് മാത്രം സി.പി.എം വിട്ട് കോണ്‍ഗ്രസിലേയ്ക്ക് കൂറുമാറിയ അബ്ദുള്ളക്കുട്ടിയെ സുധാകരന്റെ സ്ഥാനാര്‍ഥിയായാണ് അവതരിപ്പിക്കപ്പെട്ടത്. ഡി.സി.സി. പ്രസിഡന്റ് പി. രാമകൃഷ്ണന് അടക്കമുള്ള പ്രാദേശിക നേതാക്കളുടെ ആവശ്യം മാറ്റിനിര്‍ത്തി അബ്ദുള്ളക്കുട്ടിയെ സ്ഥാനാര്‍ഥിയാക്കിയതിന് പിന്നില് സുധാകരന്റെ പിടിവാശി തന്നെയായിരുന്നു. ഇതില് പ്രതിഷേധിച്ച് കോണ്‍ഗ്രസ് നേതാക്കളുടെ തിരഞ്ഞെടുപ്പ് പ്രചാരണരംഗത്ത് സജീവമമായിരുന്നില്ലെന്നും റിപ്പോര്‍ട്ടുകളുണ്ടായിരുന്നു. അതുകൊണ്ടു തന്നെ ഈ വിജയം കെ.സുധാകരന്റെ അപ്രമാദിത്തം ഒരിക്കല്‍ക്കൂടി കണ്ണൂരില് അരക്കിട്ടുറപ്പിക്കപ്പെട്ടിരിക്കുകയാണ്.\nഗുരുവും ശിഷ്യനും തമ്മിലുള്ള പോരില് സകല അടവുകളും പരീക്ഷിക്കപ്പെട്ടു. വര്‍ഗശത്രുവായി മുദ്രകുത്തിയ അബ്ദുള്ളക്കുട്ടിയെ തോല്‍പിക്കുക സി.പി.എമ്മിന്റെ അഭിമാനപ്രശനവുമായിരുന്നു. കണ്ണൂരിന്റെ ചരിത്രം എല്ലാകാലത്തും കോണ്‍ഗ്രസിനൊപ്പമാണെന്ന് അറിഞ്ഞിട്ടും ഇത്ര കടുത്ത പോരാട്ടത്തിന് സി.പി.എം രണ്ടും കല്‍പിച്ചിറങ്ങിയത് എതിരാളി അബ്ദുള്ളക്കുട്ടിയായതുകൊണ്ട് മാത്രമായിരുന്നു. തങ്ങളുടെ തട്ടകത്തില് കെ.സുധാകരനെ കൂടാതെ മറ്റൊരു ശത്രകൂടി ഉയര്‍ന്നുവരുന്നത് ഒരു തരത്തിലും സി.പി.എമ്മിന് അംഗീകരിക്കാന് കഴിയില്ലായിരുന്നു. തീവ്രവാദ ബന്ധം ആരോപിക്കപ്പെടുന്ന എന്.ഡി.എഫിന്റെ രാഷ്ട്രീയ പ്രസ്ഥാനമായ എസ്.ഡി.പി.ഐ സ്ഥാനാര്‍ഥി നിര്‍ത്തിയത് ചെറിയ തോതില് കോണ്‍ഗ്രസ് വോട്ടുകള് നഷ് ടപ്പെടുത്തിയെന്ന് രാഷ് ട്രീയവിഗ്ധര് വിലയിരുത്തുന്നു.\nആദ്യമായി തിരഞ്ഞെടുപ്പ് ഗോദയിലിറങ്ങിയ സാഹചര്യത്തില് പരമാവധി വോട്ടുകള് സമാഹകരിക്കേണ്ടത് എസ്.ഡി.പി.ഐക്ക് അഭിമാനപ്രശ്‌നവുമായിരുന്നു. എസ്.ഡി.പി.ഐ കോണ്‍ഗ്രസിന് ദോഷമുണ്ടാക്കിയെങ്കില് ആര്‍ക്കും വോട്ട് ചെയ്യേണ്ടെന്ന ജമാത്തെ ഇസ് ലാമിയുടെ തീരുമാനം സി.പി.എമ്മിനും ക്ഷീണമുണ്ടാക്കി. ഏറക്കുറേ എസ്.ഡി.പി.ഐക്ക് കിട്ടിയ വോട്ടുകളുടെ അത്ര തന്നെ വോട്ടുകള് പോള് ചെയ്യാപ്പെടാതെ പോയത് സി.പിഎമ്മിന് കിട്ടേണ്ടവയായിരുന്നുവെന്ന് വേണം കരുതാന്. ബി.ജെ.പിയാകട്ടെ യുവനേതാവ് രഞ്ജിത്തിനെ നിര്‍ത്തിയാണ് പോരാടിയത്. വോട്ട് വില്‍പന ആരോപണം എല്ലാക്കാലവും നേരിടാറുള്ള ബി.ജെ.പിക്ക് പക്ഷേ കണ്ണൂരില് മുഖ്യശത്രു സി.പി.എമ്മായതുകൊണ്ട് തന്നെ അവരുടെ കുറേ വോട്ടുകള് യു.ഡി.എഫിന് അനുകൂലമായി പോള് ചെയ്യപ്പെട്ടിട്ടുണ്ടാകാന് സാധ്യതയുണ്ട്.\nഇന്ന് കണ്ണൂരില് നിര്‍ത്താവുന്ന ഏറ്റവും മികച്ച സ്ഥാനാര്‍ഥി തന്നെയായിരുന്നു സി.പി.എമ്മിനെ സംബന്ധിച്ച് എം.വി ജയരാജന്. മുമ്പ് രണ്ട് വട്ടം എടക്കാട് നിന്ന് എം.എല്.എയായിട്ടുള്ള ജയരാജനെ ഏറക്കുറേ അസാധ്യമായ ദൗത്യം തന്നെയാണ് പാര്‍ട്ടി ഏല്‍പിച്ചത്. നേരെ മറിച്ച് കോണ്‍ഗ്രസിലാകട്ടെ സ്ഥാനാര്‍ഥി മോഹികളെ ഒട്ടാകെ വെട്ടിയാണ് കെ.സുധാകരന് അബ്ദുള്ളക്കുട്ടിയുടെ പേര് ഹൈക്കമാന്‍ഡിനെ കൊണ്ട് അംഗീകരിപ്പിച്ചത്. ഡി.സി.സി. പ്രസിഡന്റ് പി രാമകൃഷ്ണന്, ഐ.എന്.ടി.യു.സി ജനറല് സെക്രട്ടറി കെ.സുരേന്ദ്രന്, മുന് ഡി.സി.സി പ്രസിഡന്റ് സണ്ണി ജോസഫ് അങ്ങനെ പലരേയും പിന്തള്ളിയാണ് അബ്ദുള്ളക്കുട്ടി രംഗത്തുവന്നത്.\nകോണ്‍ഗ്രസില് തന്നെ പലര്‍ക്കും ഇതില് അമര്‍ഷമുണ്ടായിരുന്നു. കോണ്‍ഗ്രസിലെ ഈ അപസ്വരം മുതലാക്കാനും സി.പി.എം കിണഞ്ഞുശ്രമിച്ചു. പ്രകാശന് മാസ്റ്ററുടെ നേതൃത്വത്തില് എണ്ണയിട്ട യന്ത്രം പോലെയാണ് സിപി.എം പ്രവര്‍ത്തിച്ചത്. ഒരുപക്ഷേ സി.പി.എ കണ്ണൂര് ജില്ലയില് ഇത്രയധികം വാശിയോടെ തിരഞ്ഞെടുപ്പ് ഗോദയിലിറങ്ങിയത് 1987 ലാണ്. എം.വി രാഘവനെതിരെ. സി. കണ്ണന് ഒരു തവണ ജയിച്ചത് ഒഴിച്ചാല് കണ്ണൂരില് എല്ലാത്തവണയും ജയം കോണ്‍ഗ്രസിനായിരുന്നു.\nആലപ്പുഴയും എറണാകുളവും അത്രകാര്യമാക്കാതെ കണ്ണൂരില് മാത്രമാണ് സി.പി.എം എല്ലാ അടവുകളും പയറ്റിയത്. പലതുകൊണ്ടും വിവാദങ്ങളിലൂടെ ദേശീയ ശ്രദ്ധ തന്നെ ആകര്‍ഷിച്ച തിരഞ്ഞെടുപ്പായിരുന്നു. രാഷ്ട്രീയത്തിന്റെ നേരും നെറികേടും വിലയിരുത്തപ്പെട്ടു. വോട്ടര്‍മാരെ അപ്പാടെ കാമറയില് പകര്‍ത്തി നടത്തിയ അപൂര്‍വ്വ തിരഞ്ഞെടുപ്പും കേരളത്തില് ആദ്യത്തേതുമായിരുന്നു കണ്ണൂരില് നടന്നത്. ബാരക്കിലിരിക്കുമെന്ന് സംസ്ഥാന മുഖ്യമന്ത്രി പറഞ്ഞ കേന്ദ്രസേനയുടെ കാവലിലാണ് ഓരോ ബൂത്തിലും വോട്ടിങ് നടന്നത്. വീട്ടുടമസ്ഥന് അറിയാതെ സ്വന്തം വീട് വിലാസമാക്കി നാലും അഞ്ചും പേരുടെ പേര് വോട്ടര്‍പട്ടികയില് കണ്ട് അന്തം വിട്ട വീട്ടുടമസ്ഥന് ഉള്‍പ്പടെ ക്രമക്കേടുകളുടെ പട്ടിക തന്നെ തിരഞ്ഞെടുപ്പ് വേളയില് ഉന്നയിക്കപ്പെട്ടു.\nകഴിഞ്ഞ തവണത്തെ പട്ടികയില് നിന്ന് 6386 പേര് നീക്കം ചെയ്യപ്പെട്ടു. അതേ സമയം കുടിയേറ്റ വോട്ടായി ആക്ഷേപം വന്ന 7987 വോട്ടുകള് ചേര്‍ക്കപ്പെട്ടു. ഇതിന് പുറമേ വ്യാജ വോട്ടര്‍മാരായി മുദ്രകുത്തിയ 893 പേരില് 511 പേരും വോട്ട് ചെയ്തു. കഷ്ടിച്ച് ആയിരത്തില് താഴെ വോട്ടുകള്‍ക്കാണ് ഏതെങ്കിലും സ്ഥാനാര്‍ഥി ജയിച്ചിരുന്നെങ്കില് തിരഞ്ഞെടുപ്പ് കോടതി കയറുമെന്നുറപ്പായിരുന്നു. സി.പി.എമ്മിന് വേണ്ടി പ്രവര്‍ത്തിക്കുന്നുവെന്ന പരാതിയില് കളക് ടര് വി.കെ ബാലകൃഷ്ണനെ വരെ തിരഞ്ഞെടുപ്പ് കമ്മീഷന് ഇടപെട്ട് മാറ്റിയ അവസ്ഥയുണ്ടായി. പകരം കളക്ടറുടെ നിയമകാര്യത്തില് കമ്മീഷനും സംസ്ഥാന സര്‍ക്കാരും തമ്മില് ഏറ്റുമുട്ടലിന്റെ വക്കിലെത്തിയിരുന്നു. ഇത്രയൊക്കെ അടവുകള് പയറ്റിയിട്ടും\nരണ്ട് തവണ എം.എല്.എയായ ജയരാജനും രണ്ട് തവണ എം.പിയായ അബ്ദുള്ളക്കുട്ടിയും തമ്മില് അക്ഷരാര്‍ത്ഥത്തില് നടന്നത് പൊരിഞ്ഞ പോരാട്ടമായിരുന്നു. ഓരോ വോട്ടും ഉറപ്പാക്കാന് ഇരുവിഭാഗവും കച്ചകെട്ടിയിറങ്ങുകയായിരുന്നു. നേതാക്കളുടെയും പ്രവര്‍ത്തകരുടെയും വീറും വാശിയും ജനങ്ങളിലെത്തിയതിന്റെ പ്രതിഫലനമായിരുന്നു വോട്ടിങ് ശതമാനത്തിലെ വര്‍ധനവ്. സി.പി.എമ്മില് നിന്ന് പുറത്താക്കപ്പെട്ട അബ്ദുള്ളക്കുട്ടിയെ തന്നെ നിര്‍ത്തി സി.പി.എമ്മിനിട്ട് പണികൊടുക്കുക എന്ന കോണ്‍ഗ്രസ് തന്ത്രമാണ്.\n2006 ലെ നിയമസഭാ തിരഞ്ഞെടുപ്പില് സുധാകരന് നേടിയ 8613 വോട്ടിന്റെ ഭൂരിപക്ഷം മറികടക്കാനുള്ള തന്ത്രങ്ങള് തിരഞ്ഞെടുപ്പ് പ്രഖ്യാപിക്കുന്നതിന് മുമ്പ് തന്നെ സി.പി.എം ആവിഷ്‌കരിച്ചിരുന്നു. സ്ഥലത്തില്ലാത്തും യു.ഡി.എഫിന് അനുകൂലമായതുമായ വോട്ടര്‍മാരെ കൃത്യമായി കണ്ടെത്തി പട്ടികയില് നീക്കാന് സി.പി.എമ്മിന് കഴിഞ്ഞിരുന്നു. ലോക്‌സഭാ തിരഞ്ഞെടുപ്പിലെ തോല്‍വിക്ക് പിന്നാലെ തന്നെ സി.പി.എം ഓപ്പറേഷന് കണ്ണൂര് ആസൂത്രണം ചെയ്തിരുന്നു. തങ്ങളുടെ വോട്ടര്‍മാരെ കൃത്യമായി പട്ടികയില് ചേര്‍ത്ത് അവര് വളരെ നേരത്തെ തയാറെടുപ്പ് പൂര്‍ത്തിയാക്കി. 2006 ലെ 8613 വോട്ട് സി.പി.എ ടാര്‍ജറ്റാക്കിയപ്പോള് ലോക്‌സഭാ തിരഞ്ഞെടുപ്പില് സുധാകരന് കിട്ടിയ 23,000 വോട്ടിന്റെ ഭൂരിപക്ഷമായിരുന്നു യു.ഡി.എഫിന് ആദ്യവസാനം ആത്മവിശ്വാസം പകര്‍ന്നത്.\nPosted by Rafeeq kizhattur at 20:49\nLabels: വീണ്ടും 'അത്ഭുത'ക്കുട്ടി\nമണ്ണും വെള്ളവും വായുവും അന്യമാകുന്ന നാളെയെപറ്റി....\nPosted by Rafeeq kizhattur at 05:13\nLabels: മണ്ണും വെള്ളവും വായുവും അന്യമാകുന്ന നാളെയെപറ്റി....\nലക്ഷക്കണക്കിന് വ്യാജ സെല്‍ഫോണുകള് ഇന്ന് രാത്രിയ...\nമണ്ണും വെള്ളവും വായുവും അന്യമാകുന്ന നാളെയെപറ്റി......


പാറ്റ് കമ്മിന്‍സ് ഓസ്‌ട്രേലിയയുടെ പുതിയ ടെസ്റ്റ് ക്രിക്കറ്റ് ക്യാപ്റ്റന്\nBy Sports Desk 771\nസിഡ്‌നി: ഓസ്ട്രേലിയന് ക്രിക്കറ്റ് ടീമിന്റെ ടെസ്റ്റ് ക്യാപ്റ്റനായി പാറ്റ് കമ്മിന്‍സിനെ തെരഞ്ഞെടുത്തു. സ്റ്റീവ് സ്മിത്ത് ആണ് വൈസ് ക്യാപ്റ്റന്. ക്രിക്കറ്റ് ഓസ്‌ട്രേലിയയാണ് പുതിയ ക്യാപ്റ്റനെ പ്രഖ്യാപിച്ചത്.\n1956-നു ശേഷം ഓസ്ട്രേലിയയുടെ ടെസ്റ്റ് ക്യാപ്റ്റനാവുന്ന ആദ്യ ഫാസ്റ്റ് ബൗളറാണ് കമ്മിന്‍സ്. ആഷസ് പരമ്പരയില് കമ്മിന്‍സ് ആയിരിക്കും ഓസ്‌ട്രേലിയയെ നയിക്കുക. സഹപ്രവര്‍ത്തകയ്ക്ക് അശ്ലീല സന്ദേശങ്ങള് അയച്ച് വിവാദത്തിലായതിനെതുടര്‍ന്ന് ടിം പെയ്ന് നായകസ്ഥാനം രാജിവച്ചതിനെതുടര്‍ന്നാണ് പുതിയ ക്യാപ്റ്റനെ തെരഞ്ഞെടുത്തത്.\nസെലക്ടര്‍മാരായ ജോര്‍ജ് ബെയ്‌ലി, ടോണി ഡോഡ്‌മെയ്ഡ്, ചീഫ് എക്‌സിക്യൂട്ടീവ് നിക്ക് ഹോക്ലേ എന്നിവര് അംഗങ്ങളായുള്ള കമ്മിറ്റി കമ്മിന്‍സുമായി അഭിമുഖം നടത്തിയിരുന്നു.\n2018-ല് പന്ത് ചുരണ്ടല് വിവാദത്തിന് പിന്നാലെ നായകസ്ഥാനം നഷ്ടപ്പെട്ട ശേഷം ആദ്യമായാണ് ഓസ്ട്രേലിയന് ക്രിക്കറ്റിന്റെ ഔദ്യോഗിക സ്ഥാനത്തേക്ക് സ്മിത്ത് എത്തുന്നത്. രണ്ടു വര്‍ഷത്തേക്കാണ് അന്ന് നായക സ്ഥാനത്തുനിന്നു സ്മിത്തിനെ വിലക്കിയത്. ഇംഗ്ലണ്ടിനെതിരായ ആഷസ് പരമ്പരയില് സ്മിത്തിന്റെ പരിചയസമ്പത്ത് സഹായിക്കുമെന്ന വിലയിരുത്തലിനെതുടര്‍ന്നാണ് വൈസ് കാപ്റ്റന് പദവി ലഭിച്ചത്.\n2011-ല് 18-ാം വയസു മുതല് ഓസ്ട്രേലിയയ്ക്കായി 34 ടെസ്റ്റുകള് കളിച്ച പാറ്റ് കമ്മിന്‍സ് 164 വിക്കറ്റ് വീഴ്ത്തിയിട്ടുണ്ട്.\nആഷസ് പരമ്പരയില് ക്യാപ്റ്റന് സ്ഥാനത്ത് ഓസ്ട്രേലിയയെ നയിക്കാന് സാധിക്കുന്നത് അപ്രതീക്ഷിതമായി ലഭിച്ച ഭാഗ്യമാണെന്ന് പാറ്റ് കമ്മിന്‍സ് പ്രതികരിച്ചു.\nമികച്ച കളിക്കാരനും നേതാവുമാണ് പാറ്റ് കമ്മിന്‍സെന്ന് ക്രിക്കറ്റ് ഓസ്ട്രേലിയ ചീഫ് എക്സിക്യൂട്ടീവ് നിക്ക് ഹോക്ലേ പറഞ്ഞു. മൈതാനത്തും പുറത്തുമുള്ള അദ്ദേഹത്തിന്റെ പെരുമാറ്റത്തിനും നേട്ടങ്ങള്‍ക്കും ടീമംഗങ്ങളില്‍നിന്നും ആരാധകരില്‍നിന്നും വളരെയധികം ബഹുമാനം നേടിയിട്ടുണ്ടെന്നും ഹോക്ലേ പറഞ്ഞു.\nആഷസ് പരമ്പര തൊട്ടുമുന്‍പില് നില്‍ക്കെ പെയ്ന് ക്യാപ്റ്റന് സ്ഥാനം രാജിവെച്ചത് ഓസ്‌ട്രേലിയക്ക് കനത്ത തിരിച്ചടിയായിരുന്നു. 2017-ല് സഹപ്രവര്‍ത്തകയ്ക്ക് അയച്ച അശ്ലീല സന്ദേശങ്ങള് അടുത്തിടെ പുറത്തായതോടെയാണ് ടിം പെയ്ന് നായകസ്ഥാനത്ത് നിന്ന് രാജിവച്ചത്.\nപെയ്ന് രാജിവയ്‌ക്കേണ്ടതില്ലായിരുന്നു ഓസ്‌ട്രേലിയന് കളിക്കാരുടെ സംഘടനയായ ഓസ്‌ട്രേലിയന് ക്രിക്കറ്റ് അസോസിയേഷന്റെ പക്ഷം. രണ്ട് പേര്‍ക്ക് ഇടയില് നടന്ന വ്യക്തിപരമായ കാര്യം മാത്രമാണിതെന്നായിരുന്നു അസോസിയേഷന്റെ അഭിപ്രായം. എന്നാല് ക്രിക്കറ്റ് ഓസ്‌ട്രേലിയ പെയ്‌നിന്റെ രാജി സ്വീകരിച്ചു. പെയ്ന് അനിശ്ചതകാലത്തേക്ക് കളിക്കളത്തില് നിന്നും മാറി നില്‍ക്കുകയാണെന്ന് അറിയിച്ചിരുന്നു.\n1956-ല് മുംബൈയില് ഇന്ത്യയ്ക്കെതിരായ ടെസ്റ്റിന് റേ ലിന്‍ഡ്വാള് ടീമിനെ നയിച്ചതിന് ശേഷം ഓസ്ട്രേലിയയുടെ ക്യാപ്റ്റനാകുന്ന ആദ്യ ഫാസ്റ്റ് ബൗളറാണ് 28 വയസുകാരനായ കമ്മിന്‍സ്.\nബാംബൊലിം: ഐഎസ്‌എല്ലില് കേരള ബ്ലാസ്റ്റേഴ്സിന് തുടര്‍ച്ചയായ രണ്ടാം സമനില. മുന് ചാമ്പ്യൻമാരായ ബംഗളൂരു എഫ്സിയോട് 1–1ന് കളി അവസാനിപ്പിച്ചു.\nസന്തോഷ് ട്രോഫി: കേരള ടീമിനെ ജിജോ ജോസഫ് നയിക്കും; 22 അംഗ ടീമില് 15 പേര് പുതുമുഖങ്ങള്\nകൊച്ചി: കേരളത്തിന്റെ സന്തോഷ് ട്രോഫി ടീമിനെ ഇത്തവണ എസ്ബിഐ താരം ജിജോ ജോസഫ് നയിക്കും. മുമ്പ് ആറ് സന്തോഷ് ട്രേഫി മത്സരങ്ങളില് കേരളത്തിനു വേണ്ടി ബൂട്ട\nസിഡ്‌നി: ഓസ്ട്രേലിയന് ക്രിക്കറ്റ് ടീമിന്റെ ടെസ്റ്റ് ക്യാപ്റ്റനായി പാറ്റ് കമ്മിന്‍സിനെ തെരഞ്ഞെടുത്തു. സ്റ്റീവ് സ്മിത്ത് ആണ് വൈസ് ക്യാപ്റ്റന്. ക്രി


സോളാർ കോഴ കേസിലെ വിജിലൻസ് അന്വേഷണത്തെ തള്ളി ആര്യാടന് മുഹമ്മദ്. | Malayali Manasu\nHome Kerala സോളാർ കോഴ കേസിലെ വിജിലൻസ് അന്വേഷണത്തെ തള്ളി ആര്യാടന് മുഹമ്മദ്.\nസോളാർ കോഴ കേസിലെ വിജിലൻസ് അന്വേഷണത്തെ തള്ളി ആര്യാടന് മുഹമ്മദ്.\nമലപ്പുറം : വിജിലന്‍സ് നേരത്തെ അന്വേഷിച്ച് ഒരു തെളിവും കിട്ടാത്ത കേസാണിതെന്ന് ആര്യാടന് മുഹമ്മദ് പറഞ്ഞു.\nതനിക്ക് ആരും കൈക്കൂലിയും തന്നിട്ടില്ലെന്നും താൻ വാങ്ങിയിട്ടില്ലെന്നും അദ്ദേഹം ആവർത്തിച്ചു.\nസരിതയുടെ മൊഴിയുണ്ടെന്ന് പറഞ്ഞാണ് വിജിലന്‍സ് അന്ന് അന്വേഷിച്ചത്. സരിതക്ക് ഒരു സഹായവും താന് ചെയ്തു നല്‍കിയിട്ടില്ല.\nവിജിലന്‍സ് അന്വേഷണത്തിന്റെ കാര്യത്തില് ഒരു ആശങ്കയുമില്ലെന്നും ആര്യാടന് മുഹമ്മദ് പറഞ്ഞു.\nമുൻ മന്ത്രിയും കോണ്‍ഗ്രസ് നേതാവുമായ ആര്യാടൻ മുഹമ്മദിനെതിരെ വിജിലൻസ് അന്വേഷണത്തിന് മന്ത്രിസഭാ യോഗത്തിലാണ് തീരുമാനമുണ്ടായത്.\nസോളാർ കേസിലെ പ്രതി സരിത നായരിൽ നിന്നും 40 ലക്ഷം രൂപ കൈക്കൂലി വാങ്ങിയെന്ന പരാതിയിലാണ് അന്വേഷണം നടത്താൻ മന്ത്രിസഭാ യോഗം തീരുമാനിച്ചത്. തീരുമാനം ഗവർണറെ അറിയിക്കും.\nവൈദ്യുതി മന്ത്രിയായിരിക്കെ സോളാർ പദ്ധതിക്ക് അനുമതി നൽകാൻ ഔദ്യോഗിക വസതിയിൽ വച്ച് പണം വാങ്ങിയെന്നായിരുന്നു പരാതി.\nPrevious articleഇടുക്കി വെട്ടിമറ്റത്ത് ടാങ്കിനുള്ളില് മധ്യവയസ്ക്കനെ മരിച്ച കണ്ടെത്തി\nNext articleകോവിഡ് ബാധിച്ച് മരിച്ച ദാരിദ്ര്യ രേഖയ്ക്ക് താഴെയുള്ളവരുടെ കുടുംബങ്ങൾക്ക് പ്രതിമാസം 5,000 രൂപ വീതം സമാശ്വാസ ധനമായി നൽകാൻ മന്ത്രിസഭാ യോഗം തീരുമാനിച്ചു.


അമിതവണ്ണമുള്ളവര് ശ്രദ്ധിക്കുക; പഠനം പറയുന്നു... | study says that over weight may cause depression\nഅമിതവണ്ണമുള്ളവര് ശ്രദ്ധിക്കുക; പഠനം പറയുന്നു...\nശാരീരികമായി മാത്രമല്ല, മാനസികമായും പ്രശ്‌നങ്ങള് സൃഷ്ടിക്കാന് അമിതവണ്ണത്തിനാകുമെന്നാണ് പുതിയൊരു പഠനം അവകാശപ്പെടുന്നത്. യുകെയില് നിന്നുള്ള ഗവേഷകരാണ് പഠനത്തിന് പിന്നില്\nUK, First Published Aug 24, 2021, 1:27 PM IST\nഅമിതവണ്ണമുള്ളവരില് ആരോഗ്യപരമായി പല വിഷമതകളും അസുഖങ്ങളും കാണാന് സാധ്യത കൂടുതലാണ്. ഇതുമായി ബന്ധപ്പെട്ട് നിരവധി പഠനങ്ങള് പുറത്തുവന്നിട്ടുമുണ്ട്. കൊളസ്‌ട്രോള് പോലുള്ള വിവിധ ജീവിതശൈലീരോഗങ്ങളും അവ പിന്നീട് ഇടയാക്കുന്ന മറ്റ് ഗൗരവതരമായ അസുഖങ്ങളും അമിതവണ്ണമുള്ളവരില് കൂടുതലാണ്.\nശാരീരികമായി മാത്രമല്ല, മാനസികമായും പ്രശ്‌നങ്ങള് സൃഷ്ടിക്കാന് അമിതവണ്ണത്തിനാകുമെന്നാണ് പുതിയൊരു പഠനം അവകാശപ്പെടുന്നത്. യുകെയില് നിന്നുള്ള ഗവേഷകരാണ് പഠനത്തിന് പിന്നില്. 'ഹ്യൂമണ് മോളിക്യുലാര് ജെനറ്റിക്‌സ്' എന്ന ആരോഗ്യപ്രസിദ്ധീകരണത്തിലാണ് പഠനത്തിന്റെ വിശദാംശങ്ങള് വന്നിട്ടുള്ളത്.\nഅമിതവണ്ണമുള്ളവരില് വിഷാദരോഗത്തിന് സാധ്യത കൂടുതലാണെന്നാണ് പഠനം പ്രധാനമായും ചൂണ്ടിക്കാട്ടുന്നത്. 'മെന്‍ഡേലിയന് റാന്‍ഡമൈസേഷന്' എന്നറിയപ്പെടുന്ന ജനറ്റിക് അനാലിസിസിലൂടെയാണ് ഗവേഷകര് ഈ കണ്ടെത്തലിലേക്ക് എത്തിയിരിക്കുന്നത്.\nഅമിതവണ്ണവും വിഷാദരോഗവും ആരോഗ്യവുമായി ബന്ധപ്പെട്ട് ലോകം ഇന്ന് നേരിടുന്ന ഏറ്റവും പ്രധാനപ്പെട്ട രണ്ട് വെല്ലുവിളികളാണെന്നും തങ്ങളുടെ പഠനം ഈ മേഖലയില് കൂടുതല് പഠനങ്ങളുണ്ടാകാനും ചികിത്സാരംഗത്ത് പുതിയ ചലനങ്ങളുണ്ടാക്കാനുമെല്ലാം സഹായകമാകുമെന്നാണ് വിശ്വസിക്കുന്നതെന്നും ഗവേഷകര് പറയുന്നു.\nരണ്ട് തരം ജീനുകളെ കുറിച്ച് പഠനം വിശദമായി പറയുന്നുണ്ട്. ഒന്നില് പരമ്പരാഗതമായി അമിതവണ്ണമുണ്ടാവുകയും എന്നാല് അത് ആരോഗ്യത്തെ ദോഷകരമായി ബാധിക്കാതിരിക്കുകയും ചെയ്യുന്ന വിഭാഗമാണ്. രണ്ടാമത്തേതില് പരമ്പരാഗതമായി അമിതവണ്ണത്തിനുള്ള സാധ്യത കൈമാറിക്കിട്ടുന്നവരും അത് ആരോഗ്യത്തെ ബാധിക്കുകയും ചെയ്യുന്ന വിഭാഗമാണ്.\nരണ്ടാമത്തെ വിഭാഗത്തിന് പ്രതികൂലമായ സാമൂഹിക ഘടകങ്ങള് കൂടി ഉണ്ടാകുന്നതോടെ വിഷാദത്തിനുള്ള സാധ്യത ഏറുന്നുവെന്ന് പഠനം വ്യക്തമാക്കുന്നു. സാമൂഹികമായ പശ്ചാത്തലംമാനസികാരോഗ്യകാര്യങ്ങളില് വലിയ പങ്ക് തന്നെയാണ് വഹിക്കുന്നതെന്നും പഠനം അടിവരയിട്ട് പറയുന്നുണ്ട്.\nAlso Read:- 'സ്‌ട്രെസ്' കുറയ്ക്കാന് ഡയറ്റില് ഉള്‍പ്പെടുത്താം ഈ ആറ് ഭക്ഷണങ്ങള്...\nLast Updated Aug 24, 2021, 1:27 PM IST


ലൈംഗികാതിക്രമത്തിന് കാരണം വസ്ത്രധാരണം: ഇമ്രാന് ഖാനെതിരെ പ്രതിഷേധം | Imrankhan\nരാജ്യത്ത് ബലാത്സംഗവും ലൈംഗികാതിക്രമവും ഒഴിവാക്കാന് എന്ത് നടപടി സ്വീകരിക്കുമെന്ന ചോദ്യത്തിനായിരുന്നു പ്രധാനമന്ത്രിയുടെ പ്രതികരണം.\nഇസ്ലാമാബാദ്: വിവാദ പ്രസ്‌താവന നടത്തിയ പാക് പ്രധാനമന്ത്രി ഇമ്രാന് ഖാനെതിരെ പ്രതിഷേധം. രാജ്യത്തെ ലൈംഗികാതിക്രമ കേസുകളും സ്ത്രീകളുടെ വസ്ത്രധാരണവും ബന്ധപ്പെടുത്തി സംസാരിച്ചതിനെ തുടർന്നാണ് പ്രതിഷേധം. അന്തര്‍ദേശീയ മാധ്യമത്തിന് നല്‍കിയ അഭിമുഖത്തിലായിരുന്നു ഇമ്രാന് ഖാന്‍റെ വിവാദ പ്രസ്താവന.\n‘സ്ത്രീകള് കുറച്ചു വസ്ത്രം മാത്രമാണ് ധരിച്ചിരിക്കുന്നതെങ്കില്, അത് പുരുഷന്‍മാരില് സ്വാധീനം ചെലുത്തും. അല്ലെങ്കില് അവര് റോബോട്ട് ആയിരിക്കണം. ഇതൊരു സാമാന്യ ബുദ്ധി മാത്രമാണ്’ -ഇമ്രാന് ഖാന് പറഞ്ഞു.\nഎന്നാൽ ഇമ്രാന് ഖാന്‍റെ പ്രസ്താവനക്കെതിരെ കടുത്ത പ്രതിഷേധമാണ് സമൂഹമാധ്യമങ്ങളില് ഉയരുന്നത്. നിരവധി പ്രതിപക്ഷ നേതാക്കളും മാധ്യമപ്രവര്‍ത്തകരും വിമര്‍ശനവുമായി രംഗത്തെത്തി. ഇതിനുമുമ്പും സമാന പ്രസ്താവന ഇമ്രാന് ഖാന് നടത്തിയിരുന്നു. പാകിസ്താനില് ലൈംഗികാതിക്രമങ്ങള്‍ക്ക് കാരണം അശ്ലീല വസ്ത്രധാരണം ആണെന്നായിരുന്നു മാസങ്ങള്‍ക്ക് മുമ്പ് ഇമ്രാന് ഖാന് നടത്തിയ പ്രതികരണം. ‘പ്രലോഭനം ഒഴിവാക്കുകയെന്നതാണ് പര്‍ദയുടെ ആശയം. എന്നാല് ഇതൊഴിവാക്കാനുള്ള ഇച്ഛാശക്തി എല്ലാവര്‍ക്കും ഇല്ല’ -എന്നായിരുന്നു ഇമ്രാൻ ഖാന്റെ വാക്കുകള്.\nപാകിസ്ഥാനില് 24 മണിക്കൂറില് 11 ബലാത്സംഗ കേസുകള് റിപ്പോര്‍ട്ട് ചെയ്യുന്നുണ്ടെന്നാണ് ഔദ്യോഗിക കണക്കുകള്. കഴിഞ്ഞ ആറുവര്‍ഷമായി 22,000 കേസുകളാണ് പൊലീസില് റിപ്പോര്‍ട്ട് ചെയ്തത്. അതേസമയം ബലാത്സംഗ കേസുകളില് ശിക്ഷിക്കപ്പെടുന്നവരുടെ എണ്ണം 0.3 ശതമാനം മാത്രവും. രാജ്യത്ത് ബലാത്സംഗവും ലൈംഗികാതിക്രമവും ഒഴിവാക്കാന് എന്ത് നടപടി സ്വീകരിക്കുമെന്ന ചോദ്യത്തിനായിരുന്നു പ്രധാനമന്ത്രിയുടെ പ്രതികരണം. അന്ന് പ്രധാനമന്ത്രിയുടെ പ്രസ്താവനക്കെതിരെ നൂറുകണക്കിന് പേര് മാപ്പ് പറയണമെന്ന ആവശ്യവുമായി കത്തെഴുതിയിരുന്നു.\nRead Also: പ്രധാനമന്ത്രിയുടെ സ്വപ്‌നം സാക്ഷാത്കരിക്കണം: പാവപ്പെട്ട ചേരി നിവാസികള്‍ക്ക് സൗജന്യ വാക്‌സിന് നല്‍കി ഗൗതം ഗംഭീര്\nസാമ്പത്തിക മാന്ദ്യവും, ദാരിദ്ര്യവും കാരണം രാജ്യം പ്രതിസന്ധിയിൽ: ഇന്ത്യയുടെ സഹായം ആവശ്യമെന്നു പാകിസ്ഥാൻ\nJun 26, 2021, 09:09 pm IST\n‘ഇസ്രയേല് സ്ത്രീകളെയും കുട്ടികളെയും പീഢിപ്പിക്കുന്നു’; ഉടന് ജിഹാദ് പ്രഖ്യാപിക്കണമെന്ന് പാകിസ്ഥാന്\n‘കശ്മീരിന്റെ പ്രത്യേകപദവി റദ്ദാക്കിയ നടപടി ഇന്ത്യയുടെ ആഭ്യന്തരകാര്യം’; ഇമ്രാന്‍ഖാനെ വെട്ടിലാക്കി വിദേശകാര്യമന്ത്രി\nMay 9, 2021, 09:04 am IST


അപരിചിതര് ദേഹത്ത് തുപ്പിയാല് ,പോക്കറ്റടി? | Pickpockets playing new tricks to spit-and-grab your wallet - Malayalam Oneindia\nഅപരിചിതര് ദേഹത്ത് തുപ്പിയാല് ,പോക്കറ്റടി?\nPublished: August 22 2013, 15:33 [IST]\nഷാര്‍ജ: ഷാര്‍ജയില് പോക്കറ്റടി കൂടുന്നു. തിരക്കേറിയ നഗരങ്ങള്, ഷോപ്പിംഗ് സെന്ററുകള് എന്നിവിടങ്ങളിലാണ് പോക്കറ്റടി വളരെ കൂടുതല്. പുതിയ തന്ത്രങ്ങളാണ് പോക്കറ്റടിയ്ക്കായി പ്രയോഗിയ്ക്കുന്നത്. നിമിഷ നേരങ്ങള്‍ക്കുള്ളിലാണ് ഇവര് പണം മോഷ്ടിച്ച് കടക്കുന്നത്.കഴിഞ്ഞ ദിവസം ഷാര്‍ജയിലെ തിരക്കുള്ള ഒരു അണ്ടര് പാസില് വച്ച് ബംഗദേശിയുടെ പോക്കറ്റടിച്ചു. 50,000 രൂപയാണ് ബംഗ്ളാദേശിയ്ക്ക് നഷ്ടമായത്. ആഫ്രിക്കക്കാരാനാണ് പോക്കറ്റടിടിച്ചതെന്ന് കരുതുന്നത്. വളരെ നാടകീയമായിട്ടാണ് ഇയാള് പണം കവര്‍ന്നത്. റോല്ല അണ്ടര്‍പാസില് കഴിഞ്ഞ വെള്ളിയാഴ്ച (ആഗസ്റ്റ് 16) നാണ് ബംഗ്ളാദേശിയുടെ പോക്കറ്റടിയ്ക്കപ്പെട്ടത്.\nഇയാള് നടന്നു പോകവെ എതിര് ദിശയില് വന്ന ആഫ്രിയ്ക്കക്കാരനായ യുവാവ് ബംഗ്ളാദേശിയുടെ ട്രൗസറില് അലക്ഷ്യമായി തുപ്പി.അതിനുശേഷം ട്രൗസര് വൃത്തിയാക്കുന്നതിന് ബംഗ്ളാദേശിയെ സഹായിക്കാന് ആഫ്രിക്കകാരന് ഒപ്പം കൂടി. അറിയാതെ തുപ്പിയതിന് ഇയാള് മാപ്പ് പറയുകയും ചെയ്തു. അല്‍പ്പസമയത്തിനകം തന്നെ ആഫ്രിയ്ക്കകാരനും ബംഗ്ളാദേശിയും രണ്ട് വഴിയ്ക്ക് പിരിഞ്ഞു.\nകടയില് അവശ്യസാധനങ്ങള് വാങ്ങാനെത്തിയ ബംഗ്ളാദേശി തന്റെ പഴ്‌സ് നോക്കുമ്പോഴാണ് പണം കാണാനില്ലെന്ന കാര്യം മനസിലായത്. സംഭവത്തിന് ദൃക്‌സാക്ഷികളുണ്ട് . അവരില് നിന്നാണ് ആഫ്രിയ്ക്കന് യുവാവാണ് മോഷണം നടത്തിയതെന്ന് മനസിലാക്കാന് കഴിഞ്ഞത്. അന്‍പതിനായിരം രൂപയാണ് പോക്കറ്റടിച്ചത്. ഇയാളുടെ തിരിച്ചറിയല് കാര്‍ഡും മറ്റും നഷ്ടമായി.\nരാജ്യത്ത് സമാന സംഭവങ്ങള് ആവര്‍ത്തിയ്ക്കുന്നതായും ഇത്തരത്തിലുള്ള ഒട്ടേറെ പരാതികള് കിട്ടുന്നതായും പൊലീസ് പറഞ്ഞു. അപരിചിതര് നിങ്ങളുടെ ദേഹത്ത് തുപ്പിയാല് ശ്രദ്ധിയ്ക്കുക അത് ഒരു പക്ഷേ പോക്കറ്റടിയ്ക്കാനായിരിയ്ക്കും.\nsharjah pick pocket police city ഷാര്‍ജ പോക്കറ്റടി പൊലീസ് നഗരം\nPickpockets are playinganew trick on pedestrians using underpasses in the busy areas of Sharjah.\nStory first published: Thursday, August 22, 2013, 15:33 [IST]


മുടി കറുപ്പിക്കലിന്റെ മതവിധി |\nധാരാളം യുവാക്കള് മുടികറുപ്പിക്കുന്നതായി കാണാറുണ്ട്. എന്നാല് മുടികറുപ്പിക്കല് അനുവദനീയമല്ലെന്നും, മറ്റു നിറങ്ങള് മാത്രമാണ് അനുവദനീയമായതെന്നും ഒരു മതപ്രഭാഷണത്തില് കേള്‍ക്കുകയുണ്ടായി. എന്താണ് ഇക്കാര്യത്തിലെ ശരിയായ മതിവിധി? -ബഷീര് മലപ്പുറം-\nമുടിക്ക് നിറം നല്‍കുന്നതുമായി ബന്ധപ്പെട്ട് റിപ്പോര്‍ട്ട് ചെയ്യപ്പെട്ട ഹദീസുകളില് ഹദീസുകളില് കറുപ്പ് നിറം നല്‍കുന്നത് വിലക്കിക്കൊണ്ടുള്ള ധാരാളം റിപ്പോര്‍ട്ടുകള് ലഭ്യമാണ്. ഉദാഹരണമായി ജാബിര് (റ) നിവേദനം ചെയ്യുന്ന ഹദീസില് ഇപ്രകാരം പറയുന്നു. അബൂഖുഹാഫ മക്കാവിജയ വേളയില് പ്രവാചകന്റെ മുന്നിലെത്തി. അദ്ദേഹത്തിന്റെ താടിയും മുടിയും നരച്ചിരുന്നു. പ്രവാചകന് (സ) അദ്ദേഹത്തോട് പറഞ്ഞു 'കറുപ്പല്ലാത്ത നിറമുപയോഗിച്ച് ഈ നരമാറ്റുക' . (മുസ്‌ലിം)\nഇബ്‌നു അബ്ബാസി(റ)ല് നിന്നുള്ള പറയുന്നു. പ്രവാചകന് (സ) പറഞ്ഞു 'ലോകാവസാനത്തില് ചിലയാളുകളുണ്ടായിരിക്കും അവര് തങ്ങളുടെ തലകറുപ്പിക്കുന്നവരാണ്. അവര്‍ക്ക് സ്വര്‍ഗത്തിന്റെ പരിമളം പോലും ലഭിക്കുകയില്ല.' (അബൂദാവൂദ്)\nമൈലാഞ്ചിയോ മറ്റ് നിറങ്ങളോ ഉപയോഗിച്ച് നരയുടെ നിറം മാറ്റാമെന്നും, കറുപ്പ് നിറം നല്‍കരുതെന്നും വ്യക്തമാക്കുന്ന ഇത്തരത്തിള്ള ധാരാളം ഹദീസുകള് ലഭ്യമാണ്. എന്നല്ല നരയുള്ളവര് ഇപ്രകാരം ചെയ്യുന്നത് അഭികാമ്യമാണെന്നും അബൂബക്ര്, ഉമര് (റ)തുടങ്ങിയവര് ഇപ്രകാരം ചെയ്യാറുണ്ടായിരുന്നുവെന്നും അഭിപ്രായപ്പെട്ട പണ്ഡിതരുണ്ട്.\nമേല്‍സൂചിപ്പിച്ച ഹദീസുകളെ അടിസ്ഥാനമാക്കി മുടിക്ക് കറുപ്പ് നിറം നല്‍കുന്നത് കറാഹത്ത് അഥവാ വെറുക്കപ്പെട്ടതാണെന്നാണ് ഭൂരിപക്ഷ പണ്ഡിതരുടെ അഭിപ്രായം. ഇമാം ശാഫിഈയില് നിന്നുള്ള ഒരഭിപ്രായവും, മാലിക, ഹന്‍ബലി തുടങ്ങിയവ മദ്ഹബുകളുടെ അഭിപ്രായവും ഈയര്‍ത്ഥത്തിലുള്ളതാണ്. അലി ഖാരി പറയുന്നു 'കറുപ്പിക്കുന്നത് കറാഹത്താണ് എന്ന അഭിപ്രായമാണ് ഭൂരിപക്ഷം പണ്ഡിതന്മാര്‍ക്കുള്ളത്.' ശൈഖുല് ഇസലാം ഇബ്‌നു തൈമിയ, ഇബ്‌നു ഖുദാമ, ഇമാം മാലിക് തുടങ്ങിയവരും ഇതേ അഭിപ്രായക്കാരാണെന്ന് ഇബ്‌നു അബ്ദില് ബര്‍റ് സൂചിപ്പിക്കുന്നു.\nഎന്നാല് ശാഫിഈ മദ്ഹബിലെ പ്രമുഖ പണ്ഡിതനായ ഇമാം നവവി ഈ വിഷയത്തില് കുറച്ച് കൂടി കാര്‍ക്കശ്യം പുലര്‍ത്തിയിരിക്കുന്നു. അദ്ദേഹം തന്റെ അല്‍മജ്മൂഇല് പറയുന്നത് ഇപ്രകാരമാണ്. 'തലമുടിയും താടിയും കറുപ്പിക്കുന്നത് മോശപ്പെട്ട കാര്യമാണെന്നതില് ശാഇഈകള് യോജിച്ചിരിക്കുന്നു. കൂടാതെ ഇമാം ഗസ്സാലി ഇഹ്‌യായിലും, ബഗവി തഹ്ദീബിലും, മറ്റുള്ളവരും പറയുന്നത് അത് കറാഹത്താണ് എന്നതാണ്. എന്നാള് അത് ഹറാം അഥവാ നിഷിദ്ധമാണെന്ന അഭിപ്രായമാണ് ശരി. ഹാവിയുടെ വക്താവ് ഇത് ഹറാമാണെന്ന് വ്യക്തമാക്കിയിട്ടുണ്ട്.'\nഅദ്ദേഹം ശറഹ് മുസ്‌ലിമില് പറയുന്നു 'പുരുഷന് തന്റെ നര മറക്കാന് മഞ്ഞയോ ചുവപ്പോ നിറം നല്‍കുന്നത് അഭികാമ്യമാണെന്നതാണ് നമ്മുടെ അഭിപ്രായം. കറുപ്പിക്കുന്നത് നിഷിദ്ധമാണെന്നാണ് ശരിയായ അഭിപ്രായം.' ആധുനിക സലഫി പണ്ഡിതന്മാര്‍ക്കും ഇതേ വീക്ഷണം തന്നെയാണുള്ളത്. ശൈഖ് ഇബ്‌നു ബാസും, ഇബ്‌നു ഉഥൈമിനും മുടിക്ക് കറുപ്പ് നിറം നല്‍കല് നിഷിദ്ധമാണെന്ന് അഭിപ്രായപ്പട്ടിരിക്കുന്നു.\nഎന്നാല് മുടി കറുപ്പിക്കുന്നതുമായി ബന്ധപ്പെട്ട് ഉദ്ധരിക്കപ്പെട്ട ഹദീസുകളെ സാഹചര്യ ബന്ധിതമായി വിലയിരുത്തിയ പണ്ഡിതന്മാരുമുണ്ട്. അതായത് പ്രവാചകന് (സ) സൂചിപ്പിക്കുന്നത് പ്രായം ചെന്നവര് മുടികറുപ്പിക്കുന്നതിലുള്ള അനൗചിത്യത്തെക്കുറിച്ചാണെന്നും അകാല നരക്ക് അത് ബാധകമല്ലെന്നും അവര് അഭിപ്രായപ്പെടുന്നു. ആധുനിക പണ്ഡിതനായ ശൈഖ് ഖറദാവിയുടെ അഭിപ്രായം ഇതു തന്നെയാണ്. (അല്‍ഹലാല് വല്‍ഹറാം)\nചുരുക്കത്തില് ഇവ്വിഷയകമായി ഉദ്ധരിക്കപ്പെട്ടുന്ന രണ്ട് ഭിന്നാഭിപ്രായങ്ങള് (നിഷിദ്ധമാണെന്നതും, അനുവദനീയമാണെന്നതും) പ്രമാണത്തെ സമീപിക്കുന്നതിലുള്ള വിത്യാസത്തെയാണ് കുറിക്കുന്നത്. വിഷയവുമായി ബന്ധപ്പെട്ട ഹദീസുകളെ ബാഹ്യമായ അര്‍ത്ഥത്തില് വിലയിരുത്തുന്നവര്‍ക്ക് അത് നിഷിദ്ധവും, കാരണങ്ങളും ലക്ഷ്യങ്ങളും പരിഗണിക്കുന്നവരുടെ അടുത്ത് (ഫിഖ്ഹുല് മഖാസിദ്) അത് അനുവദനീയവുമാണ്. കൃത്യമായി ആരാധനകളെക്കുറിക്കാത്ത വിഷയങ്ങളില് ഇപ്രകാരം മഖാസിദ് പരിഗണിക്കാമെന്നത് പൂര്‍വ്വീകരും, ആധുനികരുമായ ധാരാളം പണ്ഡിതന്മാര് അഭിപ്രായപ്പെട്ട കാര്യമാണ്. ഈയര്‍ത്ഥത്തില് കറാഹത്താണെന്ന അഭിപ്രായം പ്രബലമായിരിക്കെത്തന്നെ, അനുവദനീയമായി പരിഗണിക്കുന്നവരെ പഴിക്കാനുള്ള അവകാശം മറ്റുള്ളവര്‍ക്കില്ല എന്നതാണ് വസ്തുത.


കശ്മീരില് വീണ്ടും കര്‍ഫ്യൂ; പരിക്കേറ്റ യുവാവ് മരിച്ചു | Madhyamam\ndate_range 16 Sep 2016 11:45 PM GMT\nകശ്മീരില് വീണ്ടും കര്‍ഫ്യൂ; പരിക്കേറ്റ യുവാവ് മരിച്ചു\nശ്രീനഗര് നഗരം, ബാരാമുല്ല, പഠാന്, അനന്ദ്നാഗ്, ഷോപിയാന്, പുല്‍വാമ എന്നിവിടങ്ങളിലാണ് കര്‍ഫ്യൂ തുടരുന്നത്\nശ്രീനഗര്: സംഘര്‍ഷഭരിതമായ കശ്മീരിന്‍െറ വിവിധ ഭാഗങ്ങളില് വെള്ളിയാഴ്ച വീണ്ടും കര്‍ഫ്യൂ ഏര്‍പ്പെടുത്തി. ജുമുഅ നമസ്കാരത്തിന് ശേഷം അക്രമസംഭവങ്ങള് ഉണ്ടാകുമെന്ന ആശങ്കയെ തുടര്‍ന്നാണ് വീണ്ടും നിയന്ത്രണങ്ങള് ഏര്‍പ്പെടുത്തിയതെന്ന് പൊലീസ് അധികൃതര് അറിയിച്ചു.\nശ്രീനഗര് നഗരം, ബാരാമുല്ല, പഠാന്, അനന്ദ്നാഗ്, ഷോപിയാന്, പുല്‍വാമ എന്നിവിടങ്ങളിലാണ് കര്‍ഫ്യൂ തുടരുന്നത്. താഴ്വരയില് ജനജീവിതം സ്തംഭിച്ചിട്ട് എഴുപത് ദിവസങ്ങളായി.\nകഴിഞ്ഞയാഴ്ച സുരക്ഷാസേനയുമായുണ്ടായ ഏറ്റുമുട്ടലില് പരിക്കേറ്റ് ചികിത്സയിലായിരുന്ന യുവാവ് മരിച്ചു. തെക്കന് കശ്മീരിലെ പുല്‍വാമയിലുണ്ടായ സംഘര്‍ഷത്തില് പരിക്കേറ്റ ബാസിത് മുക്താര് ആണ് വെള്ളിയാഴ്ച ആശുപത്രിയില് മരണപ്പെട്ടത്. ജൂലൈ എട്ടിന് ശേഷം താഴ്വരയില് കൊല്ലപ്പെട്ടവരുടെ എണ്ണം ഇതോടെ 80 ആയി. ഹിസ്ബ് നേതാവ് ബുര്‍ഹാന് വാനി സുക്ഷാസേനയുമായുണ്ടായ ഏറ്റുമുട്ടലില് കൊല്ലപ്പെട്ടതിനെ തുടര്‍ന്നാണ് താഴ്വരയില് സംഘര്‍ഷം ആളിപ്പടര്‍ന്നത്. വിഘടനവാദികള് ആഹ്വാനം ചെയ്ത പ്രക്ഷോഭം സെപ്റ്റംബര് 22 വരെ നീട്ടിയിട്ടുമുണ്ട്.\nകടകമ്പോളങ്ങളും വിദ്യാഭ്യാസ സ്ഥാപനങ്ങളും പെട്രോള് പമ്പുകളുമെല്ലാം പൂര്‍ണമായും അടഞ്ഞുകിടക്കുകയാണ്. വിദ്യാലയങ്ങള് തുറന്നിട്ടില്ല. ബസും ടാക്സികളും നിരത്തിലിറങ്ങുന്നില്ല. ആളുകള് കൂട്ടംകൂടുന്നത് പൂര്‍ണമായും നിരോധിച്ചിട്ടുണ്ട്.\nTAGS:kashmir issues kashmir curfew


സുമിത്ര മഹാജനെ സ്പീക്കറായി തെരഞ്ഞെടുത്തു; ഡെപ്യൂട്ടി സ്പീക്കറായി കൊടിക്കുന്നിലിന് നേരിയ സാധ്യത Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസുമിത്ര മഹാജനെ സ്പീക്കറായി തെരഞ്ഞെടുത്തു; ഡെപ്യൂട്ടി സ്പീക്കറായി കൊടിക്കുന്നിലിന് നേരിയ സാധ്യത\nന്യൂഡല്‍ഹി: പതിനാറാം ലോക്‌സഭയുടെ സ്പീക്കറായി ബിജെപി നേതാവ് സുമിത്ര മഹാജനെ തെരഞ്ഞെടുത്തു. എതിരില്ലാതെയായിരുന്നു തെരഞ്ഞെടുപ്പ്. 1989 മുതല് മധ്യപ്രദേശിലെ ഇന്‍ഡോറില് നിന്നുള്ള ലോക്‌സഭാംഗമാണ് സുമിത്രാ മഹാജന്. തുടര്‍ച്ചയായ എട്ടാം തവണയാണ് സുമിത്ര മഹാജന് ഈ മണ്ഡലത്തില് നിന്ന് ലോക്‌സഭയില് എത്തുന്നത്.\nപ്രധാനമന്ത്രി നരേന്ദ്ര മോഡി ഉള്‍പ്പെടെ 19 എംപിമാര് സുമിത്ര മഹാജന്റെ പേര് നിര്‍ദ്ദേശിച്ചു. ലോക്‌സഭയിലെ രണ്ടാമത്തെ വനിതാ സ്പീക്കറാണ് സുമിത്ര മഹാജന്. കഴിഞ്ഞ ലോക്‌സഭയിലെ സ്പീക്കറായിരുന്ന മീര കുമാറാണ് ലോക്‌സഭയിലെ ആദ്യ വനിതാ സ്പീക്കര്. സ്പീക്കര് തെരഞ്ഞെടുപ്പിന് ശേഷം പ്രധാനമന്ത്രി തന്റെ മന്ത്രിസഭയിലെ അംഗങ്ങളെ ലോക്‌സഭയ്ക്ക് പരിചയപ്പെടുത്തുന്ന ചടങ്ങുകള് പുരോഗമിക്കുകയാണ്.\nഅതേസമയം ഡെപ്യൂട്ടി സ്പീക്കര് സ്ഥാനം സംബന്ധിച്ച് അനിശ്ചിതത്വം നീളുകയാണ്. ഡെപ്യൂട്ടി സ്പീക്കര് സ്ഥാനം മുഖ്യ പ്രതിപക്ഷ കക്ഷിക്ക് നല്‍കുകയാണ് പതിവെങ്കിലും സ്ഥാനം കോണ്‍ഗ്രസിന് നല്‍കുന്നതില് ബിജെപിക്കുള്ളില് എതിര്‍പ്പുണ്ട്. ജയലളിതയെ എന്‍ഡിഎയുമായി അടുപ്പിക്കാന് എഐഎഡിഎംകെയ്ക്ക് ഡെപ്യൂട്ടി സ്പീക്കര് സ്ഥാനം നല്‍കിയേക്കുമെന്നും സൂചനയുണ്ട്.\nഎഐഎഡിഎംകെയ്ക്ക് ഡെപ്യൂട്ടി സ്പീക്കര് സ്ഥാനം ലഭിച്ചാല് എം. തമ്പിദുരൈ ഡെപ്യൂട്ടി സ്പീക്കറാകും. കോണ്‍ഗ്രസിന് ഡെപ്യൂട്ടി സ്പീക്കര് സ്ഥാനം ലഭിക്കുകയാണെങ്കില് കൊടിക്കുന്നില് സുരേഷിനെ പരിഗണിക്കുന്നതായി റിപ്പോര്‍ട്ടുണ്ട്.


കേരളത്തിൽ ഇടതുപക്ഷം വൻവിജയം നേടും; ശബരിമലയിൽ സംഭവിക്കാൻ പാടില്ലാത്തത് സംഭവിപ്പിച്ചത് ആരാണെന്ന് എല്ലാവർക്കും അറിയാം | Kerala | Deshabhimani | Monday May 20, 2019\nതിരുവനന്തപുരം > കേരളത്തിൽ ഇടതുപക്ഷം വൻ വിജയം നേടുമെന്നുള്ള കാര്യത്തിൽ ഒരു സംശയവുമില്ലെന്ന് മുഖ്യമന്ത്രി പിണറായി വിജയൻ. ഇക്കാര്യത്തിൽ മുമ്പ് പറഞ്ഞ അഭിപ്രായത്തിൽ ഇപ്പോഴും താൻ ഉറച്ചുനിൽക്കുകയാണെന്നും പിണറായി വിജയൻ പറഞ്ഞു. വിദേശ സന്ദർശനം കഴിഞ്ഞ് മടങ്ങിയെത്തിയതിന് ശേഷം നടത്തിയ വാർത്താസമ്മേളനത്തിൽ സംസാരിക്കുകയായിരുന്നു അദ്ദേഹം.\nശബരിമല വിഷയം തെരഞ്ഞെടുപ്പിനെ ബാധിച്ചിട്ടില്ലെന്ന് മുഖ്യമന്ത്രി ആവർത്തിച്ചു. ശബരിമലയിൽ സംഭവിക്കാൻ പാടില്ലാത്തത് സംഭവിപ്പിച്ചത് ആരാണെന്ന് എല്ലാവർക്കും അറിയാം. സമരം ചില ആൾക്കാരെ ആക്രമിക്കാൻ വേണ്ടി മാത്രം സംഘടിപ്പിച്ചതായിരുന്നു ശബരിമലയെ സംരക്ഷിക്കാനായിരുന്നില്ലെന്ന് അതിന് നേതൃത്വം നൽകിയ ഒരു മഹതി തന്നെ പറഞ്ഞുകഴിഞ്ഞു. എന്നാൽ സർക്കാർ ശ്രമിക്കുന്നത് ശബരിമലയെ സംരക്ഷിക്കാനാണ്. ശബരിമലയുടെ വികസനത്തിനായി ചീഫ് സെക്രട്ടറി നേതൃത്വം നൽകുന്ന ഉന്നതാധികാര സമിതിയെ ചുമതലപ്പെടുത്തിയിട്ടുണ്ട്. അടുത്ത സീസണിൽ ഇതേവരെയുള്ള ശബരിമല ആകില്ലെന്നും കൂടുതൽ ഉയർന്ന സൗകര്യമുള്ള ശബരമല ആയിരിക്കുമെന്നും മുഖ്യമന്ത്രി പറഞ്ഞു.\nഎന്നാൽ കേന്ദ്രത്തിലെ കാര്യം അറിയാൻ 23 വരെ കാത്തിരിക്കാമെന്ന് മുഖ്യമന്ത്രി പറഞ്ഞു. 2004ൽ എൻഡിഎ വരും എന്നായിരുന്നു മിക്ക എക്സിറ്റ് പോളുകളും പ്രവചിച്ചത്. പക്ഷേ വന്നത് യുപിഎ സർക്കാരായിരുന്നു. എക്സിറ്റ് പോളുകൾ മിക്കപ്പോഴും തെറ്റിപ്പോയിട്ടുണ്ട്. ഒരു ഊഹത്തെപ്പറ്റി വേറെ ഊഹങ്ങൾ വച്ച് ചർച്ച നടത്തേണ്ടതില്ല. ഇനിയിപ്പോൾ ഏതായാലും ഫലം വരട്ടെ എന്നും പിണറായി പറഞ്ഞു. എന്നാൽ കേരളത്തിൽ കേരളത്തിൽ വലിയ വിജയം നേടുമെന്ന് അദ്ദേഹം ആവർത്തിച്ചു.


കണ്ടറിയാം ഒപ്പം കൂടുതലറിയാം; ഇത് 'ഡിജിറ്റൽ ഉദ്യാനം'\nകണ്ടറിയാം ഒപ്പം കൂടുതലറിയാം; ഇത് ‘ഡിജിറ്റൽ ഉദ്യാനം’\nകല്ലമ്പലം: പഠനത്തിന്റെ ഭാഗമായി മടവൂർ ഗവ.എൽ.പി.എസിലെ കുട്ടികൾ ജൈവ വൈവിദ്ധ്യ ഉദ്യാനമൊരുക്കി. അതേസമയം ഉദ്യാനം ഡിജിറ്റലാണെന്നുള്ളതാണ് ശ്രദ്ധേയം. പൂന്തോട്ടത്തിൽ ഓരോ ചെടിയിലും ക്യൂ.ആർ കോഡ് സ്കാൻ ചെയ്യാനുള്ള സംവിധാനം ഉണ്ട്. ജൈവവൈവിദ്ധ്യ പാർക്കിന്റെ ഉദ്ഘാടനം വി.ജോയി എം. എൽ. എ നിർവഹിച്ചു.\nസ്മാർട്ട് ഫോൺ ഉപയോഗിച്ച് ആർക്കും ക്യു.ആർ കോഡ് റീഡർ കൊണ്ട് സ്കാൻ ചെയ്താൽ ചെടിയുടെ പേര്, ഇനം , ശാസ്ത്രീയനാമം, കുടുംബം എന്നുവേണ്ട എല്ലാ വിവരങ്ങളും തെളിയും. കൂടാതെ അനുബന്ധമായി തെളിയുന്ന ഐക്കണിൽ വെബ് സെർച്ച് നടത്തി ചെടിയുടെ പ്രത്യേകതകൾ യൂ ട്യൂബിലൂടെയും വിക്കിപീഡിയയിലൂടെയും അറിയാനാകും.\nസ്മാർട്ട് ഫോണിലൂടെ തന്നെ നമ്മുടെ പ്രകൃതിയെയും പ്രകൃതിയെ സംരക്ഷിക്കേണ്ട പ്രാധാന്യത്തെയും കുറിച്ചുള്ള അവബോധം ലക്ഷ്യമിട്ടാണ് ഈ ഉദ്യാനമൊരുക്കിയിട്ടുള്ളത്.  ശലഭോദ്യാനം, അലങ്കാരച്ചെടികൾ, , ഔഷധവനം, പച്ചക്കറിത്തോട്ടം എന്നീ വിഭാഗങ്ങളാണ് പാർക്കിലുള്ളത്. അദ്ധ്യാപകരും അനദ്ധ്യാപകരും പി.ടി.എയും ചേർന്നാണ് ഈ പാർക്ക് ഒരുക്കിയിരിക്കുന്നത്.\nകളിയിക്കാവിള എസ്.ഐ വധം; 15 പേര് കസ്റ്റഡിയില്\nരാജമ്മക്ക് ഇനി എല്ലാവരും ഉണ്ട്